ስደተኛው iREFUGEE: ከሳኡዲ የተመለሱ ኢትዮጵያውያን ሰቆቃ\nስንት ጊዜ ቆየህ ሳኡዲ?አስር ወር ቆይቼ ነው የመጣሁት፡፡ አምስቱን ወር በእስር ቤት፣ አራት ወር ጎዳና ተዳዳሪ ሆኜ ስንከራተት---አንድ ወር ብቻ ነው ተቀጥሬ የሰራሁ፡፡\nምን ነበር የምትሰራው?በግ እጠብቅ ነበር፡፡ ደሞዜ ስምንት መቶ ሪያል ነበረ፡፡ ደሞዜ እንደነገ ሆኖ እንደዛሬ ፍተሻ ሲያደርጉ አገኙኝና ወሰዱኝ፣ አምልጫቸው ጎዳና ለጎዳና ስንከራተት---መንገድ ለመንገድ ስተኛ-- በመጨረሻ ምግብ እየለመንኩ መኖር ጀመርኩ፡፡ ለማኝ ነበርኩ፡፡\nአራት ወር ጎዳና ተዳዳሪ ሆነህ ምግብ የሚሰጥህ ማን ነበር?በህጋዊ መንገድ የመጡ የእኛ ሴቶች አሉ፣ ሥራ የሚሰሩ፡፡ አልፎ አልፎ ምግብ ደብቀው ይሰጡኛል፡፡ ሴቶችም ወንዶችም ብዙ ጎዳና ተዳዳሪዎች አሉ፣ ብዙ እብዶችም አሉ፡፡ ቆም ብለሽ ዞር ስትይ ኢትዮጵያዊ ለማኝ፣ ጎዳና ተዳዳሪ፣ እብድ---አለ በየመንገዱ፡፡ አንዳንዴ ፖሊሶች ከመንገድ አንስተው ያስራሉ፡፡\nአንተም ጎዳና ላይ ተገኝተህ ነው የታሰርከው?አምስት ወር ሙሉ በእስር ቤት ነበርኩ፡፡ እስርቤቱ እንዴት ነበር ብለሽ እንዳትጠይቂኝ--ማስታወስ አልፈልግም፣ ያመኛል፡፡ ዱላውንና ድብደባውን..ማንጓጠጡንና ማንቋሸሹን…አልነግርሽም፡፡ ግን የሰው ዘር ናቸው? እኔ አላውቅም፡፡ ኢትዮጵያኖች እኮ እስር ቤት ሁሉ ይሞታሉ፡፡ ረሃብማ ተይው፡፡ እንኳን ብቻ ለአገራችን አበቃን፡፡\nቤተሰብህ ያለህበትን ሁኔታ ያውቅ ነበር?እንደገባሁ ደውዬ ነበር፡፡ ከዛ ግን አስር ወር ሙሉ የት እንዳለሁ --- ልሙት ልዳን የሚያውቁት ነገር የለም፡፡ አሁንም ዝም ብዬ ነው ተሳፍሬ የምሄደው፡፡\nበአሁኑ ሰዓት ሳኡዲ ውስጥ ኢትዮጵያኖች እየተንገላቱ ነው ይባላል..ድብደባ ቢሉሹ ድብደማ መሰለሽ፡፡ ዝግንን በሚል ሁኔታ ነው የሚደበድቡበት፡፡ ዱላ እኮ መፈንከት ብቻ ሳይሆን የደምስርሽ እንዲቋረጥ ያደርጋል፡፡ ሽባ ነው የሚያደርጉት---.በጣም ይጠሉናል፡፡\nከዚህ በኋላ ተመልሰህ አትሄድም?እንኳንም መጣሁ፡፡ አላህ ለአገሬ ምድር አበቃኝ፡፡ አሁን አገሬ ስገባ የምሰራውን ስራ እኔ ነኝ የማውቀው፡፡ ለእኔ ብቻ ሳሆን ለጓደኞቼም ትምህርት ነው የምሆነው፡፡ ይጠቅመኛል ያለ ይከተለኛል፣ ያለዚያ የራሱ ጉዳይ፡፡\nምን ልትሰራ አሰብክ?በንግድም ሆነ በሚያዋጣኝ ወጥሬ ነው የምሰራው፡፡ ሳኡዲ አረቢያ ወርቅ እየዘነበ ነው ቢሉኝ -- ከአሁን በኋላ ስሙን እንኳን መስማት አልፈልግም፡፡ የቅጣታቸው አከፋፍ ምን እንደሆነ ታውቂያለሽ… አውራ ጣትና አውራ ጣትን በገመድ ያስሩና ርቆ ከተሰቀለ ባላ ላይ ያቆማሉ፡፡ ከስር የተቆመበትን ወንበር ጎትተው ሲጥሉት ..ስቃዩና ሰቆቃው አይጣል ነው፡፡ ስንቱ የጀርባ ህመምተኛ፣ ስንቱ መሽናት አቅቶት እየተንፏቀቀ እንዳለ ብታይ …አየሽው /ክብዱን እያሳኝ ለምጥ/ ይሄ ለብዙ ጊዜ ያሰቃየኝ ቁስል ነው ደብድበውኝ፡፡ የእኔ ጓደኛ ተደብድቦ ተደብድቦ በሽተኛ ሲሆን ወደ ኢትዮጵያ መለሱት---በተመለሰ በአንድ ወር ጊዜ ውስጥ ሞተ። መቼም ብዙ መከራ አሳለፍን፡፡\n=================ስምህ ማን ነው ?እንድሪስ መሃመድ፡፡\nእድሜህ ?ሀያ ዓመት ሆኖኛል፡፡\nወደ ሳኡዲ አረቢያ እንዴት ሄድክ ?ገና የስምንተኛ ክፍል ተማሪ ሆኜ ከጓደኞቼ ጋር መከርን፡፡ ለምን እንደሌሎች ጓደኞቻችን ሳዑዲ አንሄድም አልን፡፡ ሳኡዲ ሄደው ለወላጆቻቸው ባጃጅ ስለገዙ፣ ቆርቆሮ ቤት ስለሰሩ፣ ንግዱን ስለሚያጧጡፉ --- የአካባቢያችን ልጆች ካወራን በኋላ ለመጓዝ ወሰንኩ፡፡ ለደላላ አራት ሺህ ብር ከፍዬ በእግሬ ዘጠኝ ቀን ተጉዤአለሁ - ባህር ድረስ፡፡ በመጨረሻ ሳኡዲ የገባሁትም በእግሬ ነው፡፡\nመንገድ ላይ ችግር አልገጠማችሁም ?.እሱ እንኳን ስቃይ ነበረው፡፡ የመን ድንበር ላይ ተኩሰውብን፣ ግማሾቹ ሲያዙ ግማሾቻችን አመለጥን፡፡\nሳኡዲ ከገባህ በኋላ ሥራ አገኘህ ?አዎ የፕላስቲክ ማምረቻ ውስጥ ነበር የምሰራው፣ ፕላስቲክ ሰሃን፣ ፕላስቲክ ወንበር --- እነሱን ቅርፅ ማስያዝ ነበር የእኔ ሃላፊነት፡፡\nገንዘብ ለቤተሰብ ትልክ ነበር ?አዎ---በወር 2ሺ ሪያል እልክ ነበር፡፡ እሱስ የድካሜን ያህል ኮምቦልቻ ቦታም ገዝቻለሁ፡፡ እድሜ ለሳውዲ---.ያጠራቀምኳትን እየበላሁ ወጥሬ እሰራላሁ፡፡\nአሁን እንዴት ነው የመጣኸው ?ተይዤ ነው የመጣሁት፡፡\nበመገናኛ ብዙኃን ብዙ ኢትዮጵያኖች ስቃይ ላይ እንደሆኑ ተዘግቧል ---ከተማው ሰፊ ስለሆነ እዚህ ለቅሶ እዚያ ጩኸት ነው፡፡ እኔ አልተመታሁም ግን ሰምቻለሁ---በአይኔም አይቻለሁ፡፡ እስር ቤት ደግሞ መከራውና እንግልቱ ከባድ ነው፡፡ ጃዋዛ (ወታደሮች) እየጠረነፉ እስር ቤት ያስገቡ ነበር፡፡ በርካታ ኢትዮጵያውያን በእስር ቤት እየተሰቃዩ ናቸው፡፡\nአንተም ታስረህ ነበር ?.አዎ--- ወር ከሶስት ቀን\nከአሁን በኋላ ተመልሰህ መሄድ ትፈልጋለህ ?በቃኝ ካላስ፡፡\n=============ስሜ እንድሪስ የሱፍ ይባላል፡፡ ትውልዴ ሃይቅ ነው፡፡ ወደ ሳኡዲ የሄድኩት ትንሽ ለውጥ ፈልጌ ነበር፡፡ በጅቡቲ በኩል ነው የሄድኩት- በባህር፡፡ ጅቡቲን የሚያሳልፈን መሪ ነበረን፡፡ ያውም እኮ የመጨረሻ ልጅ ነኝ፡፡ አባቴም እናቴም እያለቀሱ ነው የሰደዱኝ፡፡ የእነሱ እንባ ነው መሰለኝ አላስቆም አላስቀምጥ ብሎኝ ነበር፡፡\nጉዞው እንዴት ነበር?ምን ትያለሽ? ድካሙንማ ተይው! ወንድም ሴትም በየመንገዳችን ስንቀብር ነበር፡፡ እየደከማቸው ሲወድቁ እየጣልናቸው ነው የሄድን። ባህር ድረስ ዘጠኝ ቀን ነው የፈጀብን፡፡ ለታመሙት እንኳን ውሃና ምግብ እንዳንሰጥ እልም ያለ በረሃ ነው፡፡ ሁላችንም ደግሞ ስንቃችንን ጨርሰናል፡፡ እኔ በበኩሌ የራሴን ነፍስ ማትረፍና ወርቅ እና ገንዘብ ይታፈስበታል ከተባለው አገር--- ሳኡዲ መድረስ ነበር የማስበው፡፡\nወርቅና ገንዘብ እንደሚታፈስ ማን ነገረህ?እዛ የሄዱ ጓደኞቼ ሲደውሉሉኝ፣ ገንዘብ ለቤተሰቦቻቸው-- ለወገኖቻቸው ሲልኩ ሳይ እየተጎመጀሁ መጣሁ፡፡ ከዛ የመጣው ይምጣ ብዬ በረሃና ባህር ተሻግሬ ሄድኩ፡፡\nግን በህጋዊ መንገድ መሄዱ አይሻልም ነበር?አይ አንቺ! በህጋዊ መንገድ የሄዱትስ ብትይ የትኛው ክብር ሲኖራቸው ..በባህር ሄድሽ በአየር ኢትዮጵያዊ እንደሆነ ኢትዮጵያዊ ነው፡፡ እስር ቤት አብረውኝ ሲማቅቁ የነበሩት እንደኛ ያሉት ብቻ መሰለሽ---በፓስፖርት በአየር ሄደውም እኮ ዋጋቸው የኛን ያህል ነው፡፡\nሁለት ሺህ ብር ከፍዬ ጅቡቲ ተሰብስበው ከሚጠብቁ ሌሎች ኢትዮጵያውያን ጋር በመርከብ ተሳፍረን ስንሄድ የነበረውን ድካም፣ የዘጠኝ ሰዓት ጉዞ ውስጥ የነበረውን ሰቆቃ---አልነግርሽም፡፡ ማዕበል ተነስቶ --- ጀልባዋ ልትደፋን ደርሳ --- ብታይ ልትጨርሰን፡፡ የመን ወደብ ስንደርስ መሸዋት ከተባለች ስፍራ በመኪና ተጭነን ተጓዝን፡፡ ግን የየመን ፖሊሶች አግኝተውን ቀጠቀጡን፡፡ ‹‹ጅዳ ወይንም ሌላ አገር ደውላችሁ ገንዘብ ሃዋላ አስደርጉ›› ብለው ደበደቡን፡፡ ደሞ ሴቶችን ሶስት አራት ሆነው ነው የሚደፍሩዋቸው፡፡\nከየመን ወደብ ተነስተህ እንዴት ሳኡዲ ወደብ ደረስክ?ገንዘብ ያላቸው ከፍለው ነው በመኪና የሄዱት፡፡ እኔ ግን ገንዘብ ከሌላቸው ወጣቶች ጋር ሆኜ በረሃ ለበረሃ አስር ቀን ተጓዝን፡፡ በመሃል የሚሞት አለ፤ ለመቅበር እንኳን አቅም አልነበረንም፣ ጥለነው ነው የምናልፍ። ባለፍንበት መንገድ ክፉኛ ሽታ ያለበት ያጋጥመን ነበር፡፡ ምን መሰለሽ? እንደኛ ሳኡዲ ለመግባት ተሽሎክሉከው መንገድ የሚያሳብሩ ሰዎች ሞተው፤ የሚቀብራቸው አጥተው በየስፍራው ተጥለዋል፡፡ ውይ…አጥንታቸው ብቻ ቀርቶ--.ስናይ እናለቅስ ነበር፡፡ አብረውኝ የነበሩ ጓደኞቼም ሞተው አልቀዋል፡፡\n/በረዥሙ ተንፍሶ ለአፍታ ቆዘመ/ አንዱ ከሃገሬ አብሮኝ ተነስቶ ሳኡዲ ድንበር ሲደርስ ሞተ፡፡ አሁን ለቤተሰቦቹ ምን እንደምናገር እንጃ?እንዴት ወደ ሳኡዲ ገባህ?እንደምንም ተሽሎኩልኬ ሳኡዲ ገጠር ገባሁና በእረኝነት ስራ ጀመርኩ፡፡\nስንት ይከፍሉህ ነበር ?.አራት መቶ ሪያድ ተቀጥሬ ነበር፤ ግን የሰራሁት ለሁለት ወር ነው፡፡ እሱንም በኪሴ ይዤ ወደ ጓደኞቼ ስሄድ ሌባ ቀማኝ፡፡ ጓደኞቼ ጋ ስሰራም እንዲሁ ያገኘሁትን ገንዘብ ተነጠቅሁ፡፡ እና የሚመስለኝ አበሻ ለእነሱ ርካሽ እቃ ማለት ነው፡፡ ጢባ ጢቤ የሚሉት፡፡ አንድ ማዳም ‹‹ባሌን ልትቀማኝ ነው፣ ይዛብኛለች›› ብላ ያሰበቻትን ኢትዮጵያዊ ፣ እጅዋን እንደቆረጠቻት አውቃለሁ፡፡ አሰርተው ገንዘባቸውን ይከለክሏቸዋል፡፡ ስንቱ ኢትዮጵያዊ ነው መንገድ ለመንገድ እያደረ የሚኖር--እስር ቤት ነበርክ ?አዎ ሁለት ወር እስር ቤት ነበርኩ፡፡ ጠዋት አንድ ቂጣ፣ ማታ አንድ ቂጣ ነበር የሚሰጡን፡፡ ብዙ እስር ቤት አላቸው፣ ብዙ አበሻም እስር ቤቱን አጣቦታል፡፡ ስንናገር ‹‹ዝም በሉ ከብቶች›› ተብለን እንደበደባለን፡፡ ባህሬንና ፓኪስታኖች ሲያወሩ ያዳምጧቸዋል..እኛን ግን ንቀታቸው የትየሌሌ ነው።\nአሁን ወደ ትውልድ አገርህ ነው የምትመለሰው?ደውዬላቸዋለሁ፡፡ ወደ ቤት ነው የምመለሰው።\nምንጭ አዲስ አድማስ ጋዜጣ


የማኅበረ ቅዱሳን መግነንና ብቀላ መሳ ለመሳ ናቸው፤ እንደጠዋት ጤዛም ቀትር ላይ ይጠፋሉ! | ደጀ ብርሃን dejebirhan ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nየማኅበረ ቅዱሳን መግነንና ብቀላ መሳ ለመሳ ናቸው፤ እንደጠዋት ጤዛም ቀትር ላይ ይጠፋሉ!\nነፍሳቸውን በአጸደ ቅዱሳን ያሳርፍልንና ብፁዕ ወቅዱስ አቡነ ጳውሎስ ከዚህ ዓለም በሞት ከተለዩ በኋላ ማኅበረ ቅዱሳን ቤተ ክርስቲያኒቱን ያለውልና ፊርማ ተረክቧት እያስተዳደረ ይገኛል። አቡነ ጳውሎስ በማወቅም ይሁን ባለማወቅ ይህንን መሠሪ ማኅበር ከመነሻው የደገፉት ሲሆን ውሎ አድሮ አካሄዱን አይተው የእድሜ ዘመኑን ለማሳጠር ብዙ ቢጥሩም ማኅበሩ ስር ሰዶ፤ የራሱን ጳጳሳት በመመልመል የሲኖዶሱን እኩሌታ መቆጣጠር የቻለበት ደረጃ ላይ ደርሶ ስለነበር ጥቂት ከማንገዳገድ ውጪ ሊጥሉት ሳይችሉ ቀርተው ወደማይቀረው ሞት ሄደዋል።\nአበው «የጠሉት ይወርሳል፤ የፈሩት ይደርሳል» እንዲሉ ይህንን ማኅበር የጠላነውን ያህል ሳይዳከም፤ የፈራነው ቤተ ክርስቲያኒቱን የመረከብ የረጅም ጊዜ ህልሙ እውን እያደረገ መገኘቱን ስንመለከት መጨረሻውስ? ብለን እስክንጠይቅ ድረስ መደመማችን አልቀረም። ምናልባት ቤተ ክህነቱን እንደወረሰ ቤተ መንግሥቱንም ይረከብ ይሆን? ይህንንም እንጠይቃለን። ማኅበሩን ስለመጥላት ስንናገር ሰውኛ ጥላቻ ሳይሆን እንዴት አንድ ተራ ማኅበር፤ ለዚያውም በጦር ካምፕና በዝሙት መስዋእት ተመስርቶ ሁለት ሺህ ዘመን የዘለቀችውን ቤተ ክርስቲያን ተረክቦ በእጁ ያደርጋታል ከሚል መንፈሳዊ ቁጭትና መሸሻውም ይሁን መገኛው ከንስሐ ሥፍራ መሆን ሲገባው ዐመጽ ወልዶት፤ ዐመጽ ያሳደገው ማኅበር እዚህ መድረሱ አስገራሚም አስደማሚም ከመሆኑ የተነሳ ነው። አንዳንዶች ይህ ማኅበር እንደቴዎዳስ ዘግብጽ ቶሎ ያልጠፋው እግዚአብሔር ስለተከለው ነው በማለት ከእግዚአብሔር ፈቃድ ጋር በማስተሳሰር ሊያሳምኑን ይከጅላሉ። ናቡከደነጾር ኢየሩሳሌምን አጥፍቶ፤ ሕዝቡን 70 ዘመን በባርነት የገዛው ናቡከደነጾር እግዚአብሔርን ያመልክ ስለነበር ሳይሆን የእግዚአብሔር ሕዝብ የተባለው እስራኤል ከእግዚአብሔር አምልኮ ስላፈነገጠ መሆኑም እንዳይዘነጋ ማስረጃ እናቀርብላቸዋለን። ማኅበረ ቅዱሳን 21 ዓመት የመቆየቱ ምስጢርና ቤተ ክርስቲያኒቱን እስከማዘዝ የመድረሱ ነገር በቅድስናው ልክ እግዚአብሔር በመደሰቱ ነው ብለን አናስብም። በዚህ ርዕስ የማኅበረ ቅዱሳንን አነሳስ ትተን አሁን ያለበትን መንፈሳዊ መሰል ሕይወቱን ብንዘረዝር ውሎ ያሳድረናል። ሌላው ቀርቶ የማይታዘዙለትን ጳጳሳት እንዴት እንደሚያበሻቅጥና ሰጥ ለጥ ብለው የሚታዘዙለትን ደግሞ የቱንም ያህል አስነዋሪ ገመና ቢኖራቸው ምን ያህል እንደሚያንቆለጳጵሳቸው በመመልከት ስለማኅበሩ መናገር ይቻላል። «ከእነማን ጋር እንደምትውል ንገረኝና ማንነትህን ልንገርህ» ይባል የለ!\nአብዛኛዎቹ ጳጳሳትም ቁጭ ብለው የሰቀሉትን ይህንን ማኅበር ቆመው ማውረድ እስኪያቅታቸው ድረስ በተዘዋዋሪ መንገድ ለዚህ ማኅበር የምርኮኝነት እጃቸውን ሰጥተዋል። በየሄዱበት ሀገረ ስብከት ወንበራቸውን ከኋላ የሚሾፍረው ይህ ማኅበር ሲሆን በተለይም ከአቡነ ጳውሎስ ሞት በኋላ በተጠናና በታወቀ ስልት እያደባ፤ ካህናቱንም ሳያስደነግጥ፤ በረቀቀ መንገድ አስተዳደሩን ተረክቦ የሁለት ተቋም አስተዳዳሪ ሆኖ ይገኛል። አንዱ ቅዱስ የተባለው የሲኖዶስ መንበር ሲሆን ሁለተኛው በግልጽ የሚጠራበት የራሱ ማኅበር ተቋማዊ የንግድ አስተዳደር ነው። ለረጅም ጊዜ ባካበተው የስለላ ልምዱ መረጃዎችን ወደአንድ ቋት በመሰብሰብ እቅድና ትግበራውን በግልጽም በስውርም ያካሂዳል። ለዚህም ተጠቃሹ የአዲስ አበባ ሀገረ ስብከት አንዱ ነው።\nየአዲስ አበባ ሀገረ ስብከት በሙስና፤ በአስተዳደር ብልሹነትና በንቅዘት ግንባር ቀደም ሀገረ ስብከት የመሆኑን ያህል ከፍተኛ የለውጥ እርምጃ የሚያስፈልገው ስለመሆኑ አያጠያይቅም። እጃቸው በተጠመዘዘና በማኅበረ ቅዱሳን ሳንባ በሚተነፍሱት በአባ እስጢፋኖስ በኩል ለውጥ ይመጣል ብሎ መጠበቅ ግን «ላሞች ባልዋልሉበት ኩበት ለቀማ» ከመሆን የዘለለ ውጤት አይኖረውም ብቻ ሳይሆን የቤተ ክርስቲያኒቱን አናት ለማኅበረ ቅዱሳን አሳልፎ የመስጠት ሂደት መሆኑ ሊሰመርበት ይገባል።\n«የአዲስ አበባ ሀገረ ስብከት በለውጥና ህዳሴ ጎዳና፤ ያብባል ገና» በሚለው የማኅበረ ቅዱሳን መፈክር ስር የተጠለለው የአስተዳደር ማሻሻል ትግበራ ሂደት ጥናቱ፤ እቅዱና አፈጻጸሙ ሙሉ በሙሉ እየተከናወነ ያለው በማኅበረ ቅዱሳን ሰዎች በኩል ስለመሆኑ በግልጽ ይታወቃል። ዞሮ ዞሮ ሀገረ ስብከቱን ለማኅበረ ቅዱሳን እንቅስቃሴ አመቺ በሆነ መልኩ ማዋቀርና ሊመጣ የሚችልበትን ግልጽና ስውር ተቃውሞ ለአንዴና ለመጨረሻ ጊዜ በመዝጋት «ማኅበረ ቅዱሳን፤ ማኅበረ ቅዱሳን» የሚል ድምጸትን የሚያስተጋባ አስተዳደርን መመስረት ዋነኛ ግቡ ስለመሆኑ የምንሰማቸው አቤቱታዎችና እንቅስቃሴዎች አመላካች ናቸው። በቅርቡ እንዳየነው ለማኅበረ ቅዱሳን በጎ አመለካከት የላቸውም የተባሉ ካህናትና ሰራተኞች በስመ ዝውውርና ሽግሽግ ሰበብ ዱላ እያረፈባቸው መገኘቱ አንዱ አስረጂ ነው። ለወደፊቱም በፍጥነት ሳያስደነግጡና ሳያስደነብሩ በማለሳለስ ተመሳሳዩን የበቀል ዱላ እያሳረፉ ለአዲሱ ለውጥና ህዳሴ ስለሆነ ሁላችሁም «ያብባል ገና» በሚለው ዝማሬ ስር ተሰባሰቡ ማለቱን ይቀጥላል። አባ እስጢፋኖስ ከማኅበረ ቅዱሳን ጉያ ለመውጣት አቅሙም፤ ብቃቱም፤ ሞራሉም የላቸውም፤ ስለዚህ በቦታው እስካሉ ድረስ የአዲስ አበባ ሀገረ ስብከት የጓሮ አስተዳዳሪ ማኅበረ ቅዱሳን ሆኖ መቀጠሉም አይቀሬ ነው። በባላ የተደገፈ ቤት ለጊዜው እንጂ በቀጣይነት ሊቆም አይችልም። የአባ እስጢፋኖስ የማኅበረ ቅዱሳን መዋቅራዊ ማሻሻያም የዚያው ተመሳሳይ ውጤት ከመሆን አይዘልም። ምናልባትም የማኅበረ ቅዱሳን በአዲስ አበባ ሀገረ ስብከት ውስጥ የማቡካት የመጋገር ጅማሮ የማኅበሩን ዕድሜ ቀጣይነት ወሳኝ ምዕራፍ ከፋች ሊሆን እንደሚችል ይገመታል። በሂደት የምናየውም ይሆናል።\nሌላው በተመሳሳይ መልኩ ማኅበረ ቅዱሳንን ካሰማሯቸው ታማኝ አገልጋዮች መካከል የሐዋሳው አቡነ ገብርኤል ተጠቃሽ ናቸው። እንዲያውም ማኅበሩ ራሱ በተደጋጋሚ እንደሚለፍፈው «ማኅበረ ቅዱሳን» ብለው የዳቦ ስሜን ያወጡልኝ አቡነ ገብርኤል ናቸው እያለ በሚጠራቸው የነፍስ አባቱ ቤትም ማዘዝ ከጀመረ ውሎ አድሯል። በተዘዋዋሪም ተጠያቂነት ካለብኝም ይህንን ስም የሸለሙኝ ሊሆን ይገባል በሚል ድምጸት ማኅበሩ ስሙንና አቡነ ገብርኤል ለአፍታም ከአፉ አይነጥልም።\nአቡነ ገብርኤል እድሜ ለንስሐ የሰጣቸውን አምላክ ከማመስገን ይልቅ ይህንን ማኅበር በጌታ ምትክ ዘወትር ሲያወድሱት ይታያሉ። በአሜሪካ አደባባይ «የፍየል ወጠጤ፤ ልቡ ያበጠበት…………» ከሚለው የጸረ ኢህአዴግ ሰላማዊ ሰልፍ አንስቶ በይቅርታ ይሁን በንስሐ ከኢህአዴግ ጋር የታረቁበት መንገድ ለጊዜው ባይታወቅም ሐዋሳ እስከደረሱበት ጊዜ ድረስ በየሄዱበት ሰላም አስፍነው እንደማያውቁ ግለ ታሪካቸው ይናገራል። ሐዋሳ እንደገቡም የመጀመሪያ ስራቸው ምእመናኑን በመከፋፈል ገሚሱን በማስደንበር የማባረር ስራ አሐዱ ብለው የጀመሩ ሲሆን ከዚህ ጀርባም ያ ቁጭ ብለው የሰቀሉትና ቆመው ማውረድ ያቃታቸው የነፍስ ልጃቸው ማኅበሩ አብሯቸው ነበር።\nእነመጋቤ ሐዲስ በጋሻውን፤ ቀሲስ ትዝታውንና ሌሎቹንም ዘማርያን ነክሶ የያዘውን ማኅበር ደስ ለማሰኘት አባ ገብርኤል እስከመጨረሻው ድረስ ለማሳደድ አላቅማሙም። ደም እስኪፈስና አካል እስኪጎድል ድረስ ሐዋሳን የጦርነት አውድማ ለማድረግም ወደኋላ አላሉም። ማኅበሩ ካዘዘ ሕንድ ውቅያኖስ ውስጥም ከመግባት እንደማይመለሱ ይታወቃል። እንዲያው ተሸፋፍኖ ይቅር ብለን እንጂ አባ ገብርኤል ምን የማያደርጉት ነገር አለ? ከዚህ በደል ለመገላገል ደግሞ ያላቸው ብቸኛው አማራጭ ንስሐ መግባት ሳይሆን ያንን ከነከሰ የማይለቅ ማኅበር እስከመጨረሻው ማገልገል ብቻ ነው። ሰሞኑን በእርቅ ሰበብ ከተጣሏቸው ምእመናን ጋር በመታረቅ አቡነ ገብርኤል ተስማምተውና አካባቢውን መስለው ለማደር ቢፈልጉም ያ ማኅበር ከኋላቸው ሆኖ «አይሆንም፤ አይደረግም» እያለ ሰቅዞ ይዟቸዋል። በተለይም የጥሉ አስኳል ተደርገው በማኅበሩ የብቀላ መዝገብ ላይ የሰፈሩት እነ በጋሻው ይቅርታ ይደረግልን የሚል ማመልከቻ ያቅርቡ እያለ መገኘቱ የሁከቱ ባለቤት ማን እንደነበረ በግልጽ እያሳየ ይገኛል። በዳይና ተበዳይ ማን እንደሆነ የመመርመር ሳይሆን ጉዳዩን በእርቅ የመፍታት ጥረት ላይ ነገሩን ለማደፍረስ የሚደረገው የማኅበሩ ሩጫ አስገራሚም አሳዛኝም ያደርገዋል። በጋሻው «የበደላችሁኝን ሁሉ ይቅር ብያለው» ማለቱ ሲሰማ ማኅበሩ በተገላቢጦሽ «በድያችኋለሁና ይቅር በሉኝ» ሊል ይገባል በማለት ላይ መጠመዱ ሳያንስ ማኅበሩ በዚህ መካከል የሚጨምረው የተንኮል ቅርቃር ደግሞ «በጋሻው ሃይማኖታዊ ሕጸጽ ስላለበት ጉዳዩ በይቅርታ አያልቅም» የሚል መሆኑ ነው።\n«የበደሉንን ይቅር እንደምንል» ጌታ ያስተማረን ጸሎት ነው። በጋሻው ይህንን በማለቱ ተቀባይነት የለውም ማለት ምን ማለት ነው? በግልባጩ በጋሻው በድሎናል የሚል ካለም ይህንን ቃል መልሶ በመጠቀም «የበደሉንን ይቅር እንደምንል» ማለት በጋሻው በድሎናል፤ ግን ይቅር ብለነዋል ማለት የክርስትና መገለጫ እንጂ የትንሽነት ወይም የተጠቂነት ስሜት ማንጸባረቂያ አይደለም። ይሁን እንጂ ማኅበሩ « የበደልኩ እኔ ነኝ፤ ይቅር በሉኝ» የሚል ልመና ሊቀርብልን ይገባል ሲል ይደመጣል። እንዲያማ ቢሆን ኖሮ እኛ የሰው ልጆች ወደ እግዚአብሔር የማቅረብ የበደለኛነት ጥያቄ እያለብን የተበደለው አምላክ በደላችንን ይቅር ሊለን ሥጋ ለብሶ ባልመጣ ነበር እንደማለት ነው። «ጠላቶች ሳለን ከእግዚአብሔር ጋር በልጁ ሞት ከታረቅን፥ ይልቁንም ከታረቅን በኋላ በሕይወቱ እንድናለን» ሮሜ 5፤10\nለጸሎትም በቆማችሁ ጊዜ፥ በሰማያት ያለው አባታችሁ ደግሞ ኃጢአታችሁን ይቅር እንዲላችሁ፥ በማንም ላይ አንዳች ቢኖርባችሁ ይቅር በሉት» ማር 11፤25\nእርስ በርሳችሁ ትዕግሥትን አድርጉ፥ ማንም በባልንጀራው ላይ የሚነቅፈው ነገር ካለው፥ ይቅር ተባባሉ። ክርስቶስ ይቅር እንዳላችሁ እናንተ ደግሞ እንዲሁ አድርጉ» ቆላስ 3፤13\nዳሩ ግን ይህ ተበቃይ ማኅበር የጠላቸው ሰዎች መንበርከካቸውንና እጃቸውን በመሸነፍ ስለማስረከባቸው የማረጋገጫ ቃል ካላገኘ በቀር «የበደሉንን ይቅር ብለናል« የሚለው ቃል አያረካኝም እያለ ይገኛል። የወንጌልን ቃል የማይቀበል ይህን መናፍቅ ማኅበር ደርሶ የወንጌል ቃል ተቆርቋሪ ሆኖ በመታየት ሌሎችን የሃይማኖት ሕጸጽ አለባቸው በማለት አለማፈሩ ያስገርማል። የእነ ደብተራ ገለፈትን መጽሐፍ እንጂ ማኅበረ ቅዱሳንና ወንጌል የትም እንደማይተዋወቁ እርግጥ ነው። መናፍቁና ጸረ ወንጌሉ ማኅበር ተግባር የሚመሰክርበትን የወንጌል ቃል ተቃርኖ እየተናገረ ስለወንጌል የመናገር ብቃቱም፤ እውቀቱም የለውም። ዳሩ ግን «ጊዜ የሰጠው ቅል ድንጋይ ይሰብራል» እንዲሉ ባሰረጋቸው መነኮሳቱ በኩል ጳጳሳት ሆነው ስለተገኙ ብቻ ቤተ ክርስቲያኒቱን በእነሱ እጅ በመጥፎ አጋጣሚ እያሾራት መገኘቱ ያሳዝናል። እነ አባ ሉቃስን በመሳሰሉ አድር ብዬዎች በኩል መለመላዋን የተገኘችውን ቤተ ክርስቲያን ለጊዜው ተረክቧት ማኅበሩ እያስተዳደረ ነው። «የበደሉንን ይቅር እንደምንል በደላችንን ሁሉ ይቅር በለን» ማለት የክርስትና ጸሎት ነበር። ይህንን ማለት ግን የአላዋቂዎች ጸሎት ተደርጎ ተቆጥሯል። ዳሩ ግን ሥልጣን እውቀትን በተካበት ዘመን ወንጌል ሥፍራ እንደሌለው እውነት ነው። ይሁን እንጂ የወንጌል እውነት በሥልጣንና በገንዘብ ተቀብሮ ሊቀር አይችልም። ከማኅበረ ቅዱሳን አገልጋይ ጳጳሳትና ከማኅበሩም በላይ ሥልጣንና ኃይል የነበራቸውም እንኳን በታሪክ ውስጥ የወንጌልን እውነት ቀብረው ሊያስቀሩ አልተቻላቸውም። ወንጌል በኃይልና በሥልጣን ሊነሳ ሲፈልግ ቦታውን ግሳንግስ ይወረዋል። በውሸት መካከል የወጣ እውነት ሕይወትን የመስጠት ኃይል የሚኖረው ያኔ ነውና።\nየማኅበሩ እንዲህ መገስገስና በየስፍራው እያየነው የመንገስ ጉዳይ የጥዋት ጤዛን ያሳየናል። ፀሐይ ሲወጣ ጤዛ ባለበት አይገኝም። ዛሬ ለእግዚአብሔር ያለመመቸታችንና ስለኃጢአታችን በፊቱ ያለመውደቃችን ምክንያት እንጂ ንስሐ ገብተን፤ መልካሙን ዘመን እንዲያመጣልን ከልብ ከጸለይን ብላቴን ላይ የተፈለፈለው ማኅበር እንደጥዋት ጤዛ ቢያለጨልጭም ቀትር ላይ ተመልሰን እንደማናገኘው እርግጠኞች ነን። ለዚህ ጸሎት አንድ ኤልያስ በመካከላችን እንደማይጠፋም እናውቃለን። በሰው ላይ እየፈረደ፤ ራሱን ለንግድ አሳልፎ የሚሰጥ ለጊዜው እንጂ ከቆመበት መውደቁ አይቀርም። ይልቅ ራሱን ለንስሐ ቢያዘጋጅ ይበጀዋል።\n«እግዚአብሔርን ደጅ ጥና፥ መንገዱንም ጠብቅ፥ ምድርንም ትወርስ ዘንድ ከፍ ከፍ ያደርግሃል ኃጢአተኞችም ሲጠፉ ታያለህ። ኃጥአን ከፍ ከፍ ብሎ እንደ ሊባኖስ ዝግባም ለምልሞ አየሁት። ብመለስ ግን አጣሁት ፈለግሁት ቦታውንም አላገኘሁም። ቅንነትን ጠብቅ፥ ጽድቅንም እይ ለሰላም ሰው ቅሬታ አለውና። በደለኞች በአንድነት ይጠፋሉ። የኃጢአተኞች ቅሬታ ይጠፋል» መዝ 37፤34-38\n+ የተሰጡ አስተያየቶች + 20 የተሰጡ አስተያየቶች\nአይ የወንድሞች ከሳሽ ግልገል ተሀድሶና የጴንጤ ብችሎች። ቀኑን ሙሉ ማቅ፥ ማህበረ ቅዱሳን እያላችሁ ስትከሱ ነው የምትውሉት። ፈሪሳዊያን ኢየሱስን ለቄሳር ሲከሱ በመንግስትህ መጣብህ እያሉ እንደነበረው አንተና መሰሎችህ ግልገል ጴንጤዎችም ለመንግስት ማቅ እኮ መንግስት ሊሆን ነው የሚፈልገው፤ ካልፈረሰ፥ የሸዋን መንግስት ሊመለስ ነው የሚፈልገው እያላችሁ አይደል እንዴ የክስ መአት ከቤተክህነት እስከ ደህንነት ቢሮ የምትደረድሩት?\nአሳፋሪዎች ናችሁ እስኪ ንስሐ ግቡ ...ስለበጋሻው ሳይሆን ስለእግዚአብሔር ተናገሩ...ማሕበሩ እንደሆነ የእግዚአብሔርን ስራ በመስራት ላይ ስሆነ ለእናንተ ጊዜ.......\nSeitanawi Sirachihu endih erefit nesachihu ayidel. Gena eyaweqachihu wedmitademuat ewunegnawa betekirstian temlisachihu nisiha kalgebachihu erefit ayinorachihum.\nለዚህ ዓይነት ደካማ ጽሑፍ እጅንም ማንሳት ባላስፈለገ ነበረ። እርግጥ አንድ የማምንበት ነገር አለ ይህም ሀሳብን በነጻነት መግለጽ ነው። የሆኖ ሆኖ የዚህ ጽሁፍ ዓላማው በእውነት ላይ የተመሠረተ እንዳልሆነ አአምሮ ያለው ያውቀዋል ይረዳዋል ከዚህ ውጪ ግን ምንም ጠቃሚነት ያለው ሆኖ የሚጎዳ ሳይሆን የጸሐፊውን ማንነት በግልጽ የሚያመለክት ነው። እንደነበጋሻው ዓይነቱ በቤተ ክርስቲያን ዙሪያ እንደ አንድ ትልቅ ነገር እየተነገረ መሆኑ የቤተ ክርስቲያኗ አስተዳደር እንዴት ደርጃው ዝቅ እያለ መሄዱን ያሳያል። ከቤተ ክርስቲያኗ አስተምህሮ አንጻር ሲታይ የዚህን ግለሰብ ሁኔታ እንዲህ አጉልቶ ለመነጋገሪያ ማቅረቡ በራሱ የቤተ ክርስቲያኗን ክብር የሚነካ ነውና በብጹዓን አባቶች በኩል በጥብቅ ሊመረመር የሚገባው ጉዳይ መሆን ይኖርበታል። በሌላ በኩል የጽሑፉ ይዘት እንዳሚያመክተው ከመጥፎ ቅንዓትና ከጥቅመኝነት የመነጨ ለመሆኑ እንጂ ሌላም ምንም ፍሬ ያለው አይደለምና በዚህ ጽሑፍ ለደከማችሁት ሁሉ እግዚአብሔር እውነቱን ያስመልክታችሁ።\nBetiıacha merz temoıteh yetsafikew mehonu bedenb yastawKaı.\nበጣም አሳፋሪና ብልግና የተሞላበት ተግባር። እኔ የምፅፍልህ እኮ፤ አንተ ገና ልትፅፍ ስትነሳ ውሸትና ስም ማጥፋት እንደሆነ ብታውቅም፤ እኛም ነቅተናል አትልፋ ለማለት ነው። በመጀመሪያ የምፅፈው አንተ እንድታነበው ነው። ለአንተ መልስ ማለት ነው። ካወጣኸው መልካም በሁለተኛ ደረጃ ነው የማየው።\nከዚህ በፊት ስትገበዝ “ውድ የብሎጋችን አንባቢዎች ለአስተያየቶቻችሁ ክብር አለን። ይህ ብሎግ እንደ ደጀ ሰላም የሰውን አስተያየት ካልተስማማው የሚሰርዝ ብሎግ አይደለም።” ብለህ የፃፍከው ውሸትህን እንደሆነ ላሳይህ ነው። ከዚህ በፊት የፃፍኩትን ሳታወጣ ስትቀር አይ አልደረሰውም ማለት ነው ብዬ አልፍ ነበር። ለካ እየሰረዝከው ነው። መሰረዝ፥ አለማውጣት በስንት ጣዕሙ፥ አንተ ግብዝ ስለሆንክ እንጂ መብትህም ነው።ግን እንዴት የሰውን አስተያየት ቆርጠህ ታወጣለህ? አለማውጣት እያለ? ማፈሪያ፥ ግብዝ። ቆርጦ ማውጣት መብትህ አይደለም።\nበ11 የፃፍኩልህን በ12 ቆርጠህ ታወጣለህ? ኸረ እፈር። እና አንተ ተራ አጭበርባሪው ነህ ማቅን የምትከሰው? ሳቅቼ ሞትኩ አለ...። ማፈሪያ።\nማኅበረ ቅዱሳን ቤተ ክርስቲያኒቱን ተረክቧት እያስተዳደረ ይገኛል። Des sil EGZIABHER yimesgen.\nማኀበረ ቅዱሳን፣ ማኀበረ ቅዱሳን ሕልማችሁም ቅዠታችሁም ማኀበረ ቅዱሳን ነው፡፡ እሱ ይሰራል እናንተ ታወራላችሁ፡፡ ምንም ላትፈይዱ፡፡ እባካችሁ ቤተክርስቲያናችንን ለቀቅ አድርጉልን ባዶ ነታችሁን ይዛችሁ ተቀመጡ፡፡ ማኀበረ ቅዱሳን ገና ያብባል፡፡ ሥራውን አየን ሚሊዮኖች ተከተልነው፡፡ ማኀበረ ቅዱሳን፣ ማኀበረ ቅዱሳን ሕልማችሁም ቅዠታችሁም ማኀበረ ቅዱሳን ነው፡፡ እሱ ይሰራል እናንተ ታወራላችሁ፡፡ ምንም ላትፈይዱ፡፡ እባካችሁ ቤተክርስቲያናችንን ለቀቅ አድርጉልን ባዶ ነታችሁን ይዛችሁ ተቀመጡ፡፡ ማኀበረ ቅዱሳን ገና ያብባል፡፡ ሥራውን አየን ሚሊዮኖች ተከተልነው፡፡\nማኀበረ ቅዱሳን፣ ማኀበረ ቅዱሳን ሕልማችሁም ቅዠታችሁም ማኀበረ ቅዱሳን ነው፡፡ እሱ ይሰራል እናንተ ታወራላችሁ፡፡ ምንም ላትፈይዱ፡፡ እባካችሁ ቤተክርስቲያናችንን ለቀቅ አድርጉልን ባዶ ነታችሁን ይዛችሁ ተቀመጡ፡፡ ማኀበረ ቅዱሳን ገና ያብባል፡፡ ሥራውን አየን ሚሊዮኖች ተከተልነው፡፡\nእግዚአብሔር ማህበረ ቅዱሳንን ይጠብቅልን፡፡ ወሬኞች ወሬ ያዉሩ ተዋቸዉ፡፡


የ zh የገቢያ ተጽዕኖ እንዴት ነው? | ZH Gems\nየ zh የገቢያ ተጽዕኖ እንዴት ነው?\nከጊዜ በኋላ ZH የበለጠ ኃይለኛ ሆነና የንግድ ሥራውን እድገት ለመምራት ሞክሯል. በትጋት ቡድናችን እርዳታ የማስታወቂያ ሰርቦሎችን ለማስፋፋት እየረዳን ነበር, እና በገቢያ ዕድገት ላይ ያለን ተጽዕኖ በጣም ተሻሽሏል. በቅርቡ የቻይና የ ZH ንግድ ፈጣን እድገት አጋጥሞታል, እናም በዓለም አቀፍ ገበያው ላይ የተገኙት ድርጅቶች ተፅእኖ ማደግ ቀጥሏል.\nየ Gnows ድንጋይ ካቦሾችን በማምረት ውስጥ ባለው ከፍተኛ ክሬዲት አማካኝነት Shenzen hogng zangng Ung በዚህ ኢንዱስትሪ ውስጥ የመለማመንን ዓመት የሚከማች ባለሙያ ነው. ተከታታይ የቦታውያን የጆሮ ጌጦች በሰፊው የተመሰረቱ ናቸው. ምርቱ ለሰው በጣም ሙቀት እና ለቅዝቃዛነት መቋቋም የሚችል ነው. በተለያዩ የሙቀት ልዩነት ስር የታከመ, በከፍተኛ ወይም በዝቅተኛ የሙቀት መጠን ስር ለመጥለቅ ወይም የአካል ብቃት እንቅስቃሴን አይገመትም. ምርቱ በተፈለገው ግልፅነት ተባሷል. የባለሙያ ቡድን ደንበኞቹን የ Tunugoie Coin Barss ን ባሮችን ሲጠቀሙ ችግሮቹን እንዲፈቱ ለማገዝ የተቋቋመ ነው. እንዲሁም ከአሉታዊ ኃይል እና ከመጥፎዎች ጥበቃ እንደሚጠበቁ ይታመናል.\nZh ቱርሻንግ ge ርስስኪንግ ግሬስ ሁል ጊዜ ለደንበኞች ቅን እና ሐቀኛ አመለካከት አለው. ጥቅስ ያግኙ!\nቅድመ Zhh ከፍተኛ ተወዳጅነት ይደሰታል?\nZh zh ምን አገኙት? ቀጣይ


የዳንኤል እይታዎች Daniel Kibret's views: ኑሮ በካንጋሮ ምድር(፪)\nኑሮ በካንጋሮ ምድር(፪)\nበአበሾቹ መንደር ፉት ስክሬይ በአንዱ የሐበሻ ሆቴል ቁጭ ብዬ አንድ ወገን ወደ እኔ መጣ፡፡ መጥቶም አልቀረ ወንበር ሳበና ቁጭ አለ፡፡\n‹‹ይሆናል፣ የሰው መተዋወቂያው ብዙ ነው›› አልኩት፡፡\n‹‹ዳንኤል ነህ አይደል›› አለኝ፡፡ አረጋገጥኩለት፡፡ እኔ በቀን አራት ጊዜ የሚፈራረቀው የሜልበርን አየር አልገባኝ ብሏል እርሱ ጃቦኒ ነው ያደረገው፡፡ ራሱን አስተዋወቀኝ፡፡ መጽሐፎቼን ማንበቡን ነገረኝ፡፡ መቼም በውጭ ሀገር ሰማሁ የሚል እንጂ አየሁ፣ እገሌ ነገረኝ የሚል እንጂ አነበብኩ የሚል ሰው ማግኘት ዋድላና ደላንታ ሄዶ ኦራል እንደማግኘት ብርቅ ነው፡፡ አመሰገንኩት፡፡\n‹‹እንግሊዝኛ ብችል ኖሮ አንዳንዱን ጽሑፍ እተረጉመው ነበር›› አለኝ እየሳቀ፡፡\n‹‹ታድያ ምን ችግር አለው፡፡ አውስትራልያ የእንግሊዝኛ ሀገር ናት፡፡ ተርጉመው›› አልኩት፡፡\n‹‹እንደመጣሁ ቋንቋ ትምህርት ቤት ገብቼ ነበር፡፡ ለስደተኞች የሚሰጥ ኮርስ ስላለ ለመውሰድ፡፡ እንግሊዝኛና ብስክሌት በልጅነት ካልጀመሩት ጉድ ይሠራል››\nሳቅኩና ‹‹እንዴት?›› አልኩት››\n‹‹ሞከርኩትና ቋንቋውን ትቼ ፈገግታውን ብቻ ተምሬው ወጣሁ›› አለኝ፡፡\n‹‹አለች የእነርሱ ፈገግታ፤ እንደ ፍሬቻ ብልጭ ድርግም የሚያደርጓት፡፡ ቢገባህም ባይገባህም ከሳቅክ ፈረንጅ ደስ ይለዋል፡፡ ታድያ ሥራ ስገባ ቢገባኝም ባይገባኝም ሳቅ ስል ከአፍንጫ በታች ከአገጭ በላይ በሆነ ፈገግታ ያጅቡኝ ነበር፡፡ እኔ ደግሞ ሥራዬን ከሠራሁ የእነርሱ እንግሊዝኛ ቢገባኝ ባይገባኝ ብዬ ተውኩላቸው፡፡ አንድ ቀን ግን ጉድ ሆንኩ፡፡›› ጉጉቴ ከሳቅ ጋር ጨመረ፡፡\n‹‹አንድ አብሮኝ የሚሠራ ልጅ አለ፡፡ በጉሮሮ እንግሊዝኛው ሲያወራኝ ስቄ ነበር የማሳልፈው፡፡ ‹እንግሊዝኛንና ስደትን ስቆ ማሳለፍ ነው› የሚል ጓደኛ ነበረኝ፡፡ ታድያ አንድ ቀን ሥራ እየሠራን የሆነ ነገር ያወራኛል፡፡ ልብ አልሰጠሁትም፡፡ ሲጨርስ ቀና ብዬ በፈገግታ ሳየው ተናደደ፡፡ በማውቃት እንግሊዝኛ ‹‹ምን ሆንክ›› አልኩት፡፡ ‹‹እንዴት እናቴ ትናንት ሞተች ስልህ ትስቃለህ›› አይለኝም፡፡ እኔ ራሴ ደነገጥኩ፡፡ ቀዥቃዣ ፈረንጅ፤ እናቱ ሞታ እስኪ ከፍራሽ አስነሥቶ ሠለስት እንኳን ሳይደርስ ምን ያመጣዋል፡፡ እኛ ድሮ የተማርነውን ሁሉ አጣመው አጣመው ድምጻቸው ሊያዝልኝ አልቻለም፡፡ አሁን ሲገባኝ ግን እነርሱ የጉሮሮ እኛ የከንፈር እንግሊዝኛ ነው የተማርነው፡፡››\n‹‹ደግሞ እንግሊዝኛ የከንፈርና የጉሮሮ የሚባል አለው?››\n‹‹ታድያስ፡፡ እስኪ ስማቸው፡፡ እኛ ‹ዋተር› ብለን ረገጥ አድርገን ስንጠራ እነርሱ ‹ዋር› ብለው በአየር ላይ ያልፉታል፡፡ እኛ ‹ገርል› እየተባልን ጫን ብለን ስንናገር እነርሱ ‹ገ - ል› ብለው በስሱ ያቆላምጧታል፡፡› አሁን ያለን አማራጭ በአማርኛ እያለቀስን በእንግሊዝኛ መሳቅ ነው፡፡›› እኔ ግን በአማርኛ ሳቅኩ፡፡\n‹‹ለምን ትምህርት ቤት አልሄድክም(ውጭ ‹አልገባህም› አይባልም) እዚያ የግድ ከቋንቋው ተናጋሪዎች ጋር ስትቀላቀል ትለምደው ነበር››\n‹‹ድመት ጅራቷ የተቆረጠበት ቦታ ተመልሳ አትሄድም› ሲባል ሰምተሃል፡፡ እኛም መቀመጫችንን (እርሱ ሌላ ነበር ያለው) የተገረፍንበት ስለሆነ ነው መሰል ወጣ ስትል እዚያ አይመራህም፡፡ እንጂ እዚህ ሀገርማ ብትማር ብዙ ይረዱሃል፡፡ አየህ ድሮ እንማር የነበረው ለእንጀራ ነበር፡፡ እዚህ መጥተን ሳንማር እንጀራ አገኘን፡፡ ታድያ ለምን እንማራለን? ደግሞ በየስደተኛው ካምፕ ፀጉራችንንና ልባችንን ጨርሰን መጥተን ነው መሰል እዚህ ሀገር ማስታወስ የሚባል ነገር የለም፡፡ ቶሎ ትረሳለህ፡፡\n‹‹ምን ያህል ጊዜ ቆየህ አውስትራልያ››\n‹‹በሃሳብ ዘጠኝ ዓመት፣ በአካል አሥራ ስድስት ዓመት›› አለመረዳቴን ለመግለጥ አንገቴን ሊወድቅ እንደተዘጋጀ ብርጭቆ አወዛወዝኩ፡፡\n‹‹ሱዳን ነበርኩ፡፡ ሱዳን ዘጠኝ ዓመት ቆየሁ፡፡ እዚያ እያለሁ በተስፋ አውስትራልያ ነበርኩ፡፡ ነገ ትሄዳላችሁ፣ አልቋል፤ ተጠናቋል፤ ፎርም ሙሉ፤ ተዘጋጁ፤ አሻራ ስጡ፤ ፎቶ ተነሡ ስንባል ዘጠኟን ዓመት ጠጣናት፡፡ እኛስ ይሁን በልጅነታችን ወጥተን ነው፡፡ አረጋውያን አባቶች ነበሩ እዚያ፡፡ ስደትና እብደት ካረጁ በኋላ አያምርም፡፡ የአብርሃም ቤት አዛውንቶች ሲባል ሰምተሃል?››\nቀጠለ፡፡ ‹‹እነዚህ አዛውንቶች ከ1966 ዓም ጀምሮ በኢዲዩ፣ በከፋኝ፣ በምናምን እየተደራጁ ሲዋጉ የኖሩ ናቸው፡፡ በኋላ ግን ሁሉም ነገር አልሆን አላቸው፡፡ አረጁ፡፡ መጀመሪያ በተለያዩ ቦታዎች፤ በኋላ ደግሞ አብዱል ረከም በሚባል የስደተኞች ካምፕ ውስጥ ከሃያ ዓመታት በላይ በሱዳን አሳለፉ፡፡ በመጨረሻም ከዛሬ ሰባት ዓመት በፊት ወደ 350 የሚጠጉ አዛውንቶች አውስትራልያ መጡ፡፡ መንግሥት ጡረታ ይሰጣቸዋል፡፡ ቋንቋው ግን መከራ ያሳያቸዋል፡፡ ቤት የመጣ ፖስታ ለማንበብ፣ ከማኅበራዊ አገልግሎት ሠራተኞች ጋር ለመግባባት ችግር አለ፡፡ አውስትራልያ ብር እንጂ ቋንቋ አትረዳ፡፡\nየዘመድ ሰላምታ ሲመጣ ደብዳቤ\nአንብቡልኝ ብዬ ለሰው አስነብቤ - የሚል ዘፈን ትዝ ይልሃል (በዜማ ነው ያለልኝ) እዚህ ተወዳጅ ዜማ ነው፡፡››\n‹‹እዚህ ሀገር ከሱዳን የመጡ ይበዛሉ ልበል፡፡››\n‹‹ልክ ነህ፤ በተለይ በኢሕአፓና በኢዲዩ ጊዜ ወጥተው፤አሥርና ሃያ ዓመት ሱዳን ኖረው የመጡ ናቸው አብዛኞቹ፡፡ ያልተቀየጠ ንጹሕ የኢሕአፓ ዘር እዚህኮ ነው ያለው፡፡ ጓድ ሲባባሉ ትሰማቸዋለህ፡፡\n‹‹ ለመሆኑ ግን ከወጣህ በኋላ ወደ ሀገር ተመልሰህ ታውቃለህ?››\n‹‹አንድ ጊዜ ብቻ››\n‹‹ምነው፤ ጥፊም ይደገማል ይባል የለ እንዴ››\n‹‹ታክሲ ነጅ ከሆንክ መደጋገምህ አይቀርም››\n‹‹ትርፊክ እየጣስክ ትነዳ ትነዳና ነጥብ ትሰበስባለህ፤ ከዚያ ወደ ዘጠኝ አካባቢ ስትደርስ መንጃ ፍቃድህን ነጥቀው እንዳትነዳ ይሉሃል፡፡ እዚህ ሀገር እንዴት ትዘልቀዋለህ፡፡ ሀገር የናፈቀህ መስለህ ኢትዮጵያ ትሄድና አንድ ሦስት ወሯን ቅጣት እዚያ ታሳልፋታለህ፡፡ ‹ለዕረፍት የመጣ ፍቅር›› በሚለው ፋንታ ‹ለዕረፍት የመጣ ሾፌር›› የሚል ፊልም ሠርተህ ትመለሳለህ፡፡››\nቢሆንም አገር አይደል››\n‹‹ወዳጄ ሀገር ቤት ደርሶ የመጣና ቤቱ የተቃጠለበት አንድ ነው››\n‹‹ሙልጭህን ነዋ የምትቀረው፡፡ እዚያ ዝንጥ እያለ የምታየው ዳያስጶራ ሁሉ ከሀገሩ ሲመለስ ስልክ አያነሣ፣ ከሰው አይገናኝ፣ ኢሜይል አይከፍት፤ ይመንናል፡፡ ከሆስፒታል መውጣት በለው፡፡ በተለይ ኢምፖርት ሊያደርጉ የሚሄዱትማ››\n‹‹ምንድን ነው ኢምፖርት የሚያደርጉት››\nካሮላይን ስፕሪንግስ፣ ሜልበርን፣ አውስትራልያ\nAnonymous September 4, 2013 at 10:32 PM\n<<እንግሊዝኛና ብስክሌት በልጅነት ካልጀመሩት ጉድ ይሠራል›› የምትመች አባባል ናት፤\nAnonymous September 4, 2013 at 10:40 PM\nእያንዳንዱ ንግግርሩ እያሳቀኝ ነው ያነበብኩት በተለይ የሚገልጽበት መንገድ:: in person ደግሞ እንዴት አድርጎ እንደሚያወራው ሳስበው እንደገና ተመልሼ እስቃለህ:: ለማኛውም ደብሮኝ ነበር በጣም አዝናንቶኛል:: ባለበት ምስጋናዬ ይድረሰው ለሰውዬው ላንተም ስላቀረብክልን::\nEyouel Ke Berlin September 4, 2013 at 11:38 PM\nbetam yazenanal yasetemeralem temechetogal !!!\nወዳጄ ሀገር ቤት ደርሶ የመጣና ቤቱ የተቃጠለበት አንድ ነው›› Tekekel new !!!\nAnonymous September 5, 2013 at 6:19 AM\nAnonymous September 5, 2013 at 6:33 AM\nእኔንም ሲያቀብጠኝ እንቅልፌ እንደመጠኝ አነበብኩልህና በሳቅ ፈርሸ ፈርሸ ጠላትህ እልም ይበል እንለፌ እልም አለ፡፡ መሳቅ ብቻ ሳይሆን በሳቅ ፈረስኩልህ፡፡\nለአንተም ቸር ያሰማህ፡፡\nየጣና ዳሩ ነኝ!\nI need the whole story soon\nsolomon September 5, 2013 at 9:55 AM\nበጣም ነው የሳኩት በጣም ነው ደስ የሚለው። Thanks D.N Daniel\nAnonymous September 5, 2013 at 2:07 PM\nስደትና እብደት ካረጁ በኋላ አያምርም፡፡\nThe Way I See It... September 5, 2013 at 2:37 PM\n”እብደት እና ስደት ካረጁ በኋላ አያምርም፡፡” እውነት ነው!\nAnonymous September 5, 2013 at 8:53 PM\nየተረገመ ተራኪ! የተረገመ ፀሐፊ! ! የተረገመ ዕውነት! !!\nየተረገመ ተራኪ! የተረገመ ፀሐፊ! የተረገመ ዕውነት!\nAnonymous September 14, 2013 at 10:22 AM\nVery interesting explanation. An explanation that comes from deep love.\nNiseha Enigeba September 5, 2013 at 10:24 PM\nAzenagn ena asetemari shega tshuf Amilak yebarikih abo Danii lanitem erjim edme ke tena gar MEDEHANIALEM yesetlih\nit is so fanny\nha ha ha, filfilu gar neber ende yemitawaraw, he seems comedian\nAnonymous September 6, 2013 at 11:43 AM\nThank's Deacon Daniel Kibret.\nAnonymous September 6, 2013 at 12:08 PM\nስልክ አያነሣ፣ ከሰው አይገናኝ፣ ኢሜይል አይከፍት፤ ይመንናል፡፡ ከሆስፒታል መውጣት በለው፡፡\nAnonymous September 6, 2013 at 2:57 PM\nnice history & funny\nAlemtsehay September 6, 2013 at 4:58 PM\ndenke new yemeketlewn lemanbeb chekolku\nThen ... / Keziyas ...\nAnonymous September 6, 2013 at 7:51 PM\nStill you didn't tell us why you go Australia. Do you live there or for limited time duration?\nAnonymous September 7, 2013 at 2:47 AM\nምን ያገባሃል? አሁን ከሞላልህ ጥያቄ ይህን ትጠይቃለህ? እንደዚህ ዓይነት ጥያቄስ በአደባባይ ይጠየቃል?\nAnonymous September 7, 2013 at 3:59 PM\nlike it.it's so funny!\nAnonymous September 7, 2013 at 6:07 PM\nዳኒ አውስትራሊያ ምርጫ ላይ ናት:: እስኪ እግረ መንገድህን የሆነ ነገር በለን::\nሰላም ላንተ ይሁን የሚገርም ሰው ነው እውነታወችን አዋዝቶ ያለፈበትን ሁሉ አቅልሎ እና ስቆ የሚያሳልፍ ግሩም ስደተኛ ያለንበትን ህይወት በቀልድስላሳያችሁን አመሰግናለሁ ዳኒ ይቀጥል\nasbet dngl September 9, 2013 at 2:47 AM\nዱኔ የሰውየው አባባል አገርቤት ላለው ወገን ትምሕርት ሰጭ ይመስላል ። ኦጀን እሳት ወስጥ አስገብቸ ካልሞከርኩ አይነት ነገር ካልተፈለገ ።\nለሁሉም በሰላም ይመልስሕ በርታ።\nso so funny and meaning full article\nAnonymous September 13, 2013 at 4:33 PM\nwhat an habesha living there?\nAnonymous October 11, 2013 at 9:48 PM\nአየህ ድሮ እንማር የነበረው ለእንጀራ ነበር፡፡ እዚህ መጥተን ሳንማር እንጀራ አገኘን፡፡ ታድያ ለምን እንማራለን? ደግሞ በየስደተኛው ካምፕ ፀጉራችንንና ልባችንን ጨርሰን መጥተን ነው መሰል እዚህ ሀገር ማስታወስ የሚባል ነገር የለም፡፡ ቶሎ ትረሳለህ፡፡\nAnonymous October 16, 2013 at 4:20 PM\nበቅርብ ቀን ለሚከናወነው ለዓለም\nመጥፋትም ሆነ መዳን ኢትዮጵያ\nየመለኮት የፍርድ ምድር\nEthiopia decides the redemption or destruction of the world that is upon us!\nEthiopia is the origin and the salivation of the human race and all creation!\nhabtom April 30, 2018 at 9:54 AM\nታድያስ፡፡ እስኪ ስማቸው፡፡ እኛ ‹ዋተር› ብለን ረገጥ አድርገን ስንጠራ እነርሱ ‹ዋር› ብለው በአየር ላይ ያልፉታል፡፡ እኛ ‹ገርል› እየተባልን ጫን ብለን ስንናገር እነርሱ ‹ገ - ል› ብለው በስሱ ያቆላምጧታል፡፡›\nኑሮ በካንጋሮ ምድር (ክፍል ፫)\nአውስትራልያዊው ‹የቋራ ሰው›


የወላጅ መርጃ ማዕከል ሰኞ መልእክት-3.1.21 - አርሊንግተን የህዝብ ትምህርት ቤቶች\nየወላጅ መርጃ ማዕከል ሰኞ መልእክት-3.1.21\nእ.ኤ.አ. ማርች 1 ቀን 2021 በ 10 56 pm ተለጠፈ ፡፡\nበሚቀጥሉት ጥቂት ሳምንታት ውስጥ በብዙ አዲስ ጅምርዎች የተሞላ አዲስ ወር! ለዚህ ሽግግር ለማዘጋጀት ጠንክረው ለሠሩ ሰራተኞች ፣ ቤተሰቦች እና ተማሪዎች ክብር እንሰጣለን እናም ለተመለስን ሁሉ እንመኛለን APS ተማሪዎች በአዲሶቹ የመማሪያ አካሎቻቸው ውስጥ አስደናቂ የመጀመሪያዎቹ ጥቂት ሳምንቶች ፡፡\nአዎንታዊ የወላጅነት እና ሰባት አስፈላጊ የሕይወት ክህሎቶች ለልጆች\nየወላጅነት እና የልጆች እድገት እንዴት ይገናኛሉ? እኛ ወላጆች በአጭር ጊዜ ውስጥ ለስኬት ብቻ ሳይሆን በሕይወታቸው በሙሉ የሚፈልጓቸውን በጣም አስፈላጊ ክህሎቶችን ለመንከባከብ የምንችልበት መንገድ። አእምሮን በመፍጠር እና ዜሮን እስከ ሶስት ድረስ ይመልከቱ አዎንታዊ የወላጅነት እና ሰባቱ አስፈላጊ የሕይወት ክህሎቶች ለህፃናት መረጃ-አፃፃፍ.\nየኖቫ ምሽት ወይም የሜዲኬይድ ዋይቨር ክፍለ ጊዜ ናፈቀዎት? የክፍለ-ጊዜው ቪዲዮዎች አሁን በመስመር ላይ ናቸው!\nበየካቲት 2021 የሜዲኬይድ ተለዋዋጭዎችን ይመልከቱ\nየኖቫ ምሽት 2021 ቪዲዮን ይመልከቱ\nዮርከውን ሀውግ ትምህርት ቤት PTA WEBINAR; የተግባር ችሎታ ችሎታዎች የተማሪዎችን ስኬት እንዴት እንደሚያሻሽሉ\nእንዴት የአስፈፃሚ ተግባራት ችሎታ በእቅድ ፣ በመጀመር እና በማጠናቀቅ ላይ ተጽዕኖ ያሳድራሉ? ተማሪዎ እንዲዳብር ለማገዝ እነሱን እንዴት እንደሚገነቡ ይወቁ። ለወላጅ ከሚሰጡት ደስታዎች መካከል አንዱ ልጆቻችን አዳዲስ ክህሎቶችን ሲገነቡ ማበረታታት መቻል ነው ፡፡ ወደ ትምህርት ቤት ሲመጣ ፣ በፈተናው ላይ በደንብ መሥራትን ወይም በወረቀት ላይ ኤን ማግኘትን የመሳሰሉ ግልጽ ችሎታዎችን እናወድሳለን ፣ ግን ብዙውን ጊዜ ግልጽ ያልሆነ - ግን በእኩል አስፈላጊም - እንደ እቅድ ማውጣት እና ማጠናቀቅ ለመጀመር ተግዳሮቶችን ማሸነፍን እናመልጣለን ፡፡ የረጅም ጊዜ ምደባን በሰዓቱ ለመጨረስ ፡፡ በ “The StudyPro” እና በ “ራሄል ቤይሊ” ፣ ኤም.ኤ.ኤ በተደረገው በዚህ ጠቃሚ አቀራረብ\nየአስፈፃሚ ተግባር ችሎታዎችን ማሻሻል በትኩረት ፣ በመለዋወጥ እና በብስጭት ለመግፋት ይረዳል ፡፡ እና ያ በእርግጠኝነት ደስ የሚል ነገር ነው ፡፡የዝግጅት በራሪ ጽሑፍን ይመልከቱ\nማክሰኞ ፣ መጋቢት 23 ቀን 7 ሰዓት ከሰዓት - 00 ሰዓት\nየስብሰባው አገናኝ ከስብሰባው በፊት ለተመዘገቡ ይላካል ፡፡ እባክዎ የዚህ ስብሰባ የንግድ ክፍል በአጉላ በኩል እንደሚቀዳ ያስተውሉ። ASEAC በእያንዳንዱ ስብሰባ መጀመሪያ ላይ የአካል ጉዳተኞችን ፍላጎቶች አስመልክቶ ከህዝብ የሚሰጡ አስተያየቶችን ይቀበላል APS. የ ASEAC የህዝብ አስተያየት መመሪያዎችን ይመልከቱ በ https://www.apsva.us/special-education-advisory-committee የህዝብ አስተያየቶችን ስለማስገባት መረጃ ለማግኘት ፡፡\nረቡዕ ፣ ማርች 24th: 7 pm pm - 00:9 pm\nየአርሊንግተን የህዝብ ትምህርት ቤቶች የሽግግር አገልግሎቶች ፣ የወላጅ ሃብት ማዕከል እና ለስራ ዝግጁነት ፕሮግራም (ፒኢፒ) ወርሃዊ የሽግግር ተከታታይ ስፖንሰር ማድረጉን ቀጥለዋል ፡፡ ከተማሪዎች ጋር የመተማመን ስሜት መገንባት አስፈላጊነት ላይ የዚህ ወር ክፍለ-ጊዜ አውደ ጥናት ይደረጋል ፡፡ ተማሪዎች እና ልጆች ወደ ጎልማሳነት እያደጉ ሲሄዱ ብዙውን ጊዜ ነፃነትን ለማግኘት እነሱን ለመደገፍ ጥረት እናደርጋለን ፡፡ ብዙውን ጊዜ የሚተውት እርስ በእርስ መተማመንን ማስተማር ነው ፡፡ ሰዎች እርስ በርሳቸው የሚጠቅሙ ትርጉም ያለው ግንኙነቶች የማድረግ አቅም አላቸው ፡፡ ይህ እርስ በእርሱ መደጋገፍ ነው ፡፡ ለአካል ጉዳተኞች እርስ በእርስ መደጋገፍ ማስተማር በኅብረተሰቡ ዘንድ ዋጋ እንዳላቸው ያሳያል ፣ እናም ከሌሎች ጋር ግንኙነቶች መገንባታቸው ህይወታቸውን እንዴት እንደሚደግፉ እና እንደሚያበለፅጉ ያሳያል ፡፡\nተቀላቀል APS የኦቲዝም / የዝቅተኛ ክስተት ባለሙያ ዲቦራ ሀመር እርስ በእርስ የመተማመንን አስፈላጊነት ለመመርመር እና ይህን ወሳኝ የዕድሜ ልክ ችሎታ እንዴት መገንባት እንደሚችሉ ስልቶችን ይማሩ ፡፡\nበልማት ላይ የተመጣጠነ ምግብ እና ተፅእኖ - ማክሰኞ ፣ ማርች 9 ፣ 2021 ከሰዓት በኋላ 7-8\nበቤተሰብ ስርዓት ውስጥ የግጭት አፈታት - ማክሰኞ ማርች 23 ከ 7 እስከ 8 ሰዓት\nአርሊንግተን ካውንቲ ከ 0 እስከ 5 ዓመት ዕድሜ ያላቸው ልጆች ያላቸውን የአርሊንግተን ቤተሰቦች እንዲሳተፉ ይጋብዛል ፡፡ ምናባዊ ክፍሎች በልማት ላይ የተመሠረተ ሥርዓተ-ትምህርትን ያካትታሉ። ለህፃናት የሚከናወኑ ተግባራት ደብዳቤዎችን እና ጭብጥ ውይይቶችን ፣ የንባብ ጊዜን እና መስተጋብራዊ የሙዚቃ ትምህርቶችን ያካትታሉ ፡፡እዚህ ይመዝገቡ ቦታዎን ለመጠበቅ.\nክፍሎች በማጉላት በኩል ይካሄዳሉ። እያንዳንዱ የክፍል ዑደት ለ 7 ሳምንታት ይቆያል ፡፡ ሁሉም ክፍሎች ለሁሉም የአርሊንግተን ካውንቲ ነዋሪዎች ሙሉ በሙሉ ነፃ ናቸው። ለበለጠ መረጃ ሊዮናርዶ እስፒናን በ: lespina@arlingtonva.us ያነጋግሩ።\nየፕሮጀክት የቤተሰብ በራሪ ጽሑፍን ይመልከቱ\nየፕሮጀክት ቤተሰብ በራሪ ጽሑፍን ይመልከቱ እስፓኒሽ\nአሁን በእውነቱ ስብሰባእነዚህ ቡድኖች ልጃቸው የአእምሮ ህመም ምልክቶች ለሚያጋጥማቸው ወላጆች ያተኮሩ ናቸው ፣ ድብርት ፣ ጭንቀት ፣ የአመጋገብ ችግር ፣ የስሜት መቃወስ እና ሌሎችም ፡፡ ለመሳተፍ ምንም ምርመራ አያስፈልግም። ተሳታፊዎች ከኮሚኒቲም ሆነ ከትምህርት ቤት ሀብቶች ጋር በተያያዘ ከቡድን አባላት ታሪካቸውን ፣ የልምድ ድጋፋቸውን እና ቃርሚያ መመሪያን (እንደፈለጉ) እንዲያካፍሉ እድል ይሰጣቸዋል ፡፡ ሚስጥራዊነት ይከበራል ፡፡\nየትምህርት ቤት ዕድሜ ተማሪዎች እና ወጣቶች (ፒኬ -12) ለ 2021\nሚያዝያ 11 እና 15\nራስን መወሰን ማስተማር-ከየት መጀመር!\nማርች 4 ቀን 2021 12 00 - 1 00 ሰዓት\nምሳ እና መማር-የራስን ዕድል በራስ የመወሰን ቅደም ተከተል - የተማሪ አመለካከቶች!\nማርች 11 ቀን 2021 12 00 - 1 00 ሰዓት\nምሳና ተማር ግንኙነቶችን በምናባዊ እና በማህበረሰብ መርሃግብሮች መገንባት\nማርች 18 ቀን 2021 12 00 - 1 00 ሰዓት\nምሳ እና መማር-በቤት ውስጥ እና በማህበረሰቡ ራስን መወሰን\nማርች 25 ቀን 2021 12 00 - 1 00 ሰዓት\nምሳ እና መማር-ሴቶች በተመልካች ላይ-የሥርዓተ-ፆታ ጉዞ\nኤፕሪል 1, 2021: 12:00 - 1:00 pm\nምሳ እና መማር-ኦቲዝም እና ጥቁር ቤተሰብ\nኤፕሪል 29, 2021: 12:00 - 1:00 pm\nኤፕሪል 24 ፣ 2021 | 10:00 ጥዋት La Cumbre VIRTUAL de Alcance Latinx, se creó para brindar un espacio seguro de discusión y acción para crear mejores condiciones para la comunidad Latinx a la que servimos en todo el estado de ቨርጂኒያ። Esta cumbre que reunirá a familias y profesionales para una mejor comprensión de la Educación Especial, la diversidad, la cultura y la oportunidad de aprender sobre los desafíos específicos que enfrenta nuestra comunidad - ኢስታ ካምብሬስ ዳግመኛ መገናኘት ቤት ይመዝገቡ\nየ SCAN ክስተቶች\nበሌሎች ወላጆች ውስጥ እና የወላጅ ግንዛቤዎችን ፣ ስኬቶችን እና ተግዳሮቶችን ይጋሩ ፡፡ ይህ በርቷል ነፃ ምናባዊ ፕሮግራም\nየወላጅ ስብሰባ - ረቡዕ ከማርች 3 እስከ ኤፕሪል 28 ከ 6 30-7 30 pm በማጉላት *\nየወጣት እና የቤተሰብ ስብሰባ - ከሰኞ መጋቢት 8 እስከ ግንቦት 3 ከሰዓት በኋላ 5 30-7 30 ከሰዓት አጉላ\nለመመዝገብ እባክዎን familyprogram@scanva.org ን ያነጋግሩ ፡፡ ሌሎች ወላጆችን ይቀላቀሉ እና የአስተዳደግ ግንዛቤዎችን ፣ ስኬቶችን እና ተግዳሮቶችን ያጋሩ ፡፡ ይህ ነፃ ምናባዊ ፕሮግራም ነው።\nየሰሜን ቪኤ ፕሮግራሞች ቅስት\nየዚህ ዌብናር ፓነል ካትሪን ማኩዌን ፣ ዋና ፣ የቅጣት ኩርማን ጠበቆች በሕግ ያቀርባል ፡፡ ኮርትኒ ማካርቲ ፣ እስክ ፣ ማካርቲ ሕግ ሎውኤልሲ; እና የሰሜን ቨርጂኒያ አርክ የአደራዎች ዳይሬክተር እና ቲያ ማርሲሊ\nበሰሜን ቨርጂኒያ አርክ የቀረቡ ሁሉም አውደ ጥናቶች ለመከታተል ነፃ ናቸው ፣ ግን ቅድመ ምዝገባ ያስፈልጋል


የኩላሊት ሽያጭ ህግና ስነ-ምግባር – Ethiopian Legal Brief\nArticles\t February 5, 2015 February 5, 2015\nየኩላሊት ሽያጭ ህግና ስነ-ምግባር\n(ይህ ጽሁፍ ከዓመታት በፊት ማክዳ በምትባል መጽሔት ወጥቶ የነበረ ሲሆን አሁን ካለው ህግ አንጻር ተቃኝቶ በድጋሚ ቀርቧል፡፡)\nከዓመታት በፊት በአገራችን ሳምንታዊ የግል ጋዜጣ ላይ እንዲህ የሚል ማስታወቂያ ወጥቶ አይቻለሁ ‹‹እባካችሁ እርዱኝ አንዱ ኩላሊታችሁን ለግሱኝ›› የለግሱኝ ጥሪው ህይወት ማዳን እስከሆነ ድረስ ማስታወቂያው በተለየ መልኩ አትኩሮታችንን ላይስብ ይችላል፡፡ ግን ማስታወቂያው በስተመጨረሻው ላይ ማጠቃለያ መልዕክትም አለው፡፡ ‹‹ኩላሊቱን ለግሶ ህይወቴን ላዳነልኝ ግለሰብ ወሮታውን እከፍላለሁ፡፡›› የክፍያው መጠን ባይገለጽም በማስታወቂያው ላይ የቀረበው ጥያቄ ‹ነፃ› ወይም ‹ልግስና› ስላለመሆኑ ድምዳሜ ላይ መድረስ አይከብድም፡፡ ልግስናም ተባለ ሌላ ስያሜ ተሰጠው ለሚሰጠው ነገር በልዋጩ የሚከፈል ዋጋ እስካለ ድረስ የውሉ ዓይነት ከስጦታ ውል ወደ ሽያጭ ውል ይሸጋገራል፡፡\nአሁን ላይ ቢሆን ኖሮ ይህን መሰሉ ማስታወቂያ በህግ የተከለከለ በመሆኑ የጋዜጣው ባለቤትም ደፍሮ አያወጣውም፡፡ በማስታወቂያ አዋጅ ቁጥር 759/2009 በአንቀጽ 6(1)(ሀ) እንደተመለከተው የማንኛውም ማስታወቂያ ይዘት ህግና ስነ-ምግባርን የማይጻረር መሆን አለበት፡፡ አዋጁ በአንቀጽ 7 ላይ ህግና ስነ-ምግባርን የሚጻረሩ በማለት ከፈረጃቸው የማስታወቂያ ይዘቶች አንዱ የሕብረተሰቡን አካላዊና አእምሯዊ ጤንነት ወይም ደህንነት ለጉዳት የሚያጋልጥ ድርጊት እንዲፈጸም የሚያነሳሳ ማስታወቂያ ነው፡፡ ስለሆነም ማስታወቂያው ከዚህ ውስጥ የሚመደብ እንደመሆኑ ክልከላ ተደርጎበታል፡፡ ክልከላውን መተላለፍ የወንጀል ድርጊት ሲሆን ከብር 20ሺ በማያንስና ከብር 150ሺ በማይበልጥ የገንዘብ መቀጮ ያስቀጣል፡፡ [የማስታወቂያ አዋጅ ቁጥር 759/2009 አንቀጽ 34(1)(ሐ)]\nትኩረቴ በማስታወቂያ አዋጁ ላይ ሳይሆን ከሰውነት አካል ሽያጭ በተለይም ከኩላሊት ሽያጭ ጋር በተያያዘ የህግና የስነ-ምግባር ጉዳዮችን መዳሰስ ይሆናል፡፡ ኩላሊታችንን ብንሸጠውስ? ምን ችግር አለው?\nኩላሊትን ጨምሮ የሌሎች የሰውነት አካላት ሽያጭ ከህግና ከሥነ-ምግባር አንፃር ያስከትሉት ውዝግብና ንትርክ በአሁኑ ወቅት ጡዘት ላይ የደረሰ ቢሆንም ድርጊቱ ከተጀመረና ከተጧጧፈ ግን ከ20 ዓመት በላይ ሆኖታል፡፡ በተለይ የኩላሊት ሽያጭ ሻጩ ከመሞቱ በፊት የሚደረግ ግብይት በመሆኑና ወሰን ሳይገድበው በየአህጉሩ በፍጥነት እየተስፋፋ በመሆኑ የየአገሪቱ የህክምና ባለሙያዎች፤ የፓርላማ አባላትና ሌሎች በጉዳዩ ያገባናል የሚሉ ደጋፊና ተቃዋሚ ወገኖች ግራ ቀኝ ይዘው ክርክራቸውን እየጧጧፉት ነው፡፡\nየኩላሊት ገበያውም ከቀን ወደ ቀን እየደራ ኩላሊትም እየተቸበቸበ ይገኛል፡፡ በህንድ፣ በደቡብ አሜሪካ፣ በሩሲያ፣ በአውሮፓና በአረብ አገራት ኩላሊት ከሰውነት የአካል ክፍልነት ወደ ሸቀጥነት እየተቀየረ የመምጣቱ ሁኔታ ድርጊቱ ስር የሚሰድና ወደፊትም መግቻ ቁልፍ ለማግኘት አዳጋች የሚያደርገው ይመስላል፡፡ በተለይ አንዲት የህንድ መንደር ከሞላ ጎደል ሁሉም ነዋሪዎቿ አንድ ኩላሊታቸውን ሸጠው በአንዱ ብቻ የሚኖሩበት በመሆኑ ‹የኩላሊት ቀጠና› (kidney district) የሚል ስያሜ ልታገኝ ችላለች፡፡\nየህጉን አቋም ስንመለከት በብዙ አገሮች የሰውነት ክፍሎችን መሸጥ ሆነ መግዛት በግልጽ የተከለከለ ነው፡፡ በአገራችን አሁን ባለው የወንጀል ህግ መሰረት ገንዘብ አሊያም ጥቅም ለማግኘት ብሎ የሰውነት አካልን መስጠት ሆነ በተጎጂው ፈቃድ መውሰድ ሁለቱም በወንጀል ያስቀጣሉ፡፡ በወንጀል ህጉ አንቀጽ 573(1) እንደተመለከተው ገንዘብ አሊያም ጥቅም ለማግኘት ብሎ የሰውነት አካልን መስጠት እንዲሁም ከሞት በኋላ የሰውነት ክፍልን ለሌላ ሰው ወይም ድርጅት ለማስተላለፍ መስማማት በቀላል እስራት ወይም በመቀጮ ያስቀጣል፡፡\nቅጣቱ በሰጪ ላይ ቀላል ሲሆን በተቀባዩ ላይ ግን ህጉ የሚያስቀምጠው ቅጣት ከበደ ያለ ነው፡፡ በዚሁ መሰረት ገንዘብ አሊያም ጥቅም ለማግኘት በተበዳዩ ፍቃድ የሰውነት አካልን መውሰድ ተጎጂው እያለ ከሆነ ከአምስት ዓመት እስከ አስር ዓመት በሚደርስ ጽኑ እስራት የሚያስቀጣ ሲሆን ከተበዳዩ ሞት በኋላ ከሆነ ደግሞ ከአምስት አመት በማይበልጥ ጽኑ እስራት ያስቀጣል፡፡ [የወንጀል ህግ ቁጥር 573(2)]\nበተመሳሳይ መልኩ በፍትሕብሔር ህግ ቁጥር 18 ላይ እንደተመለከተው ሙሉ አካልነትን /integrity of the body/ የሚያቃውስ ማንኛውም የሰውነት ክፍሎች ላይ የሚፈፀም ተግባር የተከለከለ ነውው፡ በሌላ አነጋገር አንዲት ሴት ፀጉሯን ቆርጣ ብትሸጥ ወይም ደም ብትለግስ ፀጉሩም ጊዜውን ጠብቆ ስለሚያድግና ደሙም ከ48 ሰዓታት በኋላ ስለሚተካ ሙሉ አካልነትን የሚያቃውስ ተግባር ባለመሆኑ የተፈቀደ ነው፡፡ ከሁለት ኩላሊቶች መካከል አንደኛው ተቆርጦ ቢወጣ ግን ምንም እንኳን ከባድ የሚባል የጤና ቀውስ ባያስከትልም አንድ ሰው በተፈጥሮ ሊኖረው የሚገባውን አካላዊ መዋቅር የሚቃረን በመሆኑ የሽያጭ ድርጊቱም በአንቀጽ 18 መሰረት የተከለከለ ነው፡፡ በውል ህጋችን አንቀጽ 1678 (ለ) እና 1716(ሀ) መሰረት አንድ ውል ህጋዊ ውጤት እንዲኖረው የውለታው ጉዳይ ህጋዊና ሥነ-ምግባርን የማይቃረን መሆን እንዳለበት በመደንገጉ በኩላሊት ሻጭና ገዢ መካከል የሚደረገው ውል ዋጋ አልባ እንደሆነ ይቀራል፡፡\nበፍትሐብሔር ህጉ በጥቅል ከተቀመጠው በተጨማሪ የአካላት ክፍሎችና ህብረ-ሕዋሳት ልገሳና ሽያጭ በተመለከተ ቁጥጥር የሚያደርግ ህግ እስካሁን በቀጥታ በህግ አውጪው የወጣ ባይሆንም የምግብ፤ የመድሃኒትና የጤና ክብካቤ አስተዳደርና ቁጥጥር አዋጅ ቁጥር 661/2001ን ለማስፈጸም የወጣው የምግብ፤ የመድሃኒትና የጤና ክብካቤ አስተዳደርና ቁጥጥር የሚኒስትሮች ምክር ቤት ደንብ ቁጥር 299/2006 ይህን ጉዳይ አስመልክቶ ዝርዝር ድንጋጌዎችን ይዟል፡፡ በዚሁ መሰረት በደንቡ አንቀጽ 59 ንዑስ አንቀጽ 2 እንደተመለከተው አንድ ሰው በህይወት ዘመኑ ወይም ህይወቱ ካለፈ በኋላ የአካል ክፍሎቹንና ህብረ-ህዋሳቱን በልገሳ ለማስተላለፍ ሆነ በምንም መልኩ እንዳይወሰዱ ለመከልከል ያልተገደበ ነጻነት ተሰጥቶታል፡፡\nይህም ማለት የአካል ክፍሎችንና ህብረ-ህዋሳትን በሕይወት ዘመን ወይም ከሞት በኋላ ለሌላ ሰው ወይም ድርጅት በሽያጭ ማስተላለፍ ሆነ ለማስተላለፍ መስማማት ክልከላ የተደረገበት [ደንብ ቁጥር 299/2006 አንቀጽ 59 ንዑስ አንቀጽ 5] ቢሆንም ያለምንም ወሮታ ሆነ ክፍያ ከሆነ ግን “እሰጣለው” የሚለው የተስፋ ቃል በህግ ተቀባይነት ተሰጥቶታል፡፡ የአካል ክፍሎችንና ህብረ-ህዋሳትን ለመለገስ የሚሰጠው የተስፋ ቃል ተስፋ ሰጪው በህይወት ባለበት በማንኛውም ጊዜ ሊሽረው መብት አለው፡፡ የመሻሩ ውጤት ለጋሹ ከግዴታ ነጻ የሚያደርገው ሲሆን ተለጋሹ በተሰጠው የተስፋ ቃል ተነሳሰስቶ ላደረገው ወጪ ሁሉ (በተለይ የተስፋ ቃሉ በክፉ ልቦና የተሰጠ ከሆነ) ለጋሹ ካሳ የመክፈል ግዴታ ተጥሎበታል፡፡ [ደንብ ቁጥር 299/2006 አንቀጽ 59 ንዑስ አንቀጽ 3 እና 4]\nአንድ ሰው ህጋዊ በሆነ የተስፋ ቃል የአካል ክፍሎችን ወይም ህብረ-ህዋሳትን ከሌላ ሰው ማግኘቱ በራሱ ሰውነት ላይ ወዲያኑ በህክምና ንቅለ-ተከላ (transplantation) ሊደረግለት ይችላል ማለት አይደለም፡፡ ደንብ ቁጥር 299/2006 አንቀጽ 59 ንዑስ አንቀጽ 1 ላይ እንተመለከተው የአካል ክፍሎችና ህብረ-ህዋሳት ንቅለ-ተከላ ማከናወን የሚቻለው የተቀባዩን ህይወት ለማቆየት ወይም የሰውነት አቋሙን ለማስተካከል ሌላ የተሻለ አማራጭ መንገድ የማይገኝ መሆኑ በሕክምና ቦርድ ሲረጋገጥ ነው፡፡\nበሌሎች ብዙ አገራት የኩላሊት ሽያጭ በህግ የተከለከለ ተግባር ሲሆን በተወሰኑት ደግሞ በወንጀል ጭምር የሚያስቀጣ ድርጊት ነው፡፡ አሁንም ቢሆን ግን በሁለት ጎራዎች መሃል ለሙግትና ክርክር መንስዔ የሚሆነው ጥያቄ እየተነሳ የጦፈ ክርክር እየተደረገበት ይገኛል፡፡ ኩላሊት በህጋዊ መንገድ መሸጥ አለበት ወይስ የለበትም? ከወደ እንግሊዝና ህንድ አካባቢ ለዚህ ጥያቄ የሚሰጡት መልሶች በየራሳቸው ጠንካራ እና ሚዛን የሚደፉ ናቸው፡፡ የኩላሊት ሽያጭን የሚደግፉ ወገኖች ድርጊቱ የሁለትዮሽ ጠቀሜታ እንዳለው ይገልፃሉ፡፡ ‹‹በአንድ በኩል በኩላሊት እጦት ሊሞት የነበረው ግለሰብ ከሞት ይተርፋል፡፡ በሌላ በኩል በከፋ ድህነት ውስጥ ሲማቅቅ የነበረው ግለሰብ ጤናው ሳይቃወስ አንደኛው ኩላሊቱን በመሸጥ ከድህነት ቀንበር በቀላሉ ይቀቃል›› ይህን ይመስላል የሚያቀርቡት ሃሳብ፡፡ ከዚህ ሃሳባቸው ተነስተው የሚደርሱበት ድምዳሜም ድርጊቱ ሥነ-ምግባርን የማይፃረር እግዜርም የሚወደው ስራ እንደሆነ ነው፡፡ የአንድ ኩላሊት የገበያ ዋጋ እስከ እስከ አምስት ሺ ዶላርና ከዛም በላይ የሚደርስ ሲሆን በእርግጥም ይህ ገንዘብ የደሃን ህይወት በከፊል ሊቀይር ይችላል፡፡\nከዚህ ሃሳብ በተቃራኒ የተሰለፉት ወገኖች ከሰው ልጅ ሰብዓዊ ክብር አንፃር ለገንዘብ ብሎ የተከበረውን የሰው ልጅ የሰውነት አካል መሸጥ አስነዋሪነቱን በማስረገጥ ድርጊቱን አምርረው ይቃወማሉ፡፡ ደጋፊዎች ባይጠፉም በርካታ ሐኪሞችም ድርጊቱ በህክምና ሥነ-ምግባር ተቀባይነት እንደሌለው በመግለጽ ተቃውሞአቸውን አሰምተዋል፡፡ ከተቃዋሚዎች ጎራ ክፉኛ ነቀፌታ የገጠመው ኩላሊት በገንዘብ ይሸጥ መባሉ ብቻ ነው፡፡ እስከ አሁን ድረስ በፈቃደኝነት የተመሰረተ ነፃ የኩላሊት ልገሳ ወይም ስጦታ ውግዘት አልገጠመውም፡፡ ሽያጩን ግን ‹‹የሰው ልጅን ክብር የሚያቆሽሽ›› በሚል ነው የሚገልጹት፡፡ የአገራችን ህግም ቢሆን የሰው ህይወትን ለማዳን ኩላሊትን ሆነ ሌላ የሰውነት አካልን በነጻ መስጠት ወይም መለገስ በወንጀልነት አይፈርጀውም፡፡\nሌላው ተደጋግሞ የሚሰማው ስሞታ ከኩላሊት ሽያጭ የሚገኘው ገንዘብ በአግባቡ ለባለኩላሊቶች አለመድረሱና ህይወታቸውንም አለመለወጡ ነው፡፡ የኩላሊት ሽያጭ ከተፈቀደ ‹‹የኩላሊት ዘረፋ ወንጀል›› በእጅጉ እንደሚባባስ ስጋታቸውን የገለፁም አልጠፉም፡፡ ይሁን እንጂ አፈፃፀሙና አተገባበሩ በመንግስት ቁጥጥር ስር በሚሆን የገበያ ስርዓት ህጋዊ መንገድ መዘርጋት ሊፈጠር ለሚችለው ስጋትና ችግር ፍቱን መፍትሄ እንደሆነ በመግለጽ የኩላሊት ሽያጭ ደጋፊዎች ችግሩን ያጣጥሉታል፡፡ ወንጀሉ በዚሁ መልኩ የሚወገድ አለመሆኑን በመጥቀስም ህጋዊነት ብቸኛው መፍትሄ እንደሆነ ለማሳመን ይጥራሉ፡፡ የኩላሊት ሽያጭ ደጋፊዎች በሽያጩ ሂደት ከባለኩላሊቱ ይልቅ በመሃል የሚንሳፈፉ ሶስተኛ ወገን ደላሎች ይበልጥ ተጠቃሚዎች እንዳይሆኑ የሚቀርበውን ስጋት በተመሳሳይ መልኩ ህጋዊ የመቆጣጠሪያ ስልት በመቀየስና አፈፃፀሙን በበላይነት የሚመሩ ድርጅቶችን በማቋቋም ግንኙነቱ በሻጭና በገዢ መካከል ብቻ እንዲሆን በማድረግ ውጤታማ በሆነ መንገድ ሊካሄድ እንደሚችል ለማሳመን ይጥራሉ፡፡\nሌላው በተጠቃሚዎች የሚሰነዘረው ሂስ ሽያጩ የኩላሊት ልገሳ ወይም ነፃና ሰብዓዊ እርዳታን መሰረት ያደረገ የኩላሊት ስጦታን ያዳክማል የሚል ሲሆን ለዚህም ቢሆን ምላሽ ተሰጥቶበታል፡፡ ክርክራቸውን በምሳሌ ሲያስረዱም ለደም ፈላጊዎች በነፃ የሚሰጠው ደም በገንዘብ የሚሸጥ ቢሆን ኖሮ የደም ለጋሾች ቁጥር የመመንመኑ ሁኔታ እውነትነት የለውም ይላሉ፡፡ ግን ልብ በሉ! ደም ሲለገስ በ48 ሰዓታት ውስጥ የሰውነታችን የደም መጠን ቀድሞ ወደነበረበት ሁኔታ ይመለሳል፡፡ ኩላሊት ግን አንድ ጊዜ ሄደ ማለት እስከ መጨረሻው ሄደ ማለት ነው፡፡ ከሚከፈለው መስዋእትነት አንፃር የኩላሊት ልገሳ አብዛኛውን ጊዜ የሚካሄደው በቂ ገንዘብ ኖሯቸው ለሰብዓዊ እርዳታ ብቻ ለመለገስ በሚወስኑ ግለሰቦች እንዲሁም በአንዳንድ ዘመዳሞችና ፍቅረኞች መካከል በመሆኑ እነዚህ ወገኖች ኩላሊት በገንዘብ የመሸጡ ነገር ሃሳባቸው ላያስቀይራቸው ይችላል፡፡ በተግባር እየታየ ካለው እውነታ አንፃር ሲታይ ይህ ምላሽ በፊት ለቀረበው ተቃውሞ በቂ ተደርጎ ሊወሰድ ይችላል፡፡\nይሁንና ክርክሩ መቋጫ አልተገኘለትም፡፡ ዋናውና መሰረታዊ ተደርጎ የተወሰደው የመከራከሪያ ነጥብ አስታራቂ ሃሳብ አልተገኘለትም፡፡ ጭብጡን በጥያቄ መልክ እንዲህ ላስቀምጠው ‹‹አንድ ሰው በራሱ ሰውነት ላይ ፍፁም ስልጣን አለው? ወይም ሊኖረው ይገባል?›› ለአንዳንዶች መልሱ በጣም ቀላል ነው፡፡ ‹አዎና!› ይላሉ ባለማመንታት ‹ከፈለግኩኝ እግሬን እቆርጠዋለሁ ቢያሻኝ አይኔን አውጥቼ እጥለዋለሁ፡፡ ማን ሊያገባው ይችላል?›\nሲያዩት ቀላል የሚመስለው ጥያቄ አከራካሪነቱ ገሃድ ወጥቶ የሚታየው ከፍትሐብሔር ህግጋት በተለይ ከውል ህግ መርሆዎች አንፃር ሲታይ ነው፡፡ የቅድሙ ጥያቄም መልኩን ቀይሮ ‹‹የተዋዋዩ ወገኖች ነፃት እስከ ምን ድረስ መሄድ አለበት? ወይም ኩላሊት ለመሸጥ የተደረገው ውል በፍርድ ቤት ተቀባይነት አግኝቶ መተግበር አለበት ወይ?›› የሚል አዲስ ገጽታ ያላብሳል፡፡ የተዋዋይ ወገኖች ነፃት ገደብ ምክንያቱ ግን ዞሮ ዞሮ አነስተኛ የመደራደር አቅም ያላቸውን ወገኖች ጥቅም ለማስጠበቅና ከለላ ለማድረግ እንዲሁም በዋነኛነት የህብረተሰቡን መልካም እሴትና ሥነ-ምግባ ሳይበረዝና ሳይበላሽ እንዲጠበቅ ሲባል ነው፡፡ ይህም ነጥብ በራሱ ወደ መጀመሪያ ላይ ወደ ነካካነውና ኩላሊትን መሸጥ ከሥነ-ምግባር አንጻር ተቀባይነት አለው ወይስ የለውም? ወደሚለው ሰፊ ክርክር መልሶ ይወስደናል፡፡ ከዚህም በተጨማሪ የንብረት ህግ ጽንሰ-ሓሳብ በራስ አካል ላይ ሰለሚኖር የባለቤትነት መብት (self-ownership) ላይ ተፈጻሚነት ይኖረዋልን? የሚል ጥያቄ እንድናነሳ ያስገድደናል፡፡ እኔም እስቲ እዚሁ ላይ ትቻችሁ ልሂድ፡፡ ለመሆኑ ኩላሊት ቢሸጥ አስነዋሪነቱ ምንድነው? የኩላሊት ሽያጭ በስፋት እየተከሰተ ያለው የሚበሉትና የሚጠጡት በሌላቸውና ድህነት የተስፋፋባቸው አካባቢዎች ከመሆኑ አንፃር ወደኛው ዘንድም የመምጣቱ አጋጣሚ ሰፊ ነውና ለጥያቄው ያላችሁን ወርውሩበት፡፡\nFiled under: ethics, Ethiopian food medicine and health care administration Authority, kidney, transplanatation\nጠበቃን መምታት በብልሃት\n12 thoughts on “የኩላሊት ሽያጭ ህግና ስነ-ምግባር”\ni want to sell my kidney. am in adiss ababa. email me jackass.aye@gmail.com\nnice nd very intresting issue……….\nYibeltal woreta says:\nWowwww It’s so attractive info…..keep it up ok my dear\nThe biggest problem wiz legalizing selling kidneys,more than morality,(for me) is zat it encourages those who kidnap people n take their kidneys. Specially illegal immigrants are suffering from such acts.\nYirgalem G. says:\ni did not any back ground law before, but i do now bcs of you, you did it. i would like to express my gratitude for your excellent law based coverages & positive exposure you gave for all of us users…..\nThanks for being so attentive… thank you for helping us\nYonas Haile says:\nThank you for your endless posting and sending different legal framework\nof Ethiopian. If you have, could you please send me the court fee rate\ndocument which is used to open file?\ngreat ;long live.\nmoges Desye says:\nምን ጊዜም አነባለሁ።\nAs to me such kind of transaction is immimoral. because our culture is very strict in addition to our civil code prohibition\ni think transaction of one;s own body is not moral ,spesialy in our country.as ethiopia civil code stated that ,”contract shall be moral “as we know, all ethopia law is drafted based on the custom of z society.so we should respect our culture ,custom .tradition………………..!!!


RetargetLinks: በሚያጋሯቸው ይዘት ውስጥ ማስታወቂያዎችን አሳይ | Martech Zone\nየምርት ስምዎ በመስመር ላይ ባለስልጣን እንደመሆኑ መጠን እዚያ የሚወጣውን እያንዳንዱን ዜና እንደገና መፃፍ እና ማተም አይጠበቅበትም። በእውነቱ ፣ ብዙ ጣቢያዎች እና ሀብቶች ከምርትዎ የበለጠ እጅግ የላቀ ስልጣን አላቸው። ይህን የመሰለ ድንቅ ሥራ ስለሠሩ ጽሑፎቻቸውን ማጋራት በመስመር ላይ ተዓማኒነትዎን እና ባለሥልጣንዎን ለመገንባት ይረዳዎታል።\nበእርግጥ ፣ የበለጠ የበለጠ ጠቃሚ የሚሆነው እርስዎ ትራፊክን ወደ ጽሑፋቸው ለማሽከርከር እና ከዚያ ተስፋዎችዎን ወደ እርስዎ አቅርቦት እንዲመልሱ የሚያደርግ ጥሪ-ለድርጊት ማቅረብ ችሎታ ነው ፡፡ በ RetargetLinks፣ እንደገና በተነደፉ ሰንደቅ ማስታወቂያዎች ማድረግ የሚችሉት በትክክል ነው። RetargetLinks ተፈለሰፈ አገናኝ ዳግም ማቀናበር እና ቴክኖሎጂያቸውን የፈጠራ ባለቤትነት ማረጋገጫ (ፓተንት) ስላደረጉ ይህንን አገልግሎት የሚሰጡ ብቸኛ ኩባንያዎች ናቸው ፡፡\nRetargetLinks ቀላልነትን ለሚወዱ ሁሉንም በአንድ መድረክ ያቀርባል-አጫጭር አገናኞችን ከፈጠሩ በኋላ ተጠቃሚዎች የባነር ማስታወቂያዎቻቸውን መጎተት እና መጣል እና የማስታወቂያ ማሳያ ዘመቻውን ከስርዓቱ ዳሽቦርድ ማስተዳደር ይችላሉ ፡፡\nእርስዎ ቀድሞውኑ ፌስቡክ ፣ ሊንኪንዲን ወይም ትዊተር ፒክስል ካለዎት ስርዓቱን በነፃም መጠቀም ይችላሉ (የማስታወቂያ ዘመቻውን ከጎናቸው ማካሄድ ይኖርብዎታል) ፡፡ እንዲሁም የራስዎን የምርት ስም ዩ.አር.ኤል. በነፃ እንዲጠቀሙ ያስችሉዎታል ፡፡\nአንባቢዎች በአገናኝዎ ላይ ጠቅ እንዲያደርጉ የሚያበረታታ መረጃን ወደ ቤትዎ እንዲነዱ የሚያግዝ ጣቢያ በኢሜል ፣ በማኅበራዊ ወይም በ Google Adwords በኩል እንኳን አገናኞችን እንዲያጋሩ ይህ ፍጹም ብልህነት ነው ፡፡ ያ ብቻ አይደለም ፣ ማስታወቂያውን በፍፁም ትክክለኛነት ለማስማማት ያገኛሉ!\nገበያዎች ዳግም -getLinks ን መጠቀም ይችላሉ:\nየይዘት ዳግም ማቀድ - ለታለሚ ታዳሚዎችዎ የሚደርስ ጽሑፍ ያግኙ ፣ ያንን ጽሑፍ ያጋሩ እና በዚያ ጽሑፍ ውስጥ ማስታወቂያ እና በደርዘን የሚቆጠሩ ተጨማሪዎችን ለሁለት ሳምንታት ያህል ያኑሩ ፡፡\nየኢሜይል ዳግም ማቀድ - በኢሜልዎ ውስጥ ጽሑፎችን ለሶስተኛ ወገን ጣቢያዎች ያጋሩ እና በዚያ ጽሑፍ ላይ ማስታወቂያዎችን እና በደርዘን የሚቆጠሩ ሰዎችን ለሁለት ሳምንታት ያኑሩ ፡፡\nማህበራዊ አውታረ መረቦችን እንደገና ማቀድ - በማኅበራዊ ሰርጥዎ ላይ ዜናዎችን እና መረጃዎችን ያጋሩ እና ከዚያ በእነዚያ ጣቢያዎች ላይ በማስታወቂያዎች አማካኝነት ድራይቭ ወደ እርስዎ ይመራል።\nእንደገና ማፈላለግን ይፈልጉ - የጉግል አድዎርድዎን ጠቅ ካደረጉ በኋላ ለሁለት ሳምንታት ያህል ከጎግል ማስታወቂያዎችዎ ጋር በሰንደቅ ማስታወቂያዎች ላይ ጠቅ የሚያደርጉትን ሁሉ እንደገና ያውጡ ፡፡\nእነሱም አንድ አውጥተዋል የ Chrome ቅጥያ ነጋዴዎች በእያንዳንዱ ጊዜ ወደ RetargetLinks መሄድ ሳያስፈልጋቸው በቀጥታ ወደ Hootsuite ፣ Buffer ፣ Facebook ፣ Twitter እና ትስስር አገናኞችን እንዲያሳጥሩ ለማስቻል ፡፡\nRetargetLinks ጉግል ፣ ሩቢኮን ፕሮጄክት ፣ ፐብቲማቲክ ፣ ኦፕን ኤክስ ፣ ብራይት ሮል ፣ ulልሴpoint ፣ ሚሊኒየም ሚዲያ ፣ አርስርቭ ፣ Adap.tv ፣ LiveRail ፣ mopub እና AppNexus ን ጨምሮ በሁሉም ዋና ልውውጦች አማካኝነት ማስታወቂያዎችን ያሳያል ፡፡ ምንም ምዝገባ አያስፈልግም ፣ ለሚያካሂዱዋቸው ማስታወቂያዎች በ 8 ዶላር ሲፒኤም ብቻ ይክፈሉ ($ 8 በ 1,000 ማስታወቂያዎች) ፡፡\nመለያ ለመፍጠር የመጀመሪያ አገናኝዎን ያሳጥሩ\nመለያዎች: Adap.TVአድግል ዳግም ማቀድadwords እንደገና በመፈለግ ላይAerservappnexusብሩሬ ሮልየይዘት ዳግም ማቀድኢሜል እንደገና ማቀድfacebook ን እንደገና ማቀድgoogle ን እንደገና ማቀድGoogle +የተገናኘን እንደገና ማደስLiveRailሚሊኒየም ሚዲያmopubOpenXፐብማልየልብ ምት ነጥብዳግም አገናኞችን አገናኞችእንደገና መልሶ ማሰማራትዳግም-አገናኞችRubicon Projectየፍለጋ ዳግም ማቀድማህበራዊ አውታረ መረቦችን እንደገና ማቀድየ twitter ን እንደገና ማቀድ


የትዊተር መሰረታዊ ነገሮች-ትዊተርን እንዴት ለጀማሪዎች (ለጀማሪዎች) | Martech Zone\nምንም እንኳን በግሌ መድረኩን የማያሻሽሉ ወይም የማያጠናክሩ ዝመናዎችን ማድረጋቸውን ሲቀጥሉ እኔ በግሌ ይሰማኛል ፡፡ በጣም በቅርብ ጊዜ ፣ በጣቢያዎች ላይ በማኅበራዊ አዝራሮቻቸው በኩል የሚገኙትን የሚታዩ ቆጠራዎች አስወግደዋል ፡፡ ቁልፍ በሆኑ የመለኪያ ጣቢያዎች ላይ የትዊተርን ትራፊክ ሲመለከቱ ለምን እንደሆነ መገመት አልችልም እናም በአጠቃላይ ተሳትፎ ላይ አሉታዊ ተጽዕኖ ሊኖረው እንደሚችል ይመስላል ፡፡\nማጉረምረም በቂ ነው the ጥሩዎቹን ነገሮች እንይ! በትዊተር ላይ በእውነተኛ-ጊዜ ያለው መረጃ በመስመር ላይ ተወዳዳሪ የለውም። ፌስቡክ በመስመር ላይ መነጋገሪያ ሊሆን ቢችልም ፣ በእኔ አስተያየት ትዊተር የልብ ምት ሆኖ ቀጥሏል ፡፡ ፌስቡክ አብዛኛዎቹን መረጃዎች አጉልቶ ያጣራል ፣ ስለሆነም አጠቃቀም እና ተሳትፎ በጣም የተዛባ ነው ፡፡ በትዊተር ላይ እንደዚህ አይደለም ፡፡\nትዊተርን ለየት የሚያደርጋቸው\nትዊተር በራሪ መብረሩን የሚቀጥል የውሂብ ዥረት ነው። ብዙ ሂሳቦችን በሚከተሉበት ጊዜ ዥረቱ ይበልጥ ፈጣን ነው። ግን ያልተጣራ ፣ ዒላማ ያልተደረገ እና ሁል ጊዜም የሚታይ ነው ፡፡ እና ከሌሎቹ ማህበራዊ መድረኮች በተቃራኒ ሊያነጋግሩዋቸው የሚፈልጓቸው መለያዎች ተደራሽ ናቸው ፡፡ በቃ አንድ ጣል ያድርጉ @douglaskarr እና ትኩረቴን ቀልለው በቀጥታ ወደ እኔ መጻፍ ይችላሉ። በመስመር ላይ ሌላ ቦታ የት ይቻላል? እና ጥቂት ምርምር ማድረግ ከፈለጉ ልክ እንደ ሃሽታግ በመጠቀም ቃሉን ይፈልጉ #marketing.\nተመዝገቢ - እና ያለ አሳንስ እና ውስብስብ ውህዶች ታላቅ የትዊተር እጀታ ለማግኘት ይሞክሩ ፡፡ ሁሉም ታላላቅ እጀታዎች አልተወሰዱም; ለደንበኞቻችን አሁንም ትክክለኛ እጀታዎችን ማግኘት መቻላችን ሁልጊዜ እንገረማለን ፡፡ ሁለቱን ከመደራረብ ይልቅ የግል መለያ እና የድርጅት አካውንት እንዲኖሩ እመክራለሁ ፡፡ እርስዎን ለመከተል የሚሞክሩ ሰዎችን ሊያበሳጩ ከሚችሉ የግል መለያዎች በአንድ የምርት ስም ማስተዋወቂያዎች በጥቂቱ ይጠበቃሉ።\nመገለጫዎን ያዘጋጁ - ማንም በእንቁላል አዶ የሚተማመን ወይም የሚከተል የለም ፣ ስለሆነም ለግል መለያዎ የራስዎን ፎቶ እና ለድርጅትዎ አርማ ማከልዎን ያረጋግጡ ፡፡ የቀለም መርሃግብርዎን ለማበጀት ጊዜ ይውሰዱ እና የሰዎችን ፍላጎት የሚስብ የሚያምር የጀርባ ምስል ያግኙ።\nባዮዎን ያቆዩ አጭር እና ጣፋጭ! ዩአርኤሎችን ፣ ሃሽታጎችን ፣ ሌሎች አካውንቶችን እና አህጽሮተ-መግለጫዎችን ለመሙላት መሞከር በጣም አሳማኝ አይደለም ፡፡ የእኔ ጠቃሚ ምክር ይኸውልዎት - የእርስዎ ሙያዊ ችሎታ ምንድነው እና ልዩ የሚያደርገው ምንድነው? በእርስዎ የሕይወት ታሪክ ውስጥ ያኑሯቸው እና ሰዎች በፍለጋዎች ውስጥ እርስዎን አግኝተው ይከተሉዎታል ፡፡\nየ Twitter መተግበሪያዎችን ያውርዱ\nበዴስክቶፕ ፣ በስማርት ስልክ ወይም በጡባዊ ላይም ቢሆኑ አንድ ተወላጅ አለ የትዊተር ትግበራ እየጠበኩህ ነው! ሁሉንም ወደ ውጭ መሄድ ከፈለጉ ማውረድ እና መጀመር ይችላሉ TweetDeck - ከሁሉም ደወሎች እና ፉጨትዎች ጋር ባለሙሉ ስፋት መድረክ።\nትዊቶች - ትዊተር ከ 140 ቁምፊዎች ባሻገር የትዊተቶችን የቁጥር ብዛት ስለማስፋት ተወያይቷል ፡፡ እርግጠኛ አይደለሁም ብዬ ተስፋ አደርጋለሁ ፣ አብዛኛው የቲውተር ጥበብ እና መስህብ በጥሩ ሁኔታ የታቀደ ትዊተር ፈጣን ፍጆታ ነው። ሃይኩ እንደመፃፍ ነው; ልምምድ እና የተወሰነ ሀሳብ ይጠይቃል ፡፡ በደንብ ያድርጉት ፣ እና ሰዎች ይጋሩ እና ይከተላሉ።\nሃሽታግን ይጠቀሙ - ቢያንስ አንድ ሃሽታግ በመምረጥ ተሳትፎዎን በእጥፍ ይጨምሩ ፣ ሁለት ይሻላል ፡፡ የተወሰኑትን ማድረግ ከፈለጉ ሃሽታግ ምርምር፣ አንድ ቶን መድረኮችን ዘርዝረናል (RiteTag በእውነት ጥሩ ነው!)። ውጤታማ የሆኑ ሃሽታጎችን በመጠቀም የትዊተር ተጠቃሚዎች በመድረኩ ላይ ምርምር እያደረጉ ስለሆነ ያገኙዎታል ፡፡\nየትዊተር መድረሻዎን ያሳድጉ\nበንግግሩ ላይ እሴት ማከል በሚችሉበት ጊዜ በትዊተር ላይ የኢንዱስትሪዎን መሪዎችን በትዊተር ይፈልጉ ፣ ይከተሏቸው ፣ ይዘታቸውን ያጋሩ እና ከእነሱ ጋር ይሳተፉ ፡፡\nለደንበኞችዎ በትዊተር ላይ ይፈልጉ ፣ ይከተሏቸው ፣ ይርዷቸው ፣ ከእነሱ ጋር ይሳተፉ እና የተሻለ የሥራ ግንኙነት ለመፍጠር ይዘታቸውን እንደገና ያዙ ፡፡\nተባይ አትሁን ፡፡ ራስ-ሰር ቀጥተኛ የመልዕክት መድረኮችን ፣ አላስፈላጊ ለሆኑ ሰዎች መጻፍ እና መጠቀምን ያስወግዱ ተከታይዎን ያሳድጉ እቅዶች እነሱ የሚያናድዱ ናቸው ፣ እና በትክክል ምን ያህል እየሰሩ እንደሆኑ ሳያሳዩዎት በሰው ሰራሽ ቁጥርዎን ያበዛሉ ፡፡\nእሴት ሲያቀርቡ ያስተዋውቁ\nአንድ ክስተት ይመጣል? ዝግጅቱን የሚቆጥሩ ጣፋጮች ተከታዮችዎ በመገኘት እንዴት እንደሚጠቀሙ ጠቃሚ ምክሮችን ያዘጋጁ ፡፡\nበሚችሉበት ጊዜ ቅናሾችን ያቅርቡ ፣ ትዊተር በጣም ጥሩ የኩፖን ኮድ ወይም ቅናሽ ይወዳል።\nዝም ብለው አያስተዋውቁ ፣ እሴት ያቅርቡ ፡፡ የተከታታይ ጉዳዮችን ማዳመጥ እና አንዳንድ ምክሮችን በይፋ መስጠት በትርፍ ትርፍ ያስገኛል ፡፡\nያስታውሱ Tweets የሚጋሩት ታላቅ ነገር ሲኖርዎት fly በራሪ እንደሚሆኑ ፣ ጥቂት ጊዜዎችን ያጋሩ።\nWordPress ን ከ Twitter ጋር ያዋህዱ\nአድምቅ & አጋራ - ጽሑፍን ለማጉላት እና በትዊተር እና በፌስቡክ እንዲሁም ሊነዲን ፣ ኢሜል ፣ ሺንግ እና ዋትስአፕን ጨምሮ በሌሎች አገልግሎቶች ለማጋራት ፕለጊን ተጠቃሚዎችዎ ለማጋራት ጠቅ እንዲያደርጉ የሚያስችላቸው አብሮ የተሰራ የጉተንበርግ ማገጃም አለ ፡፡\nቀላል ማህበራዊ አጋራ አዝራሮች - በማኅበራዊ ትራፊክዎ ለማጋራት ፣ ለመቆጣጠር እና ለማሳደግ ያስችሉዎታል በተበጀ ብጁ እና ትንታኔ ዋና መለያ ጸባያት.\nእና ይዘትዎን በትዊተር በራስ-ሰር ማተም ከፈለጉ ፣ እ.ኤ.አ. Jetpack ተሰኪ ይፋ ማድረግ ባህሪን በትክክል ያደርገዋል!\nያስታውሱ ፣ ትዊተር ማራቶን እንጂ ሩጫ አይደለም ፡፡ ተከታይዎን በአካል ያሳድጉ እና ከጊዜ በኋላ ጥቅሞቹን ያያሉ ፡፡ ልክ ፍላጎትን ማባዛት ፣ ከመጀመሪያዎቹ ጥቂት ትዊቶችዎ በኋላ ጡረታ አይወጡም። ይህ ኢንፎግራፊክ ከ Salesforce አንዳንድ ተጨማሪ ግንዛቤዎችን ይሰጣል… ፕሮፌሰር መሆንዎን እርግጠኛ አይደለሁም (እንደዚህ ያለ ነገር ካለ) ፣ ግን ጥሩ ምክር ነው ፡፡\nመለያዎች: ተከታዮችዎን ያሳድጉሃሽታጎችtwitter ን እንዴት መጠቀም እንደሚቻልድህረ መልስTweetTweetdeckትዊተርየ twitter መተግበሪያዎችየ twitter መሠረታዊ ነገሮችየትዊተር መረጃዊtwitter መድረስ\nዲሴም 15, 2015 በ 5: 13 AM\nማህበራዊ ሚዲያ እና መሰረታዊ የ SEO ምክሮችን ለሚፈልጉ ሰዎች ጥሩ ቁሳቁሶች good ጥሩ ስራውን ይቀጥሉ!


የፈርናንዶ አራምቡሩ መጽሐፍት፡ ሰው፣ ሰሪድ እና የቅርብ ሴራዎች | ወቅታዊ ሥነ ጽሑፍ\nፈርናንዶ አራምቡሩ በስፔን የዘመናዊ ሥነ-ጽሑፍ ፓኖራማ ውስጥ ካሉት በጣም ጥሩ ልብ ወለዶች አንዱ ነው። ምንም እንኳን ከ 90 ዎቹ ጀምሮ እየጻፈ ቢሆንም, ለሥራው ምስጋና ይግባውና ትልቅ ታዋቂነትን ያገኘው በ 2016 ነበር. Patria (2016) ኢቴአ በግዛቱ ላይ የዘራውን ከ40 ዓመታት በላይ ሽብር የሚያሳይ ታሪክ ነው።\nPatria በፀሐፊነት ሥራው በፊት እና በኋላ ምልክት ተደርጎበታል ። በዚህ መጽሐፍ የማይረሳ ልብ ወለድ አድርገው ከሚቆጥሩት የሥነ ጽሑፍ ተቺዎች ጥሩ አስተያየቶችን አግኝቷል። ይህ ሥራ ከታተመበት ጊዜ ጀምሮ አራምቡሩ ጥሩ ሽልማቶችን አግኝቷልከነሱ መካከል፡ ፍራንሲስኮ ኡምብራል ወደ የአመቱ መጽሃፍ (2016)፣ ዴ ላ ክሪቲካ (2017)፣ ባስክ ስነ-ጽሁፍ በስፓኒሽ (2017)፣ ብሄራዊ ትረካ (2017) እና አለምአቀፍ COVITE (2019)።\n1 በፈርናንዶ አራምቡሩ መጽሐፍት።\n1.1 ባዶ አይኖች፡ አንቲቡላ ትሪሎጂ 1 (2000)\n1.2 የዩቶፒያ ጥሩምባ (2003)\n1.3 ማቲያስ የተባለ የላሱ ሕይወት (2004)\n1.4 አገር ቤት (2016)\n3 በፈርናንዶ አራምቡሩ መጽሐፍት።\nበፈርናንዶ አራምቡሩ መጽሐፍት።\nባዶ አይኖች፡ አንቲቡላ ትሪሎጂ 1 (2000)\nየጸሐፊው ሁለተኛ መጽሐፍ ነው, እና በመጽሐፉ የጀመረው አንቲቡላ ትሪሎሎጂ. ልብ ወለድ የተቀረፀው በልብ ወለድ ሀገር ውስጥ የሳጋ (አንቲቡላ) ተመሳሳይ ስም ያለው እና በ XNUMX ኛው ክፍለ ዘመን መጀመሪያ ላይ ነው።. ታሪኩ ደም አፋሳሽ እና አሳዛኝ ነው, ነገር ግን በትክክለኛው ጊዜ የተስፋ ጭላንጭል; የሴራው ዝርዝር ሁኔታ በአንዲት ልጅ የተተረከ ነው—በከተማ ልጃገረድ እና በባዕድ አገር መካከል ያለው ድብቅ ፍቅር ፍሬ -.\nነሐሴ 1916፣ አንቲቡላ፣ ሁሉም ነገር ሽቅብ ነው፡ ንጉሱ ተገድሏል እና ንግስቲቱ ለመክዳት ሞከረች። ሀገሪቱ ወደ አምባገነናዊ አገዛዝ እያመራች ነው, ምንም ነገር እንደበፊቱ አይሆንም.\nይህ ግርግር በክልሉ ውስጥ ሲገባ፣ በላይ እንግዳ እንግዳ እና በመኖሪያ ውስጥ ይቆያል. ወደ አገሩ ስለመጣ አንድ እንቆቅልሽ ሰው ነው። በአሮጌው ኩዪና ሴት ልጅ ተማርካለች። - ማረፊያ ያዘጋጀበት የሆስቴል ባለቤት -.\nከሽማግሌው ፍላጎት በተቃራኒ ወጣቶቹ ግንኙነት ይጀምራሉ, y የዚህ ህብረት ፍሬ ፍጡር ተወለደ. ጊዜ እያለፈ ሲሄድ ትንሹ ልጅ የአያቱን እምቢተኛነት እና ጭካኔ, የወላጆቹ መጥፎ ውሳኔ እና አገሪቱን የሚበላውን መጥፎ ሁኔታ መቋቋም አለበት.\nሆኖም ግን, ለእናቱ ፍቅር ምስጋና ይግባው ውስጥ ማግኘት የሚተዳደር መረጋጋት የሚወዷቸው ጽሑፋዊ ጽሑፎች, ህጻኑ ለመንሳፈፍ መነሳሳትን ያገኛል እና ተስፋ አትቁረጥ, በታሪክ ውስጥ ወሳኝ የሆነ አመለካከት.\nየዩቶፒያ መለከት ነጋሪ (2003)\nየጸሐፊው ሦስተኛው ልቦለድ ነው። በየካቲት 2003 በባርሴሎና ታትሟል። መጽሐፉ በማድሪድ እና በኤስቴላ መካከል የተካሄደ ሲሆን 32 ምዕራፎች ያሉት ሲሆን እነዚህም በቋንቋ የበለጸጉ ናቸው. ታሪኩ ጥቁር ቀልዶችን በትክክል ይነካዋል - የጸሐፊው የተለመደ - እና ጠንከር ያሉ ፣ ቅርብ ፣ የሰዎች ገጸ-ባህሪያትን ያቀርባል ፣ በጣም ጥሩ።\nቤኒቶ ዩንቨርስቲውን አቋርጦ ዩቶፒያ በሚባል የማድሪድ ባር ውስጥ የሚሰራ ሠላሳ ሰሞን ነው።. በቡና ቤት ውስጥ ከሚሰራው ስራ በተጨማሪ አንድ ሰው ችሎታውን እንደሚያደንቅ በማሰብ አንዳንድ ጊዜ ጥሩምባ ይጫወታል. የነጻነት ህይወት አለው። እና ሰውነቱ ማስረጃውን ይጮኻል-ቀጭን, ሐመር እና ተንኮለኛ ነው.\nበቤተሰብ ችግር ምክንያት, ወጣቱ ወደ ትውልድ ከተማው ኤስቴላ መሄድ አለበት። - ሰሜን ስፔን - አባቱ እየሞተ ነው. ምንም እንኳን ከእሱ ጋር ጥሩ ግንኙነት ባይኖራትም, በባልደረባዋ ፓውሊ ፍላጎት እና ውርስ ምክንያት ለመሄድ ወሰነች. ቤኒቶ ጉዞው ቀላል "ና ሂድ" እንደሚሆን ቢያስብም ብዙ አጋጣሚዎች እቅዶቹን አልፎ ተርፎም ህይወቱን ቀይረውታል።\nማቲያስ የምትባል የላሱ ሕይወት (2004)\nጸሃፊው እንደሚከተለው ያሰፈረው የልጆች እና የወጣቶች ልብ ወለድ ነው፡- "ከስምንት እስከ ሰማንያ ስምንት አመት ለሆኑ ወጣቶች ታሪክ" መጽሐፉ ዋና ገፀ ባህሪው ማቲያስ የምትባል ላውስ የሆነች ዘይቤ ነው።በመጀመሪያ ሰው በትንሹ እና በአደገኛው ዓለም ውስጥ ያደረጋቸውን ጀብዱዎች የሚተርክ።\nማቲያስ በእርጅና ጊዜ ህይወቱን እና በትንሿ ጽንፈ ዓለም ውስጥ እንዴት መኖር እንደቻለ ለመንገር የወሰነ ቁንጅል ነው።. በባቡር መሪ አንገት ላይ ተወለደ፣ ትልቅ ቦታ ያለው ለምለም ጸጉር ያለው እና የተለመደ ባለ ገመድ ቆብ። በእሱ ሕልውና ውስጥ መቋቋም ነበረበት: አረፋማ አውሎ ነፋሶች, ሞቃት አየር ከማድረቂያው እና አስፈሪው የጭረት ጣቶች.\nአንድ ቀን ከእህቱ ጋር አንድ ላይ አደጋ ለመውሰድ ወሰነ ከጆሮው አጠገብ ምንጭ ለመፈለግ አዳዲስ መንገዶችን መጓዝ ይጀምራል. ነገር ግን ንጹሐን ቅማል በንጉሥ ካስፓ እጅ ይወድቃሉ, እሱም በቤተ መንግሥቱ ግንባታ ላይ እንዲሠሩ ያስገድዳቸዋል. ይህ መጥፎ ዕድል የህይወቱ ከባድ ክፍል ይሆናል። ተርቦ ተጠምቶ በፍቅር ወደቀ ልጆች ወልዶ ከሌሎች አሮጌ ቅማሎች ምክር ተቀበለ.\nየምትባል አንዲት ላዝ ህይወት...\nበአራምቡሩ በጣም አስፈላጊ ከሆኑ ልብ ወለዶች አንዱ ተብሎ በስነ-ጽሁፍ ተቺዎች ተዘርዝሯል። ሴራው የተካሄደው በጊፑዝኮዋ ውስጥ በምትገኝ የልብ ወለድ ከተማ ውስጥ ሲሆን አሸባሪው ቡድን ኢቲኤ የፖለቲካ ጭቆና በፈጸመበት። ታሪኩ እ.ኤ.አ. በ 1968 ከመጀመሪያው ጥቃት ጀምሮ የባስክ ግጭትን ረጅም ጊዜ ይገልጻል - ከፍራንኮኒዝም ዓመታት በኋላ - እስከ 2011 ድረስየተኩስ አቁም ሲታወጅ።\nየባስክ አገር የመሬት ገጽታ\nእና 2011, ኢቲኤ ታክሳቶ ሌርትቹንዲ ከገደለ በኋላ፣ አማፂው ቡድን ለመስጠት ወሰነ የትጥቅ ግጭት ማቆም. ከዚህ ዜና በኋላ እ.ኤ.አ. የነጋዴው መበለት ወደ መንደሩ ለመመለስ ወሰነ በአበርትዛሌ ጭቆና ምክንያት አንድ ጊዜ ከቤተሰቡ ጋር መሸሽ ነበረበት ።\nየተኩስ አቁም ቢደረግም እ.ኤ.አ. ቢትቶሪ በጣም በጥንቃቄ መመለስ ነበረበት እና ለዚህም ነው በድብቅ ወደ ቦታው የገባው. ነገር ግን፣ የእርሷ መገኘት ተስተውሏል፡ ውጥረቱ እየጨመረ እና በእሷ እና በህዝቦቿ ላይ አደን ተከፈተ።\nአገር ቤት (ጀብዱዎች)\nፈርናንዶ አራምቡሩ ኢሪጎየን በጥር 4, 1959 በሳን ሴባስቲያን, ባስክ ሀገር (ስፔን) ተወለደ. ያደገው ትሁት እና ታታሪ ቤተሰብ ውስጥ ነው። አባቱ ሰራተኛ እናቱ ደግሞ የቤት እመቤት ነበሩ። በኦገስስቲን ትምህርት ቤት ተምሯል እና ከልጅነቱ ጀምሮ ጎበዝ አንባቢ ፣ የግጥም እና የቲያትር አድናቂ ነበር።.\nወደ ዛራጎዛ ዩኒቨርሲቲ ገባ እና የሂስፓኒክ ፊሎሎጂን አጥንቷል።, ዲግሪያቸውንም በ1983 ዓ.ም. በተመሳሳይ ጊዜ የግሩፖ ክሎክ ደ አርቴ ዴሳርቴ አባል በመሆን የተለያዩ ግጥሞችን እና ቀልዶችን ያቀፈ እንቅስቃሴ አድርጓል። በ 1985 ወደ ጀርመን ተዛወረ - ከአንድ የጀርመን ተማሪ ጋር ፍቅር ከያዘ በኋላ - የስፔን መምህር ሆነ።\nበ 1996 የመጀመሪያውን ልብ ወለድ አሳተመ- እሳቶች ከሎሚ ጋር, የማን ክርክር በ CLOC ቡድን ውስጥ ባሳየው ልምድ ላይ የተመሰረተ ነው. በኋላ ሌሎች ትረካዎችን አሳተመ፣ ከእነዚህም መካከል የሚከተሉት ጎልተው ታይተዋል። ባዶ ዓይኖች (2000), ባሚ ጥላ የለውም (2005) y ቀርፋፋ ዓመታት (2012) ፡፡ ቢሆንም ፣ ሥራውን ያዘጋጀው ሥራ ነበር Patria (2016)ከ 1 ሚሊዮን በላይ ቅጂዎችን ለመሸጥ የቻለ እና በደርዘን የሚቆጠሩ ቋንቋዎች ተተርጉሟል.\nከጽሑፎቹ በተጨማሪ፣ ስፓኒሽ ግጥሞችን፣ አጫጭር ታሪኮችን፣ አፈ ታሪኮችን፣ ድርሰቶችን እና ትርጉሞችን አሳትሟል. እንዲሁም አንዳንድ ስራዎቹ ለፊልም ፣ ቲያትር እና ቴሌቪዥን ተስተካክለዋል ።\nበከዋክብት ስር (2007, ፊልም), መላመድ የዩቶፒያ ጥሩንባ ነፊ፣ የሁለት የጎያ ሽልማቶች አሸናፊ።\nየ ሀ ሎዝ ተጠርቷል ማቲስ (2009) በኤል ኢስፔጆ ኔግሮ ኩባንያ ለአሻንጉሊት ቲያትር ተስተካክሏል። ለምርጥ የህፃናት ትርኢት የማክስ ሽልማት አሸንፏል።\nየቴሌቪዥን ተከታታይ አገር ቤት፣ በHBO ተዘጋጅቶ በ2020 ተለቋል።\nእሳቶች ከሎሚ ጋር (1996)\nባዶ ዓይኖች (2000)\nባሚ ጥላ የለውም (2005)\nታላቁ ማሪቪያን (2013)\nበጀርመን በኩል ከ Clara ጋር ይጓዙ (2010)\nቀርፋፋ ዓመታት (2012)\nስግብግብ ማስመሰል (2014)\nወደ መጣጥፉ ሙሉ መንገድ ወቅታዊ ሥነ ጽሑፍ » ስነፅሁፍ » ፀሐፊዎች » ፈርናንዶ Aramburu: መጻሕፍት\nዴቪድ ሳኑዶ። ከጠፋው ድል ደራሲ ጋር የተደረገ ቃለ ምልልስ


The Q: April 2019\nአዲሳባን እንደ የውክልና ጦር ሜዳ…\n☞ የአዲስ አበባን የውሃ ፍላጎት ይቀርፋል የተባለ ፕሮጀክት በተዋወቀ ማግስት የኦሮሚያ መንግሥት አልተማከረም ነበር ተብሎ ተሰረዘ (ምክንያቱም ጃዋር ተቃውሞል)\n☞ የኮንዶሚኒየም ዕጣ ወጥቶ በኅትመት እንዳይሰራጭ የመስተዳድሩ ጋዜጣ (አዲስ ልሳን) ላይ መታተም ከተጀመረ በኋላ እንዲቋረጥ ተደረገ (ምክንያቱም ጃዋር ተቃውሟል)\n☞ ጃዋር "ኹለት መንግሥት አለ" ብሎ ነበር፤ "ኹለተኛው መንግሥት" የተባለው ሥራ በማጣት ምሬት በሕዝባዊ አመፅ ሕይወቱን አደጋ ላይ እስከመጣል ሊደርስ የተዘጋጀ ወጣት ነው።\n☞ ጃዋር "አዲስ አበባን ቀለበት ውስጥ አስገብተን" ያሻንን ማድረግ እንችላለን ብሎ ነበር፤ ለዚህም "ኹለተኛው መንግሥት የጦር መሣሪያ ነው።\nለመኾኑ ኦሮሚያን እያስተዳደረ ያለው ማነው? አዲስ አበባስ ምን ታድርግ?\nኢትዮጵያ ውስጥ 'የማንነት ጥያቄ' አለ። ግን ብቸኛው ጥያቄ አይደለም፤ መፍትሔውም ብሔርተኝነት ወይም ደግሞ ብሔረ መንግሥት (nation state) መመሥረት አይደለም። እንደውም ከችግርቹ አንዱ ይኸው ብሔርተኝነት እና ብሔረ-መንግሥት ለመመሥረት ታስቦ የሚሠራው ሥራ ነው። ይኹን እንጂ ብሔርተኝነትን በማጦዝ አንዱ ፖለቲካዊ ተፈላጊነቱን (political relevance) ለመጨመር፣ ሌላው ፖለቲካዊ ታማኝነቱን ለማረጋገጥ፣ ቀሪው ደግሞ በአጋጣሚው ሥልጣን ለመንጠቅ ወይም ለማስጠበቅ የሚያደርጉት ርብርብ ከሚበጀው ይልቅ የሚፈጀው እየበዛ ነው። እውነተኛ የሕዝብን ጥያቄ ከመመለስ ይልቅ የፖለቲካ እና የኢኮኖሚ ማዕከል የኾነችውን አዲስ አበባ እና ነዋሪዎቿን እንደታጋች ቆጥሮ በላይዋ ላይ የውክልና (proxy) ጦርነት እየተካሔደባት ነው። በዚህ ሁሉ ትግል ውስጥ ለሥራ አጥ የኦሮሞ ወጣቶችም ይሁን ለአዲስ አበባ ነዋሪዎች ለመስዋዕትነት ከሚያማልላቸው ውጪ ችግሮቻቸውን ለመፍታት ይኼ ነው የሚባል ተስፋ የሚሰጣቸው ወገን እስካሁን የለም።\nየአዲስ አበባ ተጎራባች ገበሬዎች ችግር ምንድን ነው?\nየአዲስ አበባ ተጎራባች ገበሬዎች ችግር አዲስ አበባ እንደ አውራ ከተማነቷ የአገሬውን ቀልብ ሁሉ መሳቧና አለቅጥ መለጠጧ ነው። ችግሩ አለቅጥ መለጠጧ ብቻ ሳይሆን ስትለጠጥ እና የልማት አገልግሎት ስትሻ የምታፈናቅላቸው መኾኑ ነው። በተጨማሪም አዲስ አበባ ከተማ እንደመኾኗ የተጎራባቾቿን ማንነት እያቀለጠች የምትውጥ መኾኗ እሙን ነው። ይኹንና የከተሞች መስፋፋት የወደፊቱ አይቀሬ ዕጣ ፈንታ ነው። አዲስ አበባም ትሁን ሌሎቹ ከተሞች በዙሪያቸው ያሉ ገበሬዎችን እያከተሙ መዋጣቸው አይቀሬ ነው። የትኞቹም የገበሬ ቤተሰቦች ልጆቻቸው ከተሜ ቢኾኑላቸው አይጠሉም፤ የተሻለ የሕይወት ጣዕም የሚገኘው ከተማው ውስጥ ነውና። ገበሬዎቹ የሚጠሉት ከተሞቹ ሲስፋፉ እነሱንም የከተማው አካል እያደረጉ አለመስፋፋታቸውም ነው። ይኽ እንዳይሆን በኢትዮጵያ ቢያንስ ኹለት ዋና እንቅፋቶች አሉ።\nአንደኛው እንቅፋት ገበሬዎችም ይሁኑ ሌሎች በመሬታቸው ላይ የመወሰን ሥልጣን የሌላቸው መኾኑ ነው፤ 'ገበሬዎች መሬት የመሸጥ የመለወጥ ሥልጣን ከተሰጣቸው ከበርቴዎች ገበሬዎቹን በገንዘብ ደልለው መሬት አልባ ያደርጓቸዋል' የሚል ሰበብ የሚሰጠው መንግሥት እና የገዢው ፓርቲ ካድሬዎች የገበሬዎቹን መሬት በሊዝና በትንንሽ ካሣ (አንዳንዴ ካሣውም ሳይከፈል ይቀራል) እያፈናቀሉ የገበሬዎቹን ቤተሰቦች መንገድ ላይ መበተናቸው አለመቅረቱ ነው። ሌላኛው እንቅፋት የፅንፈኞች ጦርነት ነው። በዚህ ጉዳይ ፅንፈኞች የምላቸው "አዲስ አበባን አካታች ማድረግ ያስፈልጋል" የሚለውን የሚቃወሙ በአንድ ወገን እና "አዲስ አበባን የአንድ ብሔረ-መንግሥት አካል" ማድረግ ያስፈልጋል በሚል እዚያ እና እዚህ ወጥረው የያዟት ፖለቲከኞች ችግር በሌላ ወገን ነው።\nበሌላ በኩል፣ ፖለቲከኞቹ የአዲስ አበባ ነዋሪዎች የሚያገኙትን በሙሉ በሥጦታ ወይም በዝርፊያ ያገኙት በማሥመሰል ሥራ ተጠምደዋል። በዚህ ፕሮፓጋንዳም ለዒላማቸው ግብ አጎራባቾቿ ከተማዋን 'ሳቦታጅ' እንዲያደርጉ እየገፋፏቸው ነው። በአዲስ አበባ እና በኦሮሚያ ክልል ያሉ ግንኙነቶች በገዢና ሻጭ መካከል ያሉ 'ትራንዛክሽኖች' ናቸው። የኮዬ ፈጬ ኮንዶሚኒየም ግንባታንም ኾነ የለገዳዲ የውሃ ግድብ ግንባታን የኦሮሚያ ክልል አስተዳደር ሳያውቅ የአዲስ አበባ አስተዳደር ግንባታ ውስጥ ይገባል ብዬ አላምንም። እንደዚያም ከኾነ ችግሩ የአስተዳደሮቹ ስለኾነ አስተዳደሮቹ አለመቻላቸውን አምነው ለሚችሉ ይልቀቁ፤ አለበለዚያ የሥልጣን እና የጥቅማ ጥቅም አጀንዳቸውን ለማሳካት የከተማዋን እና አጎራባች ነዋሪዎች የግጭት ውጥረት ውስጥ መክተት አደገኛ ቁማር ስለኾነ አቁመው በነጻ ውድድር አሸናፊውን ወገን ሕዝብ የመምረጥ ዕድል ይሰጠው።\nየአዲሳባ ችግር ምንድን ነው?\nአዲስ አበባ ብዙ ችግሮች ሊኖሩባት ይችላሉ። ከነዚህ ችግሮቿ ውስጥ የአካታችነት ችግር አንዱ ነው ብዬ አምናለሁ። ምንም እንኳን ነዋሪዎቿ ቅይጥ በመኾናቸው እንደ ወጥ መመልከቱ (homogenizing) ስህተት ቢሆንም፥ አንዳንድ የኢትዮጵያ ፖለቲካ ማኅበረሰብ ክፍሎችን እና ፖለቲካቸውን በጥርጣሬ ማየት ከጥቅል ድክመቶቿ አንዱ ነው፤ ማኅበራዊ ንቃት ላይ ብዙ መሥራት ያሻል። እንዲያም ኾኖ ግን ከሌሎች የኢትዮጵያ አካባቢዎች ሁሉ የተሻለ አካታች የምትባለው ራሷ አዲስ አበባ ነች። ላልተሟላው አካታችነቷ ተጠያቂው ግን በተለያዩ የፖለቲካ ፍላጎት ሽሚያ ዒላማ ተደርጎ የታነፀው ሕዝብ አይደለም። የፖለቲካ ስርዓቶቹ ናቸው። የፖለቲካ ስርዓቶቹ አዲስ አበባ ሁሉንም ወካይ ለማድረግ ትዕምርታዊ መገለጫዎችን ማኖር፣ የኢትዮጵያውያንን የተለያዩ ባሕሎች እና ቋንቋዎችን ማስተዋወቅ እና ማበረታታት የመሣሠሉ ሥራዎችን መሥራት ነበረባቸው።\nከነዚህ ውጪ የፖለቲካ ስርዓቶቹ እና ፖለቲከኞቹ የማንነትን ጥያቄዎችን ከብሔርተኝነት ጋር በማቆራኘት የፈጠሩት ምሥል እና የተረኛ ጨቋኝነት ፍላጎት አባዜ በከተማዋ እና አጎራባቾቿ መገፋፋቱን ተባብሶ እንዲቀጥል አድርጎታል። ይሁን እንጂ በከተማዋ መስፋፋት ላይ የከተማዋ ነዋሪዎች ማድረግ የሚችሉት ምንም ነገር የለም፤ ጉዳዩ አስተዳደራዊ መፍትሔ የሚፈልግ የሥልጣኔ ሒደት ነው። ምክንያቱም ይኽ በማደግ ላይ ያሉ አገራት፣ ከተሞች ሁሉ እውነታ ነው። ለዚህም ነው ንፁኀን ነወሪዎች የፖለቲካ ውክልና ጦር ሜዳ ሰለባ መደረግ የማይኖርባቸው።\nየኦሮሚያ መንግሥት ገጽታ…\nእንደተናጋሪው ፍላጎት የብሔር ወይም የብዝኀ ብሔር እየተባለ የሚጠራው ፌዴራሊዝም ዘውገኝነትን ተቋማዊ በማድረጉ የሚታማ መኾኑ የአደባባይ ምስጢር ነው። ክልሎች ምንም እንኳን የብዙ ዘውግ ቡድን አባላት የሚኖሩባቸው ቢኾንም የተወሰኑ ብሔሮች ንብረት ተደርገው ነው የሚቆጠሩት። ይህ ለብሔረ መንግሥት አስተሳሰብ ቦታ ሰጥቷል። የዜጎች መንግሥት እንጂ የብሔር መንግሥት አስተሳሰብ ከዓለም እንዲጠፋ ጥረት እየተደረገ ባለበት በዚህ ጊዜ፥ በኢትዮጵያ ግን ዜጎች በተለያዩ "የብሔር" ክልሎች ውስጥ በኹለተኛ ዜግነት ማዕረግ እንዲመደቡ ተገድደዋል።\nየኦሮሚያ ክልል አስተዳደር ገጽታም በዚሁ መሠረት የተገነባ ነው። በርካታ የኦሮሞ ብሔር ተወላጅ ያልኾኑ ዜጎች በሚኖሩባቸው አካባቢዎች ውስጥ ኦሮሞ ያልኾኑ የኢትዮጵያ ዜጎች የመንግሥት ሥራ አካላ መኾን የማይችሉበት አሠረር በክልሉ ተዘርግቷል። ይኽ ችግር የአዲስ አበባን ተጠሪነት ወደ ኦሮሚያ ለማድረግ የሚጠይቁ ኦሮሞዎችን ጥያቄ እንኳን እንደ አንድ የፖለቲካ ወይም አስተዳደር ጥያቄ ብቻ መመልከት እንዳይቻል አድርጓል። ጉዳዩ እየታየ ያለው የብሔረ መንግሥት ማነፁ ጥረት አንድ አካል ተደርጎ ነው። ስለዚህ የአዲስ አበባ ነዋሪዎች (ምንም እንኳን አሁንም በቂ ወይም ቅቡልነት ያለው አስተዳደራዊ ውክልና ባይኖራቸውም) የኦሮሞ ፖለቲከኞችን ጥያቄ በጥርጣሬ የሚመለከቱበት ምክንያቶች መካከል ዋነኛው ይኸው ነው።\n'ባላደራ' እስከ ምርጫ…\nበጋዜጠኛ እስክንድር ነጋ የሚመራው የባልደራሱ ቡድን 'ብቸኛው ሕዝባዊ ውክልና ያለን [ባላደራ] እኛ ብቻ ነኝ' እያለ ነው። በዴሞክራሲያዊ መርሕ ውክልና የሚሰጠው በቂ መረጃ ባለው መራጭ፣ የተለያዩ አማራጮች ቀርበውለት፣ በነጻ እና ፍትሐዊ ምርጫ በተካሔደ የተመረጠ አካል ነው። ይኽንን የባልደራሱ ቡድን አያሟላም። ስለዚህ እኔ 'ብቸኛ' ወይም 'ወኪል' የሚሉትን ባልቀበላቸውም ግን በአሁኑ ሰዓት ከላይ በጠቀስኳቸው ምክንያቶች ሥጋት ውስጥ የገቡ የአዲስ አበባ ነዋሪዎች ውስጥ 'ይወክሉኛል' የሚላቸው ሊኖር ይችላል የሚለውን እቀበላለሁ። ነገር ግን በመርሓችን መሠረት የታከለ ዑማ አስተዳደርም ይህንን ባያሟላም፥ 'ይወክለኛል' የሚለው የአዲስ አበባ ነዋሪም መኖሩ አይቀርም። ይልቁንም የታከለን አስተዳደር እንደ ባላደራ መቁጠሩ ሊበጅ ይችላል ብዬ አምናለሁ፤ ምክትል ከንቲባቸውም የራሳቸውን ሚና እንደዛ ቢቆጥሩ የሚበጅ ይመስለኛል።\nእንደምናየው የታከለ ዑማ አስተዳደር ሊወስን የሚሞክረውን የኦሮሚያ ክልል እያስቆመው ነው። ኾኖም አዲስ አበባን የመወከል ሕጋዊ ኀላፊነት አንፃራዊ የተሻለ ተቀባይነት ያላቸው ጠቅላይ ሚኒስትር ተሰጥቶታል። ስለሆነም ይህንን ኀላፊነት 'እንደ ባላደራነት' በመጠቀም የከተማዋ ነዋሪዎች "በርግጥም ይወክለኛል"፣ "እኔን ወክሎ ይከራከርልኛል" የሚሉትን አስተዳደር እንዲመርጡ መራጮች በቂ መረጃ አግኝተው የሚካሔድ ነጻ እና ርትዓዊ ምርጫ እንዲዘጋጅ ኹኔታዎችን ያመቻቹ። ምርጫ ቦርድም ይኽንን ለማስፈፀም ታጥቆ ይነሳ። የባልደራሱ ቡድንም ከዚህ የተለየ የሚጠይቀው ነገር ያለ አይመስለኝም።\nPosted by BefeQadu Z Hailu at 2:55 AM No comments:


የብስራት እይታ Bisrat Gebre's View: ፆመ ነነዌ\nነነዌ በመጽሐፍ ቅዱስ ውስጥ ታሪካቸው በስፋት ከተጻፈላቸው የሜሶፖታምያ ከተሞች አንዷ ናት፡፡ ብዙ የሥነ መለኲት ምሁራን ከዛሬዋ የሞሱል ከተማ በተቃራኒ ከባግዳድ ሰሜን ምዕራብ 350 ኪ.ሜ. ርቀት ላይ እንደ ነበረች ይስማማሉ፡፡ ምንም እንኳን በ4000 ቅ.ል.ክ. ገደማ በናምሩድ በኩል ብትቆረቆርም /ዘፍ.10፡11-12/ የአሦራውያን ዋና ከተማ የሆነችው ግን በ1400 ቅ.ል.ክ. ነው /2ነገ.19፡36/፡፡ በከተማዋ በጣም ታዋቂ የነበረው የጣዖት ቤተ መቅደስ የአስታሮት ቤተ መቅደስ ይባላል፡፡\nበዚህች ከተማ የሚኖሩት ሰዎች የሚሠሩት ክፋትና ኃጢአት እጅግ ከመብዛቱ የተነሣ ጽዋው ሞልቶ መጥፊያቸው ስለ ደረሰ ለፍጥረቱ ርኅራኄ ያለው እግዚአብሔር ግን ንስሐ ይገቡ ዘንድ ነብዩ ዮናስን ልኮላቸዋል፡፡ ይህ ነብይ ከአሕዛብ ወደ አሕዛብ የተላከ ነብይ ነው፡፡ አላላኩም\nአንድ ነብይ ወደ እስራኤላውያን ተልኮ እንደሚያደርገው ለመገሰጽ ሳይሆን ወደ ንስሐ ይጠራቸው ዘንድ ነበር፡፡ ነገር ግን ነብዩ ወደዚያች ከተማ እንዲሄድ በእግዚአብሔር ቢታዘዝም ወደ ተርሴስ ሲኮበልል እንመለከተዋለን፡፡ ቅዱስ ጄሮም ነብዩ ለምን እንዲህ እንዳደረገ ሲናገር፡- “ዮናስ አሕዛብን ከመጥላቱ የተነሣ ሳይሆን መዳን ከእስራኤል እየራቀ መሆኑን በትንቢት መነጽር ሲመለከት ወደ ነነዌ አልሄድም አለ፡፡ ይኸውም ሙሴ ይህን ሕዝብ ከምታጠፋው እኔን ከሕይወት መጽሐፍህ ደምስሰኝ ያለው ዓይነት ነበር /ዘጸ.32፡31-32/፡፡ ቅዱስ ጳውሎስም “ስለ እነርሱ እርሱ ቢረገም እንደሚመርጥ እንደሰማነው” ብሏል /ሮሜ.9፡3/፡፡ በእርግጥም በዘመነ ሐዲስ አሕዛብ በክርስቶስ አምነው ሲጠመቁ እስራኤል ግን መጻሕፍትን ብቻ ይዘው ቀርተዋል፤ እስራኤል ነብያትን ብቻ ይዘው ሲቀሩ አሕዛብ ግን የነብያቱን የትንቢት ፍጻሜ ይዘዋል /ማቴ.12፡42/፡፡\nልብና ኩላሊት ያመላለሰውን የሚያውቅ አምላክ ግን ዮናስ ላለመታዘዝ ብሎ እንዳላደረገው ስላወቀ በልዩ ጥበቡ ሲወስደው እናያለን፡፡ አስቀድሞ ታላቅ ነፋስን በመርከቢቱ ላይ አመጣ፤ ዮናስን የሚውጥ ታላቅ ዓሣ አሰናዳ፤ ቀጥሎም ዓሣው በየብስ እንዲተፋው አደረገ፡፡\nዮናስ ወደዚያች ከተማ ከደረሰ በኋላ ግን ምንም እንኳን የሦስት ቀን መንገድ ዙሮ መስበክ ቢጠበቅበትም የአንድ ቀን መንገድ ያህል ወደ ከተማይቱ ውስጥ ሊገባ ጀመረ፤ ጮኾም በሦስት ቀን ውስጥ ነነዌ ትገለበጣለች አለ። የነነዌም ሰዎች እግዚአብሔርን አመኑ፤ ለጾም አዋጅ ነገሩ፥ ከታላቁም ጀምሮ እስከ ታናሹ ድረስ ማቅ ለበሱ። ወሬውም ወደ ነነዌ ንጉሥ ደረሰ፤ እርሱም ከዙፋኑ ተነሥቶ መጐናጸፊያውን አወለቀ ማቅም ለበሰ፥ በአመድም ላይ ተቀመጠ። አዋጅም አስነገረ፥ በነነዌም ውስጥ የንጉሡንና የመኳንንቱን ትእዛዝ አሳወጀ፥ እንዲህም አለ፡- “ሰዎችና እንስሶች ላሞችና በጎች አንዳችን አይቅመሱ፤ አይሰማሩም ውኃንም አይጠጡ፤ ሰዎችና እንስሶችም በማቅ ይከደኑ፥ ወደ እግዚአብሔርም በብርቱ ይጩኹ፤ ሰዎችም ሁሉ ከክፉ መንገዳቸውና በእጃቸው ካለው ግፍ ይመለሱ። እኛ እንዳንጠፋ እግዚአብሔር ተመልሶ ይጸጸት እንደ ሆነ፥ ከጽኑ ቍጣውም ይመለስ እንደ ሆነ ማን ያውቃል?” ሰው ወዳጁ ጌታም ከክፉ መንገዳቸው እንደተመለሱ ሥራቸውን አየ፤ ያደርግባቸው ዘንድ በተናገረው ክፉ ነገር ተጸጽቶ አላደረገውም። በእርግጥም እግዚአብሔርን የሚፈራ ልቡና የትምህርት ጋጋታ አያስፈልገውም፤ የቀናት ብዛት አያስፈልገውም፡፡\nእኛ ክርስቲያኖችም ይህን በማዘከር “ንስሐ ብንገባ እንደ ነነዌ ሰዎች ከተቃጣው ማንኛውም መቅሰፍት እንድናለን” በማለት በየዓመቱ ከዓብይ ጾም መግቢያ ሁለት ሳምንት አስቀድማ ካለችው ሰኞ ጀምሮ እስከ ረቡዕ ድረስ “ጾመ ነነዌ” በማለት እንጾማታለን፡፡ ዘንድሮም ዓብይ ጾም የካቲት 12 ስለሚገባ የአሁኑ ሰኞ ጥር 28 እስከ ረቡዕ ጥር 30 እንጾማታለን፡፡\nእግዚአብሔር የመረጠውን ዓይነት ጾም እንድንጾም ከተቃጣው ማንኛውም ዓይነት ፈተናም እንድናመልጥ ሰውን በመውደድ ሰው የሆነው ክርስቶስ ይርዳን አሜን!\nአዘጋጅ እና አቅራቢ ብስራት ገብሬ ( Bisrat Gebre ) at 2/05/2012 02:17:00 PM\nAmen, Kalehiwot yasemalegn\nይህ ነብይ ከአሕዛብ ወደ አሕዛብ የተላከ ነብይ ነው\nአሜን አሜን አሜን ቃለ ሕይወትን ያሰማልን፡፡\nAmen Amen qalehiywet yasemalin!!!!!!!!!!


News — Page 75\nበማናቸውም የአገሪቱ ባለስልጣናትና ተቋማት ብሔራዊ ባንክን ጨምሮ ይፋ የማያደርጉት የአገር ውስጥ የጫት ፍጆታና ገቢ በውስጡ ከፍተኛ ዝርፊያ ይከናወንበታል። ከዝርፊያው ጋር በተያያዘ አቶ መለስን ጨምሮ ከፍተኛ ሹማምንትና ባለቤታቸው ወ/ሮ አዜብ መስፍን በቅድሚያ ስማቸው ከሚጠቀሱት መካከል ናቸው። የጎልጉል የኦህዴድ ምንጮች የገንዘብና ኢኮኖሚ ሚኒስትርና የንግድና ኢንዱስትሪ ምክትል ሚኒስትሩ በጫት ንግድ ዙሪያ የሚጫወቱትን ሚና አጋልጠዋል። ያገኘነውን መረጃ ለንባብ ያመች ዘንድ እንደሚከተለው አቅርበነዋል። የጫት ንግድ ዝምድና - ወ/ሮ ሱራ በደርግ የአገዛዝ ዘመን ወደ ጅቡቲ ኤክስፖርት መደረግ የጀመረው ጫት ኢህአዴግ አዲስ አበባን ሲቆጣጠር የወያኔ አባላትን ቀልብ አልሳበም ነበር። ባለስልጣናቱና የቀድሞው ታጋዮች ጫት ተጠቃሚ ስላልነበሩ ስለ ጫት ንግድና ከፍተኛ ፍጆታ እንዳለው መረጃው … [Read more...] about ቱጃሯ ሱራና ኦህዴድ\nኢህአዴግ ከዓለም ባንክ ያገኘውን 600 ሚሊዮን ዶላርና በተመሳሳይ ፕሮጀክት ወደፊት ሊያገኝ የሚችለውን ከፍተኛ ገንዘብ በተመለከተ አደጋ ውስጥ መውደቁ ተሰማ። ኢንስፔክሽን ፓናል (Inspection Panel – IP) የተሰኘ ተቋም ይፋ ያደረገው መረጃ እንደሚያመለክተው ኢህአዴግ የቀረበበት ውንጀላ ከተረጋገጠ የሚያጣው ገንዘብ በቢሊዮን ዶላር እንደሚደርስ ታውቋል። ይፋ የሆነውን መረጃ አስመልክቶ ከኢህአዴግ ወገን እስካሁን በይፋ የተሰጠ ምላሽ የለም። ግፍ የሚፈጽሙ መንግስታትን፣ በልማት ስም የሰብዓዊ መብት ጥሰት የሚፈጽሙ ወንጀሎችን መረጃዎችን በስፍራው በመገኘትና ከመሠረቱ ዘልቆ በመግባት አደራጅቶ ተጠያቂ የሚያደርገው ኢንክሉሲቭ ዴቨሎፕመንት ኢንተርናሽናል Inclusive Development International (IDI) ከሰለባዎቹ ውክልና ተሰጥቶታል። ተቋሙም በውክልናው መሰረት … [Read more...] about ኢህአዴግ በ600 ሚሊዮን ዶላር አጣብቂኝ ውስጥ ገባ!!\nመለስ የሚያቆላምጧቸው ወ/ሮ አዜብ ለመቀማጠልና ለደኅንነታቸው በመስጋት ቤተመንግሥቱን “አልለቅም” ማለታቸውን የጎልጉል ምንጮች አረጋገጡ። የአዲስ አበባ መረጃ አቀባዮቻችን እንደሚሉት ከሆነ የቀድሞዋ “ቀዳማዊት እመቤት” ሶስት ቪላዎች እንዲያማርጡ ቢለመኑም አሻፈረኝ በማለት ባነሱት የደኅንነት ጥያቄ ገፍተውበታል። ከህወሓት መከፈል በኋላ አቶ መለስ ህወሓትን በመዳፋቸው ውስጥ ሙሉ በሙሉ መቆጣጠራቸውን ተከትሎ ገንነው የወጡት ወ/ሮ አዜብ የተባረሩት፣ የተባረሩት ደጋፊዎችና የህወሓት ከፍተኛ አመራሮችን ጨምሮ ኢህአዴግ ውስጥ ጥርስ የነከሱባቸው ይበረክታሉ። የሥልጣን እርከን በመጣስ ከሚያደርጉት ጣልቃ ገብነት በተጨማሪ ለሚያካሂዱት የንግድ ስራ ሲሉ መመሪያ በመስጠት፣ የማይፈልጉትንና አልታዘዝ የሚሉዋቸውን ባለሥልጣናት በማስገደድ፣ በተለይም ተወላጅ ሳይሆኑ በህወሓት አመራሮች ላይ ሲያሳዩ … [Read more...] about አዜብ መስፍን ፈርተዋል!!\nበለገጣፎ ገሃነምና ገነት አየሁ!\nOctober 10, 2012 02:09 am by Editor 3 Comments\n“የኦሮሞ እንግዴ ልጅ” በሚል ስያሜ የሚጠራው ኦህዴድ በ1997 መስቀለኛ ጥያቄ ቀርቦለት ነበር። ጥያቄውን ያቀረቡት አንድ በዕድሜ ጠና ያሉ አዛውንት ነበሩ። ጥያቄው የቀረበው አዳማ /ናዝሬት/ ቀበሌ 11 አዳራሽ ውስጥ ነበር። ተጠያቂው የወቅቱ የኦሮሚያ ክልል ፕሬዚዳንት አቶ ጁነዲን ሳዶ ሲሆኑ ስብሰባው የተጠራው “ለምን አልመረጣችሁንም” በሚል ኦህዴድ ከህዝብ ጋር ያለውን ችግር ለመፍታት ታስቦ ነበር። “ኦነግ ኦሮሞ ነው። እናንተም ኦሮሞ ከሆናችሁ ለምን አንድ አትሆኑም? እናንተ አንድ ብትሆኑ ልጆቻችን አይታሰሩም፣ አይገረፉም፣ አይሰቀሉም፣ የደረሱበት እየጠፋ ሃዘን አንቀመጥም፣ ኦሮሞ እስከመቼ ይታሰራል?” የሚል ጥያቄ ያቀረቡት አባት ንግግራቸውን መጨረስ አልቻሉም ቤቱ በጭብጨባ ተናወጠ። “በኔ ዘመን የኦሮሞ ልጆች እንዳይታሰሩ አድርጌያለሁ። በድሬዳዋና በቦረና በኩል የገቡትን ኦነጎች … [Read more...] about በለገጣፎ ገሃነምና ገነት አየሁ!


የኢስላም መልእክት “ላ-ኢላሀ ኢልለሏህ” 26 በአቡ ሀይደር - ethio-islamic.org ኢትዮ ኢስላሚክ\nየኢስላም መልእክት “ላ-ኢላሀ ኢልለሏህ” 26 በአቡ ሀይደር\nለ. በሷሊሖች ላይ ድንበር ማለፍ፡-\nባለፈው ለሺርክና ለኩፍር መስፋፋት ምክንያት ከሆኑት ውስጥ አንዱና ዋነኛው ‹‹የዕውቀት ማነስ››ን አንስተን ተነጋግረን ነበር፡፡ ሌላው ምክንያት ደግሞ በሷሊሖች (ደጋግ የአላህ ባሮች) ላይ ወሰን ማለፍ ነው፡፡ አላህ ከፍጥረታቱ መሐል የሰውን ልጅ አክብሮታል (አል-ኢስራእ 70)፡፡ ከሰዎች ውስጥ ደግሞ ‹‹ሷሊሖች›› የተሻለ ደረጃ አላቸው (አል-ሙጃዲላህ 11)፡፡ ከሷሊሖች ደግሞ ‹‹ነቢያት›› የላቁና የበለጡ ናቸው፡፡ ከነቢያት መካከል ‹‹ሩሱሎችን›› በደረጃ ከፍ አደረጋቸው፡፡\nከሩሱሎቹ ውስጥ አምስቱን ‹‹ኡሉል-ዐዝም›› (የቆራጥ ባልተቤቶችን) መረጠ፡፡ ከአምስቱ ውስጥ ከሁሉም የበላይ የሆኑትን ‹‹ነቢያችንን›› (ዐለይሂ ሶላቱ ወስ-ሰላም) በደረጃና በማእረግ ከፍ አደረገ፡፡\nታዲያ እኛም ይህንኑ አላህ የሰጣቸውን ክብርና ደረጃ ከፍም ዝቅም ሳናደርግ ሚዛኑን በጠበቀ መልኩ ልንሰጣቸው ሲገባ፡ አንዱን ከመጠን በላይ በመውደድና ከደረጃው በላይ በመስቀል፡ የተለየ ቦታ ከሰጠነው፡ ይህ ተግባር ቀስ በቀስ ያንን ሰው ወደ ማምለክ ይሸጋገራል፡፡\nለመጀመሪያ ጊዜ በሰዎች ውስጥ የተከሰተውን ሺርክን ራሱ ስንመለከተው፡ የዚሁ የድንበር ማለፍና የዕውቀት መጥፋት ውጤት ነው፡፡ በነቢዩላህ ኑሕ (ዐለይሂ ሰላም) ዘመን አምስት ሷሊሖች ነበሩ፡፡ በሞቱ ጊዜ፡ ሰይጣን በህይወት ወዳሉት በመምጣት በነዚህ ሰዎች መቃብር ላይ ሀውልትን በስማቸው እንዲገነቡና በስፍራውም እንዲቀመጡ መጎትጎት ጀመረ፡፡ እነሱም ሟቾቹን ሲያስታውሱ መልካምነታቸው ትዝ እያላቸው ለዒባዳ እንዲነሳሱ እንደሚረዳቸው ሹክ አላቸው፡፡ ሀውልቱም ተገነባ፡፡ ሰዎቹ ግን የሞቱትን ሰዎች መማጸን አልጀመሩም፡፡ ታዲያ እነዚህ ሰዎችም ተራ ይደርሳቸውና ሲሞቱ፡ ሰይጣን ያንን የረጅም ጊዜ እቅዱን መተግበር ጀመረ፡፡ አሁን በህይወት ያሉ ሰዎች አባቶቻቸው ሀውልቱን ለምን እንደገነቡት ዕውቀቱ አልነበራቸውም፡፡ ሰይጣንም፡- አባቶቻችሁ በነዚህ ሙታኖች በመታገዝ ወደ አላህ ይቃረቡባቸው ነበር፡፡ እናንተም ይህንን ፈለግ ተከተሉ! ብሎ የጥመት ትምሕርቱን አሰራጨው፡፡ ሰዎቹም ከዕውቀት ማነስ የተነሳ የሞቱትን ሰዎች መማጸንና ወደ አላህ እንዲያቃርቧቸው እነሱን መገዛት ጀመሩ፡፡ ቅዱስ ቁርኣን እንዲህ ይላል፡-\n” ﻭَﻗَﺎﻟُﻮﺍ ﻟَﺎ ﺗَﺬَﺭُﻥَّ ﺁﻟِﻬَﺘَﻜُﻢْ ﻭَﻟَﺎ ﺗَﺬَﺭُﻥَّ ﻭَﺩًّﺍ ﻭَﻟَﺎ ﺳُﻮَﺍﻋًﺎ ﻭَﻟَﺎ ﻳَﻐُﻮﺙَ ﻭَﻳَﻌُﻮﻕَ ﻭَﻧَﺴْﺮًﺍ ” ﺳﻮﺭﺓ ﻧﻮﺡ 23\n“አሉም ፦ አምኮቻችሁን አትተዉ፤ ወድንም፤ ሱዋዕንም፣ የጉሥንም፣ የ ዑቅንም፣ ነስርንም አትተዉ።” (ሱረቱ ኑሕ 23)፡፡\nክርስቲያኖችንም ብንመለከታቸው፡ የመርየምን ልጅ ዒሳን ወደ ማምለክ የተሸጋገሩት ከዚሁ በውዴታ ድንበር ከማለፍ ጋር የተያያዘ ነው፡፡ ስለሆነም ነቢያችን (ዐለይሂ ሶላቱ ወስ-ሰላም) በሳቸው ላይ በፍቅርና በውዴታ ወሰን እንዳናልፍባቸው እንዲህ በማለት ይመክሩናል፡-\nዑመር ኢብኑል ኸጣብ (ረዲየላሁ ዐንሁ) በሚንበር ላይ ሆኖ የአላህ መልክተኛ (ሶለላሁ ዐለይሂ ወሰለም) እንዲህ ሲሉ ሰማሁ አለ፡- “ክርስቲያኖች የመርየምን ልጅ (ጌታና የጌታ ልጅ በማለት) እንደጠሩት እንዳትጠሩኝ፡፡ እኔ ባሪያው ነኝና፡ የአላህ ባሪያና መልክተኛው በሉኝ” (ቡኻሪይ 3445)፡፡\nበዛው መልኩ አላህ በየዘመናቱና በየስፍራው መልካም የሆኑ ሷሊሕ ባሮች ይኖሩታል፡፡ እኛ እነዚህን መልካም የአላህ ባሮች ልናከብራቸውና ልንወዳቸው ይገባል፡፡ ውዴታችን ወሰን አልፎ እነሱን ወደ ማምለክ፡ በመቃብራቸው ላይ ቆሞ መማጸንና ለነሱ መሳል፡ ከቤት ሁነን ያዩናል ይሰሙናል የሚል አመለካከት ወደ መያዝ ከተቀየረ ግን፡ ፍቅርና ውዴታ መሆኑ ይቀርና አምልኮ ይሆናል ማለት ነው፡፡ ሷሊሖች ከሞቱ በኋላ ከዚህ ዓለም ጋር ያላቸው ግኑኝነት ተቋርጣል፡፡ ተመልሰው ወደ ዱንያ መምጣት አይችሉም፡፡ እኝ እነሱ ወደ ገቡበት መቃብር እንሄዳለን እንጂ፡፡ ከመቃብር በታች ሆነው፡ ከመቃብር በላይ በምድር ጀርባ ላይ ስለሚፈጸመው ነገር ምንም የሚያውቁት ነገር የለም፡፡ እኛ ቀብራቸው ላይ የምንሄደው ለምንድነው? ተናግረን ሊሰሙን አይችሉም፡፡ ጠይቀን ሊሰጡንም አቅሙ የላቸውም፡፡ ያልሞተና የማይሞት ሕያው አምላክ አላህ እያለ እንዴት ከሞቱ ሰዎች እርዳታ ይፈለጋል? ጌታ አላህ እንዲህ ይላል፡-\n…” ﺫَﻟِﻜُﻢُ ﺍﻟﻠَّﻪُ ﺭَﺑُّﻜُﻢْ ﻟَﻪُ ﺍﻟْﻤُﻠْﻚُ ﻭَﺍﻟَّﺬِﻳﻦَ ﺗَﺪْﻋُﻮﻥَ ﻣِﻦْ ﺩُﻭﻧِﻪِ ﻣَﺎ ﻳَﻤْﻠِﻜُﻮﻥَ ﻣِﻦْ ﻗِﻄْﻤِﻴﺮٍ * ﺇِﻥْ ﺗَﺪْﻋُﻮﻫُﻢْ ﻟَﺎ ﻳَﺴْﻤَﻌُﻮﺍ ﺩُﻋَﺎﺀَﻛُﻢْ ﻭَﻟَﻮْ ﺳَﻤِﻌُﻮﺍ ﻣَﺎ ﺍﺳْﺘَﺠَﺎﺑُﻮﺍ ﻟَﻜُﻢْ ﻭَﻳَﻮْﻡَ ﺍﻟْﻘِﻴَﺎﻣَﺔِ ﻳَﻜْﻔُﺮُﻭﻥَ ﺑِﺸِﺮْﻛِﻜُﻢْ ﻭَﻟَﺎ ﻳُﻨَﺒِّﺌُﻚَ ﻣِﺜْﻞُ ﺧَﺒِﻴﺮٍ ” ﺳﻮﺭﺓ ﻓﺎﻃﺮ 13-14\n“…ይሃችሁ ጌታችሁ አላህ ነው፤ ንግሥናው የርሱ ብቻ ነው፤ እነዚያም ከርሱ ሌላ የምትግገዟቸው የተምር ፍሬ ሺፋን እንኳ አይኖራቸውም። ብትጠሩዋቸው ጥሪያችሁን አይሰሙም፤ ቢሰሙም ኖሮ ለናንተ አይመልሱላችሁም፤ በትንሣኤም ቀን (እነርሱን በአላህ ማጋራታችሁን ይክዳሉ፤ እንደ ውስጠ አዋቂው ማንም አይነግርህም።” (ሱረቱ ፋጢር 13-14)፡፡\n” ﻭَﺍﻟَّﺬِﻳﻦَ ﻳَﺪْﻋُﻮﻥَ ﻣِﻦْ ﺩُﻭﻥِ ﺍﻟﻠَّﻪِ ﻟَﺎ ﻳَﺨْﻠُﻘُﻮﻥَ ﺷَﻴْﺌًﺎ ﻭَﻫُﻢْ ﻳُﺨْﻠَﻘُﻮﻥَ * ﺃَﻣْﻮَﺍﺕٌ ﻏَﻴْﺮُ ﺃَﺣْﻴَﺎﺀٍ ﻭَﻣَﺎ ﻳَﺸْﻌُﺮُﻭﻥَ ﺃَﻳَّﺎﻥَ ﻳُﺒْﻌَﺜُﻮﻥَ ” ﺳﻮﺭﺓ ﺍﻟﻨﺤﻞ 20-21\n“እነዚያም ከአላህ ሌላ የምትግገዟቸው ምንንም አይፈጥሩም፤ እነርሱም ይፈጠራሉ፡፡ ሕያው ያልሆኑ ሙታን ናቸው፤ መቼ እንደሚቀሰቀሱም አያውቁም።” (ሱረቱ-ነሕል 20-21)፡፡\nከኛ የሚጠበቀው እነዚህን የሞቱትን ሷሊሖች መማጸን ሳይሆን፡ መልካም አርአያነታቸውን በመከተል ለነሱ ዱዓእ ማድረግ ነው፡፡ አላህ በጥሩ እንዲቀበላቸው፡ ቀብራቸውንም እንዲያሰፋላቸው፡ ጥፋታቸውንም ይቅር እንዲላቸው ዱዓእ ማድረግ ነው፡፡\n” ﻭَﺍﻟَّﺬِﻳﻦَ ﺟَﺎﺀُﻭﺍ ﻣِﻦْ ﺑَﻌْﺪِﻫِﻢْ ﻳَﻘُﻮﻟُﻮﻥَ ﺭَﺑَّﻨَﺎ ﺍﻏْﻔِﺮْ ﻟَﻨَﺎ ﻭَﻟِﺈِﺧْﻮَﺍﻧِﻦَﺍ ﺍﻟَّﺬِﻳﻦَ ﺳَﺒَﻘُﻮﻧَﺎ ﺑِﺎﻟْﺈِﻳﻤَﺎﻥِ ﻭَﻟَﺎ ﺗَﺠْﻌَﻞْ ﻓِﻲ ﻗُﻠُﻮﺑِﻨَﺎ ﻏِﻠًّﺎ ﻟِﻠَّﺬِﻳﻦَ ﺁﻣَﻨُﻮﺍ ﺭَﺑَّﻨَﺎ ﺇِﻧَّﻚَ ﺭَﺀُﻭﻑٌ ﺭَﺣِﻴﻢٌ ” ﺳﻮﺭﺓ ﺍﻟﺤﺸﺮ 10\n“እነዚያም ከበኋላቸው የመጡት ጌታችን ሆይ ለኛም ለነዚያም በ እምነት ለቀደሙን ወንድሞቻችን ምሕረት አድርግ። በልቦቻችንም ውስጥ ለነዚያ ለአመኑት (ሰዎች) ጥላቻን አታድርግ። ጌታችን ሆይ! አንተ ርኅሩኅ አዛኝ ነህና ይላሉ።” (ሱረቱል ሐሽር 10)፡፡\n← እውን ክርስቲያናዊው መጽሐፍ ለመለኮታዊ መረጃነት በቂ ነውን? ክፍል -2 የኢስላም መልእክት “ላ-ኢላሀ ኢልለሏህ” 27 በአቡ ሀይደር →


ይሖዋ ታማኞቹን አይጥልም\nመጠበቂያ ግንብ—የጥናት እትም | ነሐሴ 2008\nአንብብ በ ሂሊጋይኖን ሃንጋሪያኛ ሄይቲኛ ክሪኦል ሊቱዋንያኛ ሙር ሚዞ ማላጋሲ ምያንማርኛ ሩሲያኛ ምልክት ቋንቋ ሮማንያኛ ሲሎዚ ሳሞአን ሴጽዋና ስሎቫክኛ ስሎቬንያኛ ስዋሂሊ ቢኮል ቱርክኛ ቺቼዋ ቻይንኛ ማንዳሪን (ቀለል ያለ) ቻይንኛ ማንዳሪን (የጥንቱ) ቻይንኛ ካንቶንኛ (ቀለል ያለ) ቻይንኛ ካንቶንኛ (የጥንቱ) አማርኛ ኢግቦ እንግሊዝኛ ኦሲሺያኛ ኮሎምቢያ ምልክት ቋንቋ ኮርያኛ ዩክሬንኛ ደች ዴኒሽ ጀርመንኛ ጋ ጣሊያንኛ ጾንጋ ፋርስኛ ፖሊሽ ፖርቱጋልኛ\n‘ይሖዋ ታማኞቹን አይጥልም፤ ለዘላለምም ይጠብቃቸዋል።’—መዝ. 37:28\n1, 2. (ሀ) በአሥረኛው መቶ ዘመን ከክርስቶስ ልደት በፊት የአምላክ አገልጋዮችን ታማኝነት የተፈታተኑ ምን ሁኔታዎች ተከስተው ነበር? (ለ) ይሖዋ ታማኞቹን የጠበቃቸው በየትኞቹ ሦስት ሁኔታዎች ሥር ነው?\nጊዜው አሥረኛው መቶ ዘመን ከክርስቶስ ልደት በፊት ሲሆን የይሖዋ አገልጋዮች ውሳኔ የሚጠይቅ ሁኔታ አጋጥሟቸዋል። ለውጥ ፈላጊ የሆኑት በስተ ሰሜን ያሉት የእስራኤል ነገዶች የራሳቸውን መንግሥት እንዲያቋቁሙ ባይፈቀድላቸው ኖሮ በእስራኤል የእርስ በርስ ጦርነት ይቀሰቀስ ነበር። በቅርቡ የተሾመው የአሥሩ ነገድ ንጉሥ ኢዮርብዓም ሥልጣኑን ለማጠናከር ሲል ወዲያውኑ አዲስ የመንግሥት ሃይማኖት አቋቋመ። ኢዮርብዓም ሕዝቡ ሙሉ በሙሉ ታማኝ እንዲሆኑለት ይጠብቅባቸው ነበር። ታዲያ በዚህ ወቅት የይሖዋ ታማኝ አገልጋዮች ምን ያደርጉ ይሆን? ለአምላካቸው ታማኝ በመሆን ይጸኑ ይሆን? በሺዎች የሚቆጠሩ የአምላክ አገልጋዮች እንዲህ ያደረጉ ሲሆን ይሖዋም ታማኝ ስለሆኑ ጥበቃ አድርጎላቸዋል።—1 ነገ. 12:1-33፤ 2 ዜና 11:13, 14\n2 በዛሬው ጊዜም ቢሆን የአምላክ አገልጋዮች ታማኝነታቸውን የሚፈትን ሁኔታ ያጋጥማቸዋል። መጽሐፍ ቅዱስ የሚከተለውን ማሳሰቢያ ይሰጣል:- “ራሳችሁን የምትገዙ ሁኑ፤ ንቁም፤ ጠላታችሁ ዲያብሎስ የሚውጠውን በመፈለግ እንደሚያገሣ አንበሳ ወዲያ ወዲህ ይዞራል።” ታዲያ ዲያብሎስን ‘በእምነት ጸንተን በመቃወም’ ረገድ ሊሳካልን ይችላል? (1 ጴጥ. 5:8, 9) በ997 ከክርስቶስ ልደት በፊት ንጉሥ ኢዮርብዓም ሥልጣን ሲጨብጥ የተከናወኑትን ነገሮች በመመርመር ከእነዚህ ሁኔታዎች ምን ትምህርት እንደምናገኝ እስቲ እንመልከት። በእነዚያ አስጨናቂ ወቅቶች የይሖዋ ታማኝ አገልጋዮች ጭቆና ይደርስባቸው እንዲሁም በከሃዲዎች ተጽዕኖ ይደረግባቸው ነበር፤ ከዚህም በተጨማሪ አስቸጋሪ የሆኑ ተልእኮዎችን መወጣት ነበረባቸው። በእነዚህ በሦስቱም ሁኔታዎች ሥር ይሖዋ በዚያን ጊዜ የነበሩ ታማኝ አገልጋዮቹን አልጣላቸውም፤ በዛሬው ጊዜም ቢሆን ታማኝ አገልጋዮቹን አይጥላቸውም።—መዝ. 37:28\n3. የንጉሥ ዳዊት አገዛዝ ጨቋኝ አልነበረም የምንለው ለምንድን ነው?\n3 እስቲ በመጀመሪያ፣ ኢዮርብዓም ወደ ንግሥና እንዲመጣ ያደረጉትን ሁኔታዎች እንመልከት። ምሳሌ 29:2 “ክፉዎች ሲገዙ . . . ሕዝብ ያቃስታል” ይላል። የጥንቷ እስራኤል ንጉሥ በነበረው በዳዊት የግዛት ዘመን ሕዝቡ አላቃሰተም ወይም አልተማረረም። ዳዊት ፍጹም ባይሆንም ለአምላክ ታማኝ ነበር፤ እንዲሁም በእሱ ላይ እምነት ነበረው። በመሆኑም የዳዊት አገዛዝ ጨቋኝ አልነበረም። ይሖዋ “ቤትህና መንግሥትህ በፊቴ ለዘላለም ጸንቶ ይኖራል፤ ዙፋንህም እንደዚሁ ለዘላለም የጸና ይሆናል” በማለት ከዳዊት ጋር ቃል ኪዳን ገብቶ ነበር።—2 ሳሙ. 7:16\n4. በሰሎሞን የግዛት ዘመን ሕዝቡ ያገኘው በረከት ቀጣይ መሆኑ በምን ላይ የተመካ ነበር?\n4 የዳዊት ልጅ የነበረው የሰሎሞን አገዛዝ መጀመሪያ ላይ ሰላም የሰፈነበት ከመሆኑም በላይ ብሔሩ በልጽጎ ስለነበር ወደፊት ለሚመጣው የክርስቶስ ኢየሱስ የሺህ ዓመት ግዛት ተስማሚ ጥላ ሊሆን ይችላል። (መዝ. 72:1, 17) በዚያን ጊዜ ከ12ቱ የእስራኤል ነገዶች መካከል አንዱም ቢሆን እንዲያምፅ የሚያደርገው ምክንያት አልነበረም። ይሁን እንጂ ሰሎሞንም ሆነ ተገዢዎቹ ያገኙት በረከት ቀጣይ እንዲሆን ማሟላት የሚገባቸው ነገር ነበር። ይሖዋ፣ ሰሎሞንን እንዲህ ብሎት ነበር:- “ሥርዐቴን ብትከተል፣ ፍርዴን በተግባር ብትገልጸው፣ ትእዛዛቴን ብትጠብቅና ብትመላለስባቸው ለአባትህ ለዳዊት የሰጠሁትን ተስፋ በአንተ እፈጽመዋለሁ፤ በእስራኤላውያን መካከል እኖራለሁ፤ ሕዝቤን እስራኤልንም አልተወውም።”—1 ነገ. 6:11-13\n5, 6. ሰሎሞን ለአምላክ ታማኝ አለመሆኑ ምን አስከተለ?\n5 ሰሎሞን በሸመገለ ጊዜ ግን ለይሖዋ የነበረውን ታማኝነት በማጉደል በሐሰት አምልኮ መካፈል ጀመረ። (1 ነገ. 11:4-6) ጊዜ እያለፈ ሲሄድ ሰሎሞን የይሖዋን ሕግጋት መታዘዝ የተወ ሲሆን ሕዝቡንም ይበልጥ ይጨቁናቸው ጀመር። የሰሎሞን አገዛዝ በጣም ጨቋኝ ስለነበር እሱ ከሞተም በኋላ እንኳ ሕዝቡ ሰሎሞንን ተክቶ ለነገሠው ለልጁ ለሮብዓም ቅሬታቸውን ገልጸው ነበር፤ እንዲሁም ሮብዓም እረፍት እንዲሰጣቸው ጠይቀውታል። (1 ነገ. 12:4) ሰሎሞን ታማኝነቱን ሲያጓድል ይሖዋ ምን እርምጃ ወሰደ?\n6 “ሰሎሞን ሁለት ጊዜ ከተገለጠለት ከእስራኤል አምላክ . . . ልቡ ስለ ሸፈተ፣ እግዚአብሔር ተቈጣው” በማለት መጽሐፍ ቅዱስ ይናገራል። ይሖዋ፣ ሰሎሞንን እንዲህ አለው:- “ያዘዝሁህን ኪዳኔንና ሥርዐቴንም ባለመጠበቅህ፣ መንግሥትህን ከአንተ ወስጄ ከአገልጋዮችህ ለአንዱ እሰጠዋለሁ።”—1 ነገ. 11:9-11\n7. ይሖዋ፣ ሰሎሞንን ቢተወውም ለታማኞቹ ጥበቃ ያደረገላቸው እንዴት ነበር?\n7 ከዚያም ይሖዋ፣ ሕዝቡን ከጭቆና ቀንበር ነፃ የሚያወጣ ሰው እንዲቀባ ነቢዩን አኪያን ላከው። ይህ ነፃ አውጪ በሰሎሞን መንግሥት ሥር ያገለግል የነበረ ኢዮርብዓም የተባለ ብቃት ያለው ሰው ነበር። ይሖዋ ከዳዊት ጋር ለገባው የመንግሥት ቃል ኪዳን ታማኝ ቢሆንም 12ቱን ነገዶች ያቀፈው መንግሥት ለሁለት እንዲከፈል ፈቅዷል። በዳዊት የዘር ሐረግ ለመጣው ለንጉሥ ሮብዓም ሁለቱ ነገዶች ብቻ ሲቀሩለት አሥሩ ነገዶች ለኢዮርብዓም ተሰጡ። (1 ነገ. 11:29-37፤ 12:16, 17, 21) ይሖዋ ኢዮርብዓምን እንዲህ ብሎት ነበር:- “ባሪያዬ ዳዊት እንዳደረገው ሁሉ አንተም ያዘዝሁህን ሁሉ ብትፈጽም፣ በመንገዴ ብትሄድ፣ ሥርዐቴንና ትእዛዜን በመጠበቅ ትክክል የሆነውን ነገር በፊቴ ብታደርግ፣ ከአንተ ጋር እሆናለሁ፤ የዳዊትን ሥርወ መንግሥት እንዳጸናሁ፣ ለአንተም እንዲሁ እስከ ዘላለም የሚኖር ሥርወ መንግሥት አጸናለሁ፤ እስራኤልንም ለአንተ እሰጣለሁ።” (1 ነገ. 11:38) ይሖዋ፣ ሕዝቡ ከጭቆና የሚገላገልበት መንገድ አዘጋጅቶ ነበር።\n8. በዛሬው ጊዜ ያሉ የአምላክ ሕዝቦች ምን ዓይነት ፈታኝ ሁኔታ ያጋጥማቸዋል?\n8 በዛሬው ጊዜም ቢሆን ጭቆናና የፍትሕ መጓደል ተስፋፍቷል። መክብብ 8:9 “ሰው ሰውን ለመጕዳት ገዥ የሚሆንበት ጊዜ አለ” በማለት ይናገራል። ስግብግብ የሆነው የንግድ ሥርዓትና ምግባረ ብልሹነት የሚታይበት አገዛዝ የኢኮኖሚ ድቀት እንዲኖር ሊያደርግ ይችላል። የመንግሥት ባለ ሥልጣናት እንዲሁም በንግዱ ዓለም ትልቅ ቦታ ያላቸው ሰዎችና የሃይማኖት መሪዎች አብዛኛውን ጊዜ በሥነ ምግባር ረገድ መጥፎ ምሳሌ ናቸው። በዚህም የተነሳ በዛሬው ጊዜ የሚኖሩ የአምላክ ታማኝ አገልጋዮች እንደ ጻድቁ ሎጥ ‘በዐመፀኞች ሴሰኛ ድርጊት እየተሣቀቁ’ ይኖራሉ። (2 ጴጥ. 2:7) ከዚህም በተጨማሪ ማንንም ሳይነኩ በአምላክ የሥነ ምግባር መሥፈርቶች እየተመሩ ለመኖር ቢጥሩም ብዙውን ጊዜ እብሪተኛ የሆኑ ገዢዎች የጥቃት ዒላማ ይሆናሉ።—2 ጢሞ. 3:1-5, 12\n9. (ሀ) ይሖዋ፣ ሕዝቦቹን ከጭቆና ነፃ ለማውጣት የሚያስችል ምን እርምጃ ወስዷል? (ለ) ኢየሱስ ምንጊዜም ቢሆን ለአምላክ ታማኝ እንደሚሆን እርግጠኞች መሆን የምንችለው ለምንድን ነው?\n9 ያም ቢሆን እርግጠኛ መሆን የምንችልበት አንድ መሠረታዊ እውነት አለ:- ይሖዋ ታማኞቹን አይጥልም! ምግባረ ብልሹ በሆኑት የዓለም የፖለቲካ መሪዎች ምትክ ሌላ አገዛዝ ለማቋቋም የወሰዳቸውን እርምጃዎች ብቻ እንኳ ለማሰብ ሞክር። በክርስቶስ ኢየሱስ የሚመራው የአምላክ መሲሐዊ መንግሥት ተቋቁሟል። ኢየሱስ ክርስቶስ ወደ መቶ ለሚጠጉ ዓመታት በሰማይ ሲገዛ ቆይቷል። በቅርቡ ደግሞ የአምላክን ስም ለሚፈሩ ሁሉ የተሟላ እፎይታ ያመጣላቸዋል። (ራእይ 11:15-18ን አንብብ።) ኢየሱስ እስከ ሞት ድረስ ለአምላክ ታማኝ መሆኑን አስመስክሯል። ሰሎሞን ካደረገው በተቃራኒ ኢየሱስ ተገዢዎቹን በፍጹም አያሳዝናቸውም።—ዕብ. 7:26፤ 1 ጴጥ. 2:6\n10. (ሀ) ለአምላክ መንግሥት ትልቅ ቦታ እንደምንሰጠው እንዴት ማሳየት እንችላለን? (ለ) ፈተናዎች ሲያጋጥሙን ስለ ምን ነገር እርግጠኞች መሆን እንችላለን?\n10 የአምላክ መንግሥት ሁሉንም ዓይነት ጭቆና የሚያስወግድ እውን መስተዳድር ነው። እኛም ለይሖዋም ሆነ ለመንግሥቱ ታማኝ መሆን ይኖርብናል። በአምላክ መንግሥት ላይ ሙሉ እምነት በመጣል በዓለም ላይ የሚታየውን በኃጢአት የመኖር ዝንባሌ ክደን መልካም ለማድረግ እንተጋለን። (ቲቶ 2:12-14) የዚህ ዓለም ነውር እንዳይኖርብን እንጠነቀቃለን። (2 ጴጥ. 3:14) በአሁኑ ጊዜ ምንም ዓይነት ፈተናዎች ቢያጋጥሙንም ይሖዋ ከመንፈሳዊ ጉዳት እንደሚጠብቀን እርግጠኞች መሆን እንችላለን። (መዝሙር 97:10ን አንብብ።) ከዚህም በተጨማሪ መዝሙር 116:15 “የቅዱሳኑ ሞት፣ በእግዚአብሔር ፊት የተከበረ” እንደሆነ ማረጋገጫ ይሰጠናል። ይሖዋ፣ አገልጋዮቹ ለእሱ በጣም ውድ በመሆናቸው በቡድን ደረጃ እንዲጠፉ አይፈቅድም።\nከሃዲዎች ተጽዕኖ ሲያደርጉባቸው\n11. ኢዮርብዓም ታማኝነቱን ያጎደለው እንዴት ነበር?\n11 የንጉሥ ኢዮርብዓም አገዛዝ ለአምላክ ሕዝቦች በተወሰነ መጠን እፎይታ ሊያመጣላቸው ይችል ነበር። ከዚህ በተቃራኒ ግን ኢዮርብዓም የወሰደው እርምጃ ለአምላክ ያላቸውን ታማኝነት ይበልጥ የሚፈትን ነበር። ኢዮርብዓም ባገኘው ክብርና የንግሥና መብት ከመርካት ይልቅ ሥልጣኑን የሚያጠናክርበት መንገድ መፈለግ ጀመረ። ንጉሡ እንዲህ ሲል አሰበ:- “ይህ ሕዝብ መሥዋዕት ለማቅረብ ኢየሩሳሌም ወዳለው ወደ እግዚአብሔር ቤተ መቅደስ የሚወጣ ከሆነ፣ እንደ ገና ልቡን ወደ ጌታው ወደ ይሁዳ ንጉሥ ወደ ሮብዓም ሊያዞር ነው። ከዚያም እኔን ይገድለኛል፤ ወደ ንጉሡም ወደ ሮብዓም ይመለሳል።” ስለዚህ ኢዮርብዓም ሁለት የወርቅ ጥጃዎች ካሠራ በኋላ እነዚህ ጥጃዎች የሚመለኩበት አዲስ ሃይማኖት አቋቋመ። “አንዱን በቤቴል ሌላውንም በዳን አቆመው። ይህም አድራጎት ኀጢአት ሆነ፤ ሕዝቡም በዚያ ላለው ለመስገድ እስከ ዳን ድረስ ርቆ ሄደ። ኢዮርብዓም በማምለኪያ ኰረብቶች ላይ አብያተ ጣዖታትን ሠራ፤ ከሕዝቡ የተለያዩ ክፍሎች ሁሉ፣ ሌዋውያን ካልሆኑት ካህናትን ሾመ።” ሌላው ቀርቶ ኢዮርብዓም ራሱ በመረጠው ቀን ‘ለእስራኤላውያን በዓል የወሰነላቸው’ ከመሆኑም በላይ ‘ዕጣን ለማቅረብ ወደ መሠዊያው ወጥቷል።’—1 ነገ. 12:26-33\n12. ኢዮርብዓም በእስራኤል የጥጃ አምልኮ ሲያቋቁም በሰሜናዊው መንግሥት ሥር የሚኖሩ የአምላክ ታማኝ አገልጋዮች ምን አደረጉ?\n12 በሰሜናዊው የእስራኤል መንግሥት ሥር የሚኖሩ ታማኝ የአምላክ ሕዝቦች በዚህ ወቅት ምን ያደርጉ ይሆን? በሰሜናዊው መንግሥት ግዛት ሥር በተሰጣቸው ከተሞች ውስጥ ይኖሩ የነበሩት ሌዋውያን፣ ታማኝ የነበሩትን የቅድመ አያቶቻቸውን ምሳሌ በመከተል ወዲያውኑ እርምጃ ወሰዱ። (ዘፀ. 32:26-28፤ ዘኍ. 35:6-8፤ ዘዳ. 33:8, 9) እነዚህ የአምላክ አገልጋዮች ርስታቸውን በመተው፣ ቤተሰባቸውን ይዘው ያለምንም ችግር ይሖዋን ማምለክ ወደሚችሉባት በስተ ደቡብ ወደምትገኘው ወደ ይሁዳ ሄዱ። (2 ዜና 11:13, 14) ለጊዜው በይሁዳ ይኖሩ የነበሩ ሌሎች እስራኤላውያንም በሰሜናዊው መንግሥት ሥር ወደሚገኘው ቤታቸው ከመመለስ ይልቅ በቋሚነት በዚያው ለመኖር ወሰኑ። (2 ዜና 10:17) ይሖዋ፣ ከዚያ በኋላ ባሉት ትውልዶችም በሰሜናዊው መንግሥት ሥር የሚኖሩ ሰዎች የጥጃ አምልኮን ትተው ወደ ይሁዳ በመመለስ እውነተኛውን አምልኮ መከተል ቢፈልጉ መንገዱ ክፍት እንዲሆንላቸው አድርጓል።—2 ዜና 15:9-15\n13. በዘመናችን ከሃዲዎች የሚያሳድሩት ተጽዕኖ ለአምላክ ሕዝቦች ፈተና የሆነባቸው እንዴት ነው?\n13 በዘመናችንም ቢሆን ከሃዲዎችና እነሱ የሚያሳድሩት ተጽዕኖ በአምላክ ሕዝቦች ላይ ስጋት ይፈጥራሉ። አንዳንድ ገዢዎች የራሳቸውን የመንግሥት ሃይማኖት የሚያቋቁሙ ሲሆን ተገዢዎቻቸውም ይህንን ሃይማኖት እንዲቀበሉ ተጽዕኖ ያደርጉባቸዋል። የሕዝበ ክርስትና ቀሳውስትና ሌሎች ትዕቢተኛ ሰዎች የመንፈሳዊው ቤተ መቅደስ ካህናት እንደሆኑ ይናገራሉ። ይሁን እንጂ “የንጉሥ ካህናት” የሚሆኑት ትክክለኛዎቹ ቅቡዓን የሚገኙት በእውነተኛ ክርስቲያኖች መካከል ብቻ ነው።—1 ጴጥ. 2:9፤ ራእይ 14:1-5\n14. ከሃዲዎች የሚያፈልቋቸውን ሐሳቦች በተመለከተ ምን ማድረግ ይኖርብናል?\n14 በአሥረኛው መቶ ዘመን ከክርስቶስ ልደት በፊት እንደነበሩት ታማኝ ሌዋውያን ሁሉ በዛሬው ጊዜ የሚገኙ የአምላክ ታማኝ አገልጋዮችም ከሃዲዎች በሚያፈልቋቸው ሐሳቦች አይታለሉም። ቅቡዓን ክርስቲያኖችም ሆኑ የእምነት ባልንጀሮቻቸው ከሃዲዎች ከሚያፈልቋቸው ሐሳቦች ለመራቅ እንዲሁም ሐሳባቸውን ላለመቀበል ፈጣን እርምጃ ይወስዳሉ። (ሮሜ 16:17ን አንብብ።) ከአምልኮ ጋር ባልተያያዙ ጉዳዮች ረገድ ለመንግሥት ባለ ሥልጣናት በፈቃደኝነት የምንገዛ ቢሆንም በዓለም ላይ በሚነሱ ግጭቶች ውስጥ አንካፈልም፤ እንዲሁም ለአምላክ መንግሥት ታማኝ እንሆናለን። (ዮሐ. 18:36፤ ሮሜ 13:1-8) አምላክን እንደሚያገለግሉ እየተናገሩ በተግባራቸው የሚያዋርዱት ሰዎች የሚያቀርቧቸውን ሐሰተኛ ሐሳቦች አንቀበልም።—ቲቶ 1:16\n15. ‘ለታማኝና ልባም ባሪያ’ ታማኝ መሆን የሚገባን ለምንድን ነው?\n15 ይሖዋ፣ ቅን ልብ ያላቸው ሰዎች በምሳሌያዊ አነጋገር ከዚህ ክፉ ዓለም ወጥተው እሱ ወደፈጠረው መንፈሳዊ ገነት መግባት እንዲችሉ ለመርዳት ስላደረገው ዝግጅትም አስብ። (2 ቆሮ. 12:1-4) ለእነዚህ ዝግጅቶች አመስጋኝ መሆናችን ‘ምግባቸውን በጊዜው ይሰጣቸው ዘንድ ጌታው በቤተ ሰዎቹ ላይ የሾመውን ታማኝና ልባም ባሪያ’ እንድንከተል ያነሳሳናል። ክርስቶስ ይህንን ባሪያ “ባለው ሁሉ ላይ” ሾሞታል። (ማቴ. 24:45-47 የ1954 ትርጉም) በመሆኑም ታማኝና ልባም ባሪያ የሚወስደው አቋም በግለሰብ ደረጃ ሙሉ በሙሉ ባይገባንም እንኳ ይህ መሆኑ ባሪያው የወሰደውን አቋም እንዳንቀበል ወይም ወደ ሰይጣን ዓለም እንድንመለስ ምክንያት ሊሆነን አይገባም። ከዚህ በተቃራኒ ታማኝነት፣ ይሖዋ ነገሮችን ግልጽ እስኪያደርግልን ድረስ በትሕትና እሱን እንድንጠብቅ ይረዳናል።\nአምላክ የሰጣቸውን ተልእኮ ሲወጡ\n16. ከይሁዳ የመጣው ነቢይ ምን ተልእኮ ተሰጥቶት ነበር?\n16 ኢዮርብዓም የክህደት ጎዳና በመከተሉ ይሖዋ አውግዞታል። ይሖዋ፣ አንድን ነቢይ ከይሁዳ ተነስቶ በስተ ሰሜን ወደምትገኘው ወደ ቤቴል በመሄድ ኢዮርብዓም በመሠዊያው ላይ የአምልኮ ሥነ ሥርዓት በሚያከናውንበት ጊዜ መልእክት እንዲነግረው አዝዞት ነበር። ነቢዩ ለኢዮርብዓም አስደንጋጭ የፍርድ መልእክት መናገር ነበረበት። ይህ ደግሞ ድፍረት የሚጠይቅ ተልእኮ እንደሆነ ምንም ጥርጥር የለውም።—1 ነገ. 13:1-3\n17. ይሖዋ፣ መልእክተኛውን ከጉዳት የጠበቀው እንዴት ነበር?\n17 ኢዮርብዓም፣ ይሖዋ እንዳወገዘው ሲሰማ ክፉኛ ተቆጣ። ከዚያም የይሖዋ ተወካይ ወደሆነው ሰው እጁን በመዘርጋት፣ “ያዙት!” በማለት ጮኸ! ይሁንና ማንም ሰው ነቢዩን ለመያዝ ከመሞከሩ በፊት “ያች የዘረጋት እጁ ደርቃ ቀረች፤ ሊመልሳትም አልቻለም። እንዲሁም . . . መሠዊያው ተሰነጠቀ፤ ዐመዱም ፈሰሰ።” በዚህ ወቅት ኢዮርብዓም የደረቀው እጁ ወደ ቦታው እንዲመለስ ይሖዋን እንዲለምንለት ነቢዩን መጠየቅ ግድ ሆነበት። ነቢዩ ወደ ይሖዋ የጸለየ ሲሆን የንጉሡም እጅ ወደ ቦታው ተመለሰ። በዚህ መንገድ ይሖዋ መልእክተኛውን ጉዳት እንዳይደርስበት ጠብቆታል።—1 ነገ. 13:4-6\n18. ይሖዋ፣ ያለ ፍርሃት ለእሱ ቅዱስ አገልግሎት ስናቀርብ ጥበቃ የሚያደርግልን እንዴት ነው?\n18 ስለ አምላክ መንግሥት ምሥራች በመስበኩና ደቀ መዛሙርት በማድረጉ ሥራ በታማኝነት ስንካፈል አንዳንድ ጊዜ ሰዎች ጥሩ ምላሽ አይሰጡን ወይም ይቃወሙን ይሆናል። (ማቴ. 24:14፤ 28:19, 20) ያም ቢሆን ተቀባይነት አጣለሁ የሚለው ፍርሃት ለአገልግሎት ያለንን ቅንዓት እንዲያቀዘቅዝብን መፍቀድ የለብንም። በኢዮርብዓም ዘመን እንደነበረው ስሙ ያልተጠቀሰ ነቢይ እኛም ‘ያለ ፍርሀት በቅድስና [“በታማኝነት” NW]’ ይሖዋን የማገልገል መብት አለን። * (ሉቃስ 1:74, 75) በዘመናችን ይሖዋ ተአምራዊ በሆነ መንገድ ይጠብቀናል ብለን ባንጠብቅም ምሥክሮቹ እንደመሆናችን መጠን በቅዱስ መንፈሱ እንዲሁም በመላእክቱ አማካኝነት ጥበቃ እያደረገልንና እየደገፈን ነው። (ዮሐንስ 14:15-17ን እና ራእይ 14:6ን አንብብ።) አምላክ በድፍረት ቃሉን የሚያውጁ ሰዎችን ፈጽም አይተዋቸውም።—ፊልጵ. 1:14, 28\nይሖዋ ታማኞቹን ይጠብቃል\n19, 20. (ሀ) ይሖዋ ፈጽሞ እንደማይተወን እርግጠኞች መሆን የምንችለው ለምንድን ነው? (ለ) በሚቀጥለው ርዕስ ላይ የትኞቹ ጥያቄዎች ይብራራሉ?\n19 አምላካችን ይሖዋ ታማኝ አምላክ ነው። (መዝ. 18:25) “በሥራውም ሁሉ ቸር” ወይም ታማኝ ነው። (መዝ. 145:17) ከዚህም በተጨማሪ ይሖዋ ‘የታማኞቹንም አካሄድ እንደሚያጸና’ ወይም እንደሚጠብቅ በመጽሐፍ ቅዱስ ውስጥ ማረጋገጫ ተሰጥቶናል። (ምሳሌ 2:8) የአምላክ ታማኝ አገልጋዮች፣ ፈተናዎች ሲያጋጥሟቸውም ሆነ ከሃዲዎች ተጽዕኖ ሲያደርጉባቸው አሊያም አስቸጋሪ የሆነ ተልእኮ ሲሰጣቸው የይሖዋ መመሪያና ድጋፍ እንደማይለያቸው መተማመን ይችላሉ።\n20 እንግዲያው እያንዳንዳችን ልናስብበት የሚገባው ነጥብ ‘ምንም ዓይነት ተቃውሞ ወይም ፈተና ቢያጋጥመኝ ለይሖዋ ታማኝ ሆኜ እንድጸና ምን ሊረዳኝ ይችላል?’ የሚለው ነው። በሌላ አባባል፣ ‘ለአምላክ ታማኝ እንድሆን አቋሜን ማጠናከር የምችለው እንዴት ነው?’ ብለን ራሳችንን ልንጠይቅ ይገባል።\n^ አን.18 ይህ ነቢይ እስከ መጨረሻው ይሖዋን መታዘዝ አለመታዘዙን እንዲሁም ምን እንዳጋጠመው በሚቀጥለው ርዕስ ውስጥ እንመረምራለን።\n• ይሖዋ፣ ታማኝ አገልጋዮቹ በጭቆና ሥር በሚሆኑበት ጊዜ እንደማይጥላቸው ያሳየው እንዴት ነው?\n• ከሃዲዎችንና የሚያፈልቁትን ሐሳብ በተመለከተ ምን እርምጃ ልንወስድ ይገባል?\n• ይሖዋ፣ ታማኝ አገልጋዮቹ በክርስቲያናዊው አገልግሎት በሚካፈሉበት ወቅት ጥበቃ የሚያደርግላቸው እንዴት ነው?\n[በገጽ 5 ላይ የሚገኝ ካርታ/ሥዕል]\nሰሜናዊው መንግሥት (ኢዮርብዓም)\nደቡባዊው መንግሥት (ሮብዓም)\nኢዮርብዓም የጥጃ አምልኮ ባቋቋመበት ጊዜ ይሖዋ ታማኞቹን አልተዋቸውም\n[በገጽ 3 ላይ የሚገኝ ሥዕል]\nሰሎሞንም ሆነ ተገዢዎቹ ያገኙት በረከት ቀጣይ እንዲሆን ማሟላት የሚገባቸው ነገር ነበር\nባልተከፋፈለ ልብ በታማኝነት መጽናት\nክብር ባለው መንገድ በመመላለስ ይሖዋን ማክበር\nይሖዋ አረጋዊ ለሆኑ አገልጋዮቹ በጥልቅ ያስባል\n‘ንጹሑን ቋንቋ’ አጥርተህ ትናገራለህ?\nለገላትያ፣ ለኤፌሶን፣ ለፊልጵስዩስና ለቈላስይስ ሰዎች የተጻፉት ደብዳቤዎች ጎላ ያሉ ነጥቦች\nሚስዮናውያን ከአንበጣ ጋር ተመሳስለዋል\nጽሑፍ የሕትመት ውጤቶችን ማውረድ የሚቻልባቸው አማራጮች መጠበቂያ ግንብ—የጥናት እትም ነሐሴ 2008\nመጠበቂያ ግንብ—የጥናት እትም ነሐሴ 2008


የብልጽግና ፓርቲ በኦሮሞ ህዝብ እና በኦሮሚያ ዘጎች ላይ የወጣውን ዘርፈ ብዙ ጦርነት አስመልክቶ የኦሮሞ ነጻነት ግንባር መግለጫ የኦነግ መግለጫ- ሚያዚያ 21፣ 2014 – Adda Bilisummaa Oromoo\nበዶ/ር አብይ አህመድ የሚመራው የብልጽግና ፓርቲ ወደ ስልጣን ከመጣ ወዲህ በኦሮሞ ህዝብ እና በኦሮሚያ ዜጎች ላይ የማያቋርጥ ጥቃት እየደረሰበት ይገኛል። በአሁን ወቅት የኦሮሞ ህዝብ ለገዢው ፓርቲ እንዲገዛ እና አሮጌው የቅኝ ግዛት ፕሮጄክት እንዲያንሰራራ ለማድረግ ገዢው ፓርቲ የሚችለውን ሁሉ እያደረገ ነው። በኦሮሞ ህዝብ ላይ እየተካሄደ ያለው ዘመቻ ዘርፈ ብዙ እና ከመቸውም ጊዜ በላይ የእያንዳንዱን ኦሮሞ ህይወት ከባድ ለማድረግ ፣ እንዲሁም የኦሮሞ ተቋማትን ለማዳከም እና በአጠቃላይ ኦሮሚያን ለማፍረስ የታለመ ነው። የዶ/ር አብይ አህመድ ስልጣን ላይ ከወጣ ጀምሮ ኦሮሞነትን ለማጥፋት፣ ኦሮሞነትን ለማፍረስ እና የኦሮሞን ህዝብ ለማዳከም የታቀደ ስልታዊ ስትራቴጂ በመተግበር ላይ ይገኛል። የአምባገነኑ ብልጽግና ዘመቻዎች የኦሮሞ ህዝብ እና ሌሎች ብሄሮች እና ብሄረሰቦች የዳግማዊ ምኒልክ ፕሮጄክት በማንሰራራት መርህ ለአፄዎች ገዥ መደብ ስርዓት እንዲገዙ ማስገደድ ነው። ዘመቻውም ብሔርን እና ፓለታካዊ አስተሳሰብ መሰረት ባደረገ መልኩ መሬት በመንጠቅ ስልታዊ ድህነትን መፍጠር፣ ተስፋፊውን ቡድን የኦሮሞን መሬት እንዲወስድ መደገፍ፣ ብሄርን መሰረት ያደረገ ግድያና ማፈናቀል፣ በብልጽግና ታጣቂ ሃይሎች የጸጥታ አባላት ጉቦ እና ሙስናን ያካትታል። በዚህ ረገድ የኦሮሞ ህዝብ በዘር ላይ የተመሰረተ ጅምላ ጭፍጨፋ፣ ድህነት እና የዕለት ተዕለት እንግልት፣ መፈናቀል እና ለተለያዩ ግጭቶች ተጋልጧል። የብልጽግና መንግስት በህዝቦች መካከል ግጭቶችን በመቀስቀስ የህዝቦችን ሰላማዊ አብሮነት በመሸርሸር በብሄር ብሄረሰቦችና ህዝቦች መካከል አለመረጋጋት እየፈጠረ ነው። የብልጽግና አገዛዝ ሆን ብሎ ኦሮሚያን የጦርነት አውድማ ከማድረግ ባለፈ የግለሰቦችን የእምነት፣ የማንነት፣ የትምህርት እና የማህበራዊ ትስስርን ጨምሮ የግለሰቦችን መሰረታዊ መብቶች በመግፈፍ ላይ ነው። ሰሞኑን በሰሜን ኢትዮጵያ በሚገኙው ጭቁኑ የሙስሊም ማህበረሰብ ላይ በመንግስት በሚደገፍ አሸባሪ ቡድን የደረሰው ጥቃት መንግስት በሃይማኖታቸው ምክንያት የሀይማኖት ገለልተኝ ነት ከቶ አለመኖሩን የሚያሳይ ተጨባጭ ማስረጃ ነው። ይህም የገዥው ሥርዓት አባል ያልሆኑ ቡድኖችን የሃይማኖት ነጻነት በግልጽ ይጋፋል። የትምህርት ሥርዓት፣ የልማት ፕሮግራሞች እና የሰላምና የጸጥታ ጉዳዮችን ጨምሮ እኩልነት አለመኖሩን በርካታ ማስረጃዎችን መጥቀስ ይቻላል። ኦሮሞን ማዋከብ እና የኦሮሞ እና የሌሎች ጭቁን ህዝቦችን የፖለቲካ እና ማህበራዊ ተቋማትን ለማዳከም መሞከር ሌላው ዲሞክራሲን ለመናድ እና በተጨቆኑ ህዝቦች ላይ አምባገነናዊ ዘውዳዊ ስርአት ለመጫን የሚደረገው ጥረት ዋናው ማሳያ ነው። በአሁኑ ወቅት የኦሮሞ ህዝብ እና የኦሮሚያ ዜጎች በክልሉ እየደረሰ ባለው ወከባ እና ሰላምና መረጋጋት እጦት የእለት ተእለት ስራቸውን ማከናወን ተስኗቸዋል። በኦሮሞ ህዝብ ላይ የታወጀው ወታደራዊ ዘመቻ ከምንጊዜውም በላይ መጠነ ሰፊ እና አሰቃቂ ነው። ሚያዚያ 13 ቀን 2014 የብልጽግና መንግስት እና የአማራ ክልል መንግስት በወሎ ኦሮሞዎች ላይ ከፍተኛ እልቂት ያደረሰውን የሰላማዊ ዜጎች ጭፍጨፋ አስመልክቶ መግለጫ ማውጣታችን ይታወሳል። አሁንም በተለያዩ የኦሮሚያ አካባቢዎች በማዕከላዊ ኦሮሚያ፣ በምዕራብ አርሲ፣ በምስራቅ ወለጋ እና በጉጂ ዞኖች በሰላማዊ ዜጎች ላይ የብልጽግና አገዛዝ የፈፀመውን አሰቃቂ ወንጀሎች ለህዝብ ስናሳውቅ በሃዘን ነው። ዝርዝሩ እንደሚከተለው ነው። 1. ሚያዚያ 18 ቀን 2014 በማዕከላዊ ኦሮሚያ በአዳአ ባርጋአ ወረዳ የአገዛዙ ታጣቂ ሃይሎች የ70 አመት አዛውንትን ጨምሮ 15 የኦሮሞ ተወላጆችን ገድለዋል። ታጣቂዎቹ ገንዘብ፣ ጌጣጌጥ፣ የቤት እቃ ዘርፈዋል። የግለሰብ መኖሪያ ቤቶችን እያቃጥለዋል። ህጻናትና አረጋውያን ህይወታቸውን ለማትረፍ ወደ ጫካ እየሸሹ ይገኛሉ። የተጎጂዎችን ዝርዝር ፍላጎት ላላቸው አካላት እናቀርባለን። 2. ሚያዚያ 20 ቀን 2014 የመንግስት የጸጥታ ሃይሎች በምዕራብ አርሲ ዞን በተለያዩ ወረዳዎች ዲጋሉ፣ ጢጆ፣ ጢዮ፣ ሄጦሳ፣ ኢታያ፣ ሙኔሳ፣ ሊሙኡ ሂልቢሎ፣ ቦቅቆጂ፣ ሮቤ እና ዝዋይ ዱግዳን ጨምሮ ከ31 በላይ የሚሆኑ የኦሮሞ ተወላጆችን በጅምላ አስረዋል። በአሁኑ ወቅት እነዚህ ሲቪል እስረኞች በተለያዩ እስር ቤቶች ታስረው በአገዛዙ ታጣቂ ሃይሎች እየተሰቃዩ ይገኛሉ። በዚህ ሳያበቃ የአገዛዙ ታጣቂ ሃይሎችም እስረኞቹ 20,000-30,000 ብር በነፍስ ወከፍ እንዲከፍሉ የሚያዙ ቢሆንም ከእስር ለመለቀቃቸው ግን ዋስትና አይሆንም። በተጨማሪም የኦሮሞ ነጻነት ሰራዊት አባላትን ፈልገው ለጸጥታ ሀይሎች የማያቀርቡ ከሆነ እርሻቸውን እንዳያርሱ እንደሚከለከሉና ካስፈለገም መሬታቸውን እንደሚነጠቁ ዛቻ ይደርስባቸዋል። 3. ሚያዚያ 18 ቀን 2014 በሆሮ ጉዱሩ ወለጋ ዞን (ፊንጫ) ሶስት ሰላማዊ ሰዎች ሲገደሉ 3ቱ ጠፍተዋል። በተመሳሳይ መልኩ በዚሁ ዞን (ኪራሙ ወረዳ) የቀብሪዳሃር ዩኒቨርሲቲ አንድ ተማሪ በመንግስት ታጣቂዎች ተገድሏል። ከዚህ ቀደም በሚያዚያ 8 ቀን 2014 በሆሮ ጉዱሩ ዞን (ኪራሙ) 36 የኦሮሞ ዜጎች\nበመንግስት ታጣቂ ሃይሎች ተገድለዋል። 4. በዚህ ሳምንት በሰሜን ምስራቅ ፊንፊኔ እና ሰላሌ ዞን (አቦቴ፣ ሀሮ፣ ኩዩ፣ ሜታ እና ግንዳበረት) በአየር ጥቃት ጨምሮ ከ30 በላይ ንፁሀን ዜጎች ተገድለዋል። 5. ሚያዚያ 15-17 /2014 ዓ.ም. በምዕራብ ሸዋ (አምቦ እና አካባቢው) 19 ሰላማዊ ሰዎች ተገድለዋል። 6. ሚያዚያ 20 ቀን 2014 በጉጂ ዞን (ቡሌ ሆራ ወረዳ) 11 ሰላማዊ ሰዎች በጅምላ ተገድለዋል። 7. ከብዙ በጥቂቱ ይህን ያህል ብንጠቅስም በኦሮሞ ሰላማዊ ዜጎች ላይ የሚፈጸመው ግድያ በመላው ኦሮሚያ በስፋት እንደቀጠለ ነው። ኦነግ ይህንን ዘርፈ ብዙ ጦርነት በኦሮሞ ንፁሀን ዜጎች እና በኦሮሚያ ዜጎች ላይ በፅኑ ያወግዛል፣ በምዕራብ አርሲ እና በማዕከላዊ ኦሮሚያ የታሰሩ ሰላማዊ ዜጎች በአስቸኳይ እንዲፈቱ እንድሁም፣ የተወረሱ ንብረቶቻቸው እንዲመለሱ እና ለተቃጠሉት ቤቶችና ለንብረት ውድመት ካሳ እንዲከፈላቸው ይጠይቃል። የኦሮሞ ህዝብ በጦርነት እና በግጭት ለዘውዳዊ ስርአት እንዲገዛ ማድረግ እንደማይቻል ለብልጽግና መንግሥት ማስታወስ እንፈልጋለን ። በኦሮሞ ህዝብ እና በኦሮሚያ ዜጎች ላይ እየፈፀመ ያለውን ወንጀል ከመቀጠል ይልቅ ገዥው ቡድን በኢትዮጵያ ለዘመናት ለዘለቀው የፖለቲካ ቀውሶች በሰላማዊ መንገድ መፍትሄ እንዲፈልግ እናሳስባለን። በንጹሃን ዜጎች ላይ ግጭቶችና ደም መፋሰስ መባባስ ሰላምና መረጋጋትን እንደማያመጣ ይልቁንም መከፋፈልንና መበታተንን እንደሚያጠናክር ገዥው ቡድን ሊያውቅ ይገባል። እንዲሁም የአንድ ፓርቲ – የአንድ ሃይማኖት – የአንድ ሀገር ገዥ ስርዓት አባዜ በማያቋርጥ ወታደራዊ ዘመቻ እና አሸባሪ ቡድኖችን ወደ ኦሮሚያ በማሰማራት እና በኢትዮጵያ ውስጥ የተጨቆኑ ብሔር ብሔረሰቦችን መብቶች በመናድ የተሳካ አይሆንም። አሁን በኦሮሚያ እየደረሰው ላለው ግድያና ውድመትና ወደፊትም በኢትዮጵያ ላይ ለሚኖረው መዘዞች የገዢው መንግስት ተጠያቂ ነው። ኦነግ አሁንም በኦሮሚያ ውስጥ ላለው አለመረጋጋት ግጭቶችን ከማስፋት ይልቅ በኢትዮጵያ ህዝቦች ሰላም፣ ደህንነት እና አብሮ መኖር ላይ ከፍተኛ መዘዝ ስለሚያስከትል፣ የታጠቁ የጎረቤትና ባዕድ ሃይሎች ከኦሮሚያ እንዲወጡና፣ ትጥቃቸውን አስቀምጠው በሰላማዊ የፖለቲካ ድርድር ሂደት ችግሮችን ለመፍታት እንዲሰሩ እናሳስባለን።\nበመጨረሻም ለኦሮሞ ህዝብ ደግመን ማስታወስ የምንፈልገው ይህ ጊዜ ለእናንተ የህይወት እና የሞት ጉዳይ ነው፣ እራሳችሁን እና ማንነታችሁን በህብረት መከላከል አለባችሁ። ከሌሎች ብሄሮችና ህዝቦች ጋር በመተባበር ለነጻነትና ለዲሞክራሲ መታገል ይጠበቅባቹሃል። እንዲሁም ሰፊው የኦሮሞ ማህበረሰብ እና በአገር ውስጥም ሆነ ከሀገር ውጭ ያሉ የኦሮሚያ ዜጎች በኦሮሚያ ከሚገኙ ወንድሞቻችሁና እህቶቻችሁ ጎን እንድትቆሙ ጥሪያችንን እናቀርባለን። የቁሳቁስ ድጋፍ እና ድምጻቸውን ለአለም አቀፉ ማህበረሰብ እንዲሰሙ በማድረግ በምዕራብ አርሲ፣አዳአ በርጋ፣ግንዳበራት፣ሆሮ ጉዱሩ የሚገኙ የኦሮሞ ህዝብ እና የኦሮሚያ ዜጎች ከጎናቸው እንዲቆሙ። በተጨማሪም የተጨቆኑ ብሔር ብሔረሰቦች ከኦሮሞ ሕዝብና ከኦሮሚያ ዜጎች ጋር እድትታባበሩ እናሳስባለን። ዓለም አቀፉ ማህበረሰብ እና አለም አቀፍ የሰብአዊ መብት ተሟጋች ድርጅቶች የገዥው ፓርቲ ስልጣን ላይ ለመቆየት ሲል በንጹሐን ዜጎች ላይ እየፈጸመ ያለውን ወንጀል እና ከፍተኛ የሰብአዊ መብት ረገጣ እንዲያቆም እንጠይቃለን። እንዲሁም መንግስታትን፣ የተባበሩት መንግስታት ድርጅትን፣ የአፍሪካ ህብረትን፣ የአውሮፓ ህብረትን እና ሌሎች ጉዳዩ የሚመለከታቸው የሰብአዊና የሰብአዊ መብት ተሟጋች ድርጅቶች የኢትዮጵያ መንግሥት በሰብአዊነት ላይ ወንጀል ከመፈጸም እንዲቆጠብ እና የኢትዮጵያን የፖለቲካ ቀውሶች በሰላማዊ መንገድ እንዲፈቱ ጫና እንዲያደርጉ እናሳስባለን።\nሚያዚያ 21, 2014 ፊንፊኔ


ኢትዮጵያና ግብፅ በዳግም ዲፕሎማሲያዊ ውጥረት | ሪፖርተር Ethiopian Reporter Amharic\nኢትዮጵያና ግብፅ በዳግም ዲፕሎማሲያዊ ውጥረት\nየኢትዮጵያ፣ የግብፅና የሱዳን ግንኙነት በማንኛውም መሥፈርት እጅግ የተወሳሰበ ነው፡፡ ለዘመናት በእርስ በርስ ጦርነት፣ ግጭትና ፖለቲካ ፍትጊያ ውስጥ አልፈዋል፡፡ አልፎ አልፎም ሁለት ሆነው በማበር አንዱ ላይ ጥቃት ለመፈጸም ያሴሩበት አጋጣሚም ነበር፡፡ እንደዚህ ዓይነት ጥምረቶች በተለያዩ ዓውዶች ውስጥ ሲለዋወጡም ተስተውሏል፡፡ ይሁንና የግብፅና የሱዳን ጥምረት ለረዥም ጊዜ የዘለቀ ሲሆን፣ በኢትዮጵያ ላይ በርካታ ጉዳቶችን አስከትሏል፡፡ ከዚህ እውነት በተቃራኒ ከቅርብ ዓመታት ወዲህ ሱዳን ቀስ በቀስ ከግብፅ እየራቀችና ወደ ኢትዮጵያ እየቀረበች በመምጣቷ፣ አንዳንዶች አዲስ ጥምረት በቅርቡ ሊታይ እንደሚችል መገመት ጀምረዋል፡፡\nበናይል ጉዳይ ላይ የሚሠሩ የፖለቲካ ተንታኞች ይህ ግብፅ ከኢትዮጵያ ጋር ያለባትን ዲፕሎማሲያዊ ጦርነት በድል ለመወጣት የተለየ ታክቲክ እንድትጠቀም እንዳስገደዳት ይጠቁማሉ፡፡ በዚህም ከተፋሰሱ አገሮች መካከል አዲስ አጋር ለማግኘት በመኳተን ላይ ትገኛለች፡፡ የግብፅ ፕሬዚዳንትም ወደ እነዚህ አገሮች ሲመላለሱ ማየት ከቅርብ ጊዜ ወዲህ አዲስ ነገር አይደለም፡፡\nይኼው አዝማሚያ ፕሬዚዳንት አብዱልፈታህ አልሲሲ በቅርቡ ወደ ሩዋንዳና ታንዛኒያ ባደረጉት ጉብኝት ቀጥሏል፡፡ ነገር ግን ጉብኝቱ ከተደረገበት ጊዜና ቦታ አንፃር ይህን ጉብኝት የተለመደ ነው ብሎ ማለፍ አይቻልም፡፡ ሩዋንዳና ታንዛኒያ ከኢትዮጵያ ጋር በመሆን የናይል ቤዚን ሁሉን አቀፍ የትብብር ማዕቀፍ (ሲኤፍኤ) ያፀደቁ ብቸኛ አገሮች ናቸው፡፡ ጉብኝቱ የተደረገበት ጊዜም ቢሆን የግብፅን ሥሌት ያሳያል፡፡ ከሁለት ወራት በፊት በካምፓላ ኡጋንዳ በዩዌሪ ሙሴቬኒ ግብዣ የተፋሰሱ አገሮች መሪዎች በተገናኙበት ወቅት፣ ግብፅ በቅድመ ሁኔታ ታጅባ ወደ ናይል ቤዚን ኢኒሼቲቭ (ኤንቢአይ) ለመመለስ ጥያቄ አቅርባ ነበር፡፡ ቅድመ ሁኔታዋ በሲኤፍኤው አንቀጽ 14 (ቢ) ላይ እንዲካተት ከምትፈልገው የውኃ ደኅንነት ጋር የተገናኘ ነው፡፡ አዲስ ሲኤፍኤ እንዲረቀቅ ሐሳብ ያቀረበችው ግብፅ በናይል ውኃ ላይ የአንበሳውን ድርሻ የሚሰጣት በቅኝ ግዛት ዘመን የተፈረመው ስምምነት የዚሁ አካል እንዲሆን ጠይቃለች፡፡ አብዛኞቹ አገሮች ግብፅ ኤንቢአይን በድጋሚ ለመቀላቀል ፍላጎት ማሳየቷን ያበረታቱ ቢሆንም ቅድመ ሁኔታዋን አልተቀበሉትም፡፡\nከተፋሰሱ አገሮች በተለይ ኢትዮጵያ የግብፅን ቅድመ ሁኔታ አምርራ ተቃውማለች፡፡ ኢትዮጵያ ሲኤፍኤው ላይ ክርክርና ድርድር ተደርጎ ካበቃ በኋላ ስምምነቱ ለማፅደቅ ክፍት ተደርጎ ሦስት አገሮች በፓርላማቸው አፅድቀውት እያለ፣ በድጋሚ ለድርድር ክፍት የሚሆንበት ምክንያት እንደሌለ አስረድታለች፡፡ ግብፅ በድጋሚ የኤንቢአይ አባል ለመሆን የምታቀርበው ሐሳብ ላይ በቅርቡ የሚካሄደው የናይል ቤዚን የሚኒስትሮች ምክር ቤት ስብሰባ ላይ በዝርዝር ለመነጋገር ቀጠሮ መያዙን ከኤንቢአይ የተገኘው መረጃ ያመለክታል፡፡ የአልሲሲ ጉብኝትም በዚሁ ጉዳይ ላይ ለተሳታፊዎቹ ቅድመ ገለጻ በማድረግ ላይ ያነጣጠረ መሆኑ አያጠራጥርም፡፡\nየአልሲሲ ጉብኝት ቻድና ጋቦንን ጨምሮ አራት የአፍሪካ አገሮችን ያካለለ ሲሆን፣ በሩዋንዳና በታንዛኒያ በነበራቸው ቆይታ ወቅት አዲሱን የግብፅ ሐሳብ በማብራራት ለማሳመን መጣራቸው ሚስጥር አልነበረም፡፡ እንደተለመደው እ.ኤ.አ. በ1959 ከሱዳን ጋር የፈረሙትን ስምምነት በመጥቀስ ከናይል ውኃ ዓመታዊ ድርሻቸው 55.5 ቢሊዮን ሜትር ኪዩብ ላይ መቀነስ የሚታሰብ እንዳልሆነ አሳስበዋል፡፡ አልሲሲ የግብፅን ሥጋት “የሕይወትና የሞት ጉዳይ” ሲሉ ገልጸውታል፡፡\nየታንዛኒያ ፕሬዚዳንት ጆን ማጉፉሊና የሩዋንዳ ፕሬዚዳንት ፖል ካጋሜ የግብፅን ሥጋትና ፍላጎት እንደሚገነዘቡ ቢናገሩም፣ ከሲኤፍኤው ወደ ኋላ የማለት አዝማሚያ አላሳዩም፡፡ ሁለቱም መሪዎች ለናይል ውኃ ችግሮች ሁሉም አባል አገሮችን ያቀፈ መፍትሔ መስጠት እንደሚያስፈልግ አስምረውበታል፡፡ ጠቅላይ ሚኒስትር ኃይለ ማርያም ደሳለኝ ወደ ሱዳን በማቅናት ለሦስት ቀናት ይፋዊ ጉብኝት ያደረጉት፣ በተመሳሳይ ሳምንት መሆኑ የአጋጣሚ ጉዳይ አይመስልም፡፡ እርግጥ ነው የኢትዮጵያ መንግሥት ከግብፅ በተቃራኒ ይህ ጉብኝት የፖለቲካ ግብ እንደሌለው ገልጿል፡፡ በተለይ ከናይል ውኃ ጋር የተያያዘ ልዩ የውይይት አጀንዳ እንዳልነበረ አስታውቋል፡፡ ሁለቱ አገሮች በተለያዩ ጉዳዮች ላይ የሁለትዮሽ ስምምነት ማድረጋቸውም ተመልክቷል፡፡ ይሁንና በርካታ የፖለቲካ ተንታኞች ጉብኝት ከናይል ውኃ ጋር የተያያዘ እንደሆነ ያምናሉ፡፡\nሁለቱ አገሮች በተለያዩ ጉዳዮች ላይ ውይይት እንዳደረጉ የተገለጸ ቢሆንም፣ ኤንቢአይና ዋነኛ ዓላማው የሆነውን ፍትሐዊ የውኃ ክፍፍልን ዕውን ለማድረግ ቁርጠኛ እንደሆኑ መናገራቸው የመገናኛ ብዙኃኑን ትኩረት ስቧል፡፡ ጠቅላይ ሚኒስትር ኃይለ ማርያምና የሱዳን ፕሬዚዳንት ኦማር አል በሽር በሰላምና ደኅንነት፣ በኢኮኖሚያዊ ትስስር፣ በድንበር ጉዳዮችና በመሳሰሉት ላይ መነጋገራቸውም ተገልጿል::\nየጠቅላይ ሚኒስትር ኃይለ ማርያም ጉብኝት ዓላማ እንደ ፕሬዚዳንት አልሲሲ በግልጽ ከናይል ውኃ ዲፕሎማሲ ጋር የተገናኘ ነው ለማለት አዳጋች ቢሆንም፣ ኢትዮጵያና ግብፅ ዲፕሎማሲያዊ ውጥረት ውስጥ ዳግም ስለመግባታቸው ግን ከበቂ በላይ ማሳያ ነው፡፡ ከዚህ ውጥረት አንፃር የሲኤፍኤው ዕጣ ፈንታ ምን ይሆናል? ብሎ መጠየቅም ምክንያታዊ ነው፡፡\nሲኤፍኤው አደጋ ውስጥ ነውን?\nየኢትዮጵያ ባለሥልጣናት ሲኤፍኤውን የአገሪቱና የመንግሥት ዲፕሎማሲያዊ ስኬት ማሳያ አድርገው ያቀርቡታል፡፡ የስምምነቱ ዋነኛ ዓላማም በተፋሰሱ ፍትሐዊ የውኃ ክፍፍልና ተጠቃሚነትን ማስፈን ነው፡፡ ስምምነቱን እስካሁን ኢትዮጵያ፣ ኡጋንዳ፣ ታንዛኒያ፣ ሩዋንዳ፣ ኬንያና ቡሩንዲ የፈረሙ ቢሆንም ያፀደቁት ግን ኢትዮጵያ፣ ሩዋንዳና ታንዛኒያ ብቻ ናቸው፡፡ ስምምነቱ አስገዳጅ ለመሆንና ወደ ሥራ ለመግባት በስድስት አገሮች መፅደቅ አለበት፡፡\nግብፅና ሱዳን እ.ኤ.አ. የ1959 ስምምነታቸውን የሚንድ በመሆኑ ሲኤፍኤውን ይቃወማሉ፡፡ በሌላ በኩል ኢትዮጵያ ሌሎች የተፋሰሱ አገሮችን በተለይም ስምምነቱን ፈርመው እስካሁን ያላፀደቁትን ኡጋንዳን፣ ኬንያንና ቡሩንዲን በማሳመን እንዲያፀድቁት በማድረግ ሲኤፍኤውን ወደ ሥራ ለማስገባት እየጣረች ትገኛለች፡፡\nኢትዮጵያ፣ ግብፅና ሱዳን በሲኤፍኤው ያላቸው ልዩነት እንዳለ ሆኖ በ2003 ዓ.ም. የታላቁ ህዳሴ ግድብ ይፋ ከሆነ በኋላ በግንኙነታቸው ላይ ውጥረት ነግሶ ነበር፡፡ ግድቡ በሁለቱ አገሮች ላይ መሠረታዊ ጉዳት ያስከትላል? አያስከትልም? የሚለው ጉዳይ አዲስ የውዝግብ አጀንዳ ሆኖ ነበር፡፡ በተለይ ግብፅ የግድቡ ግንባታ በፍጥነት ካልተገታ የኃይል ዕርምጃ ለመውሰድ እንደምትገደድ ሁሉ አስጠንቅቃ ነበር፡፡\nኢትዮጵያ ግድቡ በታችኛው ተፋሰስ አገሮች ላይ መሠረታዊ ጉዳት እንደማያስከትል እየተገነባ መሆኑን በመግለጽ የተፅዕኖ ግምገማ ጥናት ከግብፅና ከሱዳን ጋር ለማካሄድ ፈቃደኝነቷን አሳየች፡፡ ይህን ለማከናወን የተቋቋመው ዓለም አቀፍ የኤክስፐርቶች ፓናል በ2004 ዓ.ም. መቋቋሙም ይታወሳል፡፡ በግንቦት ወር 2005 ዓ.ም. ጥናቱ ይፋ ሲሆን ተጨማሪ ጥናቶች እንዲደረጉ ነው ምክረ ሐሳብ የቀረበው፡፡ እነዚህን ተጨማሪ ጥናቶች ለማድረግ ሦስቱ አገሮች እስካሁን በርካታ ውጣ ውረዶችን ቢያዩም አልተጠናቀቀም፡፡ ሒደቱ ከግድቡ ግንባታ ጋር የተገናኘ እንዳልሆነ፣ ይልቁንም በሌሎቹ አገሮች ዘንድ መተማመን እንዲፈጠር ለማድረግ ያለመ እንደሆነ ኢትዮጵያ ትገልጻለች፡፡ ግብፅ አሁንም ግድቡ መሠረታዊ ጉዳት ያስከትልብኛል የሚል አቋም ያላት ሲሆን፣ ሱዳን ግን ግድቡ ከጉዳት ይልቅ ዘርፈ ብዙ ጥቅም እንደሚሰጣት በሒደት ተቀብላለች፡፡\nበዚህ መሀል በ2007 ዓ.ም. ሦስቱ አገሮች በህዳሴ ግድቡ ላይ የመርህ መግለጫ ስምምነት ተፈራረሙ፡፡ ስምምነቱ ከዓለም አቀፍ የውኃ ሕግና ከሲኤፍኤው የተወሰኑ ድንጋጌዎችንና መርሆዎችን ይዟል፡፡\nየመርህ መግለጫ ስምምነቱ ይፋ ከሆነ በኋላ በሁሉም አገሮች ማለት ይቻላል ውዝግብ አስነስቷል፡፡ አንዳንዶች እንደ ትልቅ ስኬት ሲቆጥሩት፣ ሌሎች ግን በናይል ውኃ ፍትሐዊ አጠቃቀም ለመፍጠር እየተደረገ ባለው ድርድር ላይ መሰናክል እንደሆነ ይከራከራሉ፡፡\nሱዳናዊው የዓለም አቀፍ ሕግ ኤክስፐርት ዶ/ር ሳልማን መሐመድ በዚህ ስምምነት ግብፅና ሱዳን ሌሎች የተፋሰሱ አገሮች በናይል ውኃ ላይ የመጠቀም መብት እንዳላቸው በታሪክ ለመጀመርያ ጊዜ ዕውቅና ከመስጠታቸው አንፃር፣ እንደ ትልቅ ዕርምጃ እንደሚወስዱት ለሪፖርተር ገልጸዋል፡፡ “በእኔ እምነት የ1902፣ 1929 እና 1959 ስምምነቶችን የሻረ ነው፤” ብለዋል፡፡ ሌሎች ኤክስፐርቶች ግን ሰነዱን እንደ ሕግ ሰነድነት እንኳን ለመውሰድ ይቸገራሉ፡፡\nበአዲስ አበባ ዩኒቨርሲቲ የሚያስተምሩት የዓለም አቀፍ ሕግ ኤክስፐርቱ ዶ/ር ደረጀ ዘለቀ ከዚህ በተቃራኒ የመርህ መግለጫ ስምምነቱ ለዘመናት ከቆየው የኢትዮጵያ የውኃ ፖሊሲ ጋር አብሮ እንደማይሄድ ይከራከራሉ፡፡ “ስምምነቱ ለኢትዮጵያ ትልቅ የፖለቲካ ኪሳራ የሚያመጣ ነው፡፡ ሌሎች የተፋሰሱ አገሮች እንዲጠራጠሯት ያደርጋል፡፡ ዋነኛዋ የአጀንዳው ባለቤት ሲኤፍኤውን ከሚቃወሙ አካላት ጋር በአንድ ፕሮጀክት ላይ የጎንዮሽ ስምምነት የምታደርግ ከሆነ፣ ሌሎች አገሮች ስለቀጣይ ዕርምጃቸው እንዲጠነቀቁ ያደርጋቸዋል፡፡ በሲኤፍኤው ኢትዮጵያ ሌሎች አገሮችን ስታግባባ የነበረው የውኃ ጉዳይን ሁሉ ተቋማዊ አሠራር በመዘርጋት ሕግና መርህ ላይ ተመርኩዞ እንዲፈታ የማድረግን አስፈላጊነት ነበር፡፡ ከዚህ አንፃር ኢትዮጵያ ይህን ስምምነት መፈረሟ ኃላፊነት የጎደለው ዕርምጃ ነው፡፡ ሎሎቹ አገሮች ከግብፅ ጥቅም ለማግኘት ብለው ሲኤፍኤውን ቢተውት አይገርመኝም፤” ብለዋል፡፡\nዶ/ር ደረጀ የመርህ መግለጫ ስምምነቱን መሰል ስምምነት በተናጠል ከሌሎች አገሮች ጋር የመፈጸም ዕድል ካገኘች ግብፅ ሲኤፍኤው ተረስቶ እንዲቀር ልታደርግ እንደምትችል ይጠራጠራሉ፡፡ ‹‹በናይል ውኃ ጉዳይ ላይ ያላትን ፍፁም የበላይነት ለመጠበቅ እንድትችል ተቋማዊና ሕጋዊ አሠራር እንዳይኖር ትሠራለች፡፡ ለዚህ ደግሞ እያንዳንዱ አገር የሚፈልገውን አንገብጋቢ ጉዳይ መስጠት አንዱ ታክቲክ ነው፡፡ የፖለቲካ ሥልጣናቸው አስተማማኝ መሠረት የሌላቸው መንግሥታት በገንዘብ ሊገዙም ይችላሉ፡፡ ስለዚህ አሁን ያላቸው የበላይነት መሠረታዊ ለውጥ እንዳያሳይ ጠንክረው ይሠራሉ፡፡ በዚህም እየተሳካላቸው ነው ብየ አምናለሁ፤” ብለዋል፡፡\nየሱዳን ቁልፍ አጋርነት\nየኢትዮጵያና ሱዳን ግንኙነት ካላቸው የኋላ ታሪክ አኳያ በከፍተኛ ውጥረት የተሞላ ነው፡፡ የኢትዮጵያና የሱዳን ግንኙነት አሁን የያዘውን የወደጅነትና የትብብር ቅርፅ ከመያዙ በፊት ያሉት ጊዜያት ከ19ኛው ክፍለ ዘመን ጀምሮ በጥርጣሬ፣ ይበልጡን ደግሞ በጠላትነት እየተፈራረጁ ነው ያሳለፉት፡፡\nየኋላውን አንድ ክፍለ ዘመን ትተን አሁን ሥልጣን ከያዘው ኢሕአዴግ ወይም ከመሥራቹ ሕወሓት ጋር ያለው ግንኙነት ቢታይ፣ የወዳጅነትና የጠላትነት ጊዜያት መፈራረቃቸውን እናስተውላለን::\nየሱዳን መንግሥት ለኢትዮጵያ ተቃዋሚዎች፣ የኢትዮጵያ መንግሥትም ለሱዳን ተቃዋሚዎች ድጋፍ በመስጠት አንዳቸው በአንዳቸው ላይ ጉዳት ለማድረስ ሥራ የጀመሩት ከሱዳን ነፃ መውጣት ጀምሮ ነው፡፡ በተጨማሪም በ1980ዎቹ በእስልምና ርዕዮተ ዓለም ላይ የተመሠረተው የሱዳን መንግሥት የሃይማኖት ጽንፈኝነትን በኢትዮጵያ ለማስፋፋት እንደሚሠራ ኢትዮጵያ ትተች ነበር፡፡\nኢትዮጵያ ራሷን ከሽብር ጥቃት ለመታደግ፣ በዓባይ ወዝን አጠቃቀም ዙርያ ሱዳን ያላት አቋም፣ ከተቃዋሚዎች ጋር ሱዳን ያላት ግንኙነት፣ ሱዳን በምሥራቅ አፍሪካና በኢትዮጵያ ያለው የልማትና የደኅንነት እንቅስቃሴ ላይ ያላት ተፅዕኖ፣ ኢትዮጵያ ከሱዳን ጋር ያላትን ግንኙነት ለማሻሻል እንደገፋፏት የኢትዮጵያ የውጭ ጉዳይ ፖሊሲ ይተነትናል፡፡\nበካምብሪጅ ዩኒቨርሲቲ በፖለቲካ ሳይንስ የፒኤችዲ ዕጩ ተማሪው አቶ ጎይቶም ገብረልዑል “Revamping Ethiopia’s Foreign Policy Strategy” በሚል ርዕስ በቅርቡ ዲስኮርስ መጽሔት ላይ ባወጡት ጽሑፍ፣ ስተራቴጂው ኢትዮጵያ ከአጎራባች አገሮች ጋር በተለይ ከሱዳን ጋር ያላትን ግንኙነት እንድታሻሽል ትልቅ ሚና እንደተጫወተ ገልጸዋል፡፡ የሱዳንን ስኬት ልዩ የሚያደርገው የሁለቱ አገሮች የኋላ ታሪክ እንደሆነም አመልክተዋል፡፡ ከዚህ የታሪክ ሸክም ወጥተው ንግድ፣ ትምህርትና ዲፕሎማሲን ጨምሮ በተለያዩ ዘርፎች መልካም ግንኙነት ማድረግ መቻላቸው የሚደነቅ እንደሆነ ጠቁመዋል፡፡ ከሁሉም በላይ የዚህ መልካም ግንኙነት መገለጫ እ.ኤ.አ. በ2013 ሱዳን ለህዳሴ ግድቡ ዕውቅና መስጠቷ እንደሆነም ጠቅሰዋል፡፡\nይሁንና ሱዳን ሲኤፍኤው ላይ ያላት አቋም አሁንም አልተቀየረም፡፡ የፖሊሲ ስትራቴጂው ኢትዮጵያ ከሱዳን ጋር መልካም ግንኙነት ለመፍጠር ሁለቱ አገሮች በፍትሐዊ የውኃ አመቃቀም ላይ መስማማታቸው ቅድመ ሁኔታ እንደማይሆን ይገልጻል፡፡ ለግንኙነቱ ዘላቂነት በዚህ ጉዳይ መስማማታቸው ስለሚጠቅም ይህ እንዲቀየር ኢትዮጵያ እንደምትጥርም ተመልክቷል፡፡ ባለፉት 15 ዓመታት ሁለቱ አገሮች ጥሩ ግንኙነት ቢፈጥሩም የሱዳን አቋም ባለመለወጡ፣ በርካቶች መቼ እንደሚለወጥ በመጠየቅ ላይ ናቸው፡፡\nይህ መሠረታዊ ልዩነት ይኑር እንጂ የሁለቱ አገሮች ግንኙነት በበርካታ ዘርፎች ላይ እመርታ እያሳየ ነው፡፡ በዚህም ሁለቱ አገሮች እርስ በርስ እየተሰጣጡ ካለው ፖለቲካዊ፣ ኢኮኖሚያዊና ዲፕሎማሲያዊ ዕርዳታና ድጋፍ አንፃር ሱዳን በቅርቡ ሲኤፍኤውን ፈርማ ከኢትዮጵያ ጎን ልትሠለፍ ትችላለች በሚል ተስፋ የሚያደርጉ አሉ፡፡ ሆኖም ሱዳን ይህን መሠረታዊ የአቋም ለውጥ ብታደርግ የሚመጣባትን ፖለቲካዊና ኢኮኖሚያዊ ኪሳራ መቋቋም ስለመቻሏ የሚጠራጠሩ አሉ፡፡ ነገር ግን እነዚህ ጥያቄዎች ለኢትዮጵያም ይሠራሉ፡፡ ከጊዜ ወደ ጊዜ እየተጠናከረ የመጣው የኢትዮጵያና የሱዳን ግንኙነት እንደ ጅቡቲ፣ ኡጋንዳና ደቡብ ሱዳን ያሉ አገሮችን ቅር ሊያሰኝ ይችላል፡፡\nስለዚህ ኢትዮጵያ ይህን ሁሉ አደጋ ለሱዳን ስትል በመጋፈጥ የምታገኘው ትርፍ ምን እንደሆነ በድጋሚ እንድታጤን የሚጠይቁት በርካቶች ናቸው፡፡ ለግብፅ የልብ ልብ የሰጠውን ሲኤፍኤው ላይ በድጋሚ እንደራደር አጀንዳ ያመጡት የኡጋንዳ ፕሬዚዳንት ዩዌሪ ሙሴቬኒ ናቸው፡፡ በሱዳንና በደቡብ ሱዳን የእርስ በርስ ጦርነት የደቡብ ሱዳን ደጋፊ የነበሩት ሙሴቬኒ ከሱዳን ጋር መልካም የሚባል ግንኙነት የላቸውም፡፡\nዶ/ር ደረጀ ሲኤፍኤው ላይ ከግብፅ ጋር አንድ አቋም ያላት ሱዳን የአቋም ለውጥ ማምጣቷ የዲፕሎማሲ ስኬት ሆኖ መቅረቡ እንደማይዋጥላቸው ገልጸዋል፡፡ “ከግብፅ እየሸሸች ወደ ኢትዮጵያ እየቀረበች ነው ከተባለ ሲኤፍኤውን ከመፈረም ምን ያዛት?” ሲሉም ጠይቀዋል፡፡


ቀነኒሳና ማራቶን ልዕልቷ - Addis Admass Newspaper | Amharic news | Ethiopian news\nSaturday, 14 September 2019 10:29\nቀነኒሳና ማራቶን ልዕልቷ\n• ‹‹የዓለም ማራቶን ሪከርድን ከኬንያውያን የሚነጥቁት ኢትዮጵያውያን ናቸው›› - ዓለም አቀፍ ሚዲያዎች\n• ‹‹ቀነኒሳ በማራቶን ዝግጅቱ፤ ስልጠና፤አመጋገቡ አኗኗሩ ላይ ስር ነቀል ለውጥ አድርጓል፡፡›› - NN Running Team\n• ‹‹ማራቶንን ከ2 ሰዓት በታች መግባት ጨረቃን እንደመርገጥ ነው…›› - ኤሊውድ ኪፕቾጌ\n46ኛው የበርሊን ማራቶን ከ15 ቀናት በኋላ የሚካሄድ ሲሆን በረጅም ርቀት የዓለማችን የምንግዜም ምርጥ የሆነው አትሌት ቀነኒሳ መወዳደሩ ትኩረት ስቧል፡፡ በወንዶች ምድብ ከቀነኒሳ ጋር ሌሎች አራት የኢትዮጵያ ማራቶኒስቶች መሳተፋቸውም የኬንያ ማራቶኒስቶች በአሸናፊነት እና በፈጣን ሰዓቶቻቸው የያዙትን የበላይነት እንደሚቀናቀን እየተገለፀ ነው፡፡\nበዓለም አቀፉ የአትሌቲክስ ፌዴሬሽኖች ማህበር የወርቅ ደረጃ በተሰጠው 46ኛው በርሊን ማራቶን ላይ ከ107 አገራት ከ66 ሺ በላይ ተሳታፊዎች ሲኖሩት፤ በዋና ዋና ጎዳናዎች የሚመለከቱት ከ1 ሚሊዮን በላይ ናቸው፡፡ በዋናው የአትሌቶች ውድድር ከሚጠበቁት ፈጣን ሰዓቶችና የሪከርድ ብቃቶች ባሻገር ከ16 በላይ ልዩ ክብረወሰኖች በዓለም የድንቃ ድንቅ መዝገብ GUINNESS RECORD ላይ ለማስመዝገብ እንቅስቃሴዎች መኖራቸው ተዘግቧል፡፡ በበርሊን ማራቶን ለሚያሸንፉ አትሌቶች በሁለቱም ፆታዎች በነፍስ ወከፍ 230ሺ ዩሮ የገንዘብ ሽልማት ከቦነስ ጋር የሚታሰብ ሲሆን ለዓለም ሪከርድ የተዘጋጀው የቦነስ ሽልማት ደግሞ 50ሺ ዩሮ ነው፡፡የዘንድሮው ውድድር በተለይ ትኩረት መሳብ የጀመረው ከሳምንታት በፊት አትሌት ቀነኒሳ በቀለ እንደሚወዳደር በማስታወቁ ነው:: ቀነኒሳ ያለፈውን 1 ዓመት በማራቶን የላቀ ውጤት ለማስመዝገብ በከፍተኛ ትኩረት ሲሰራ እንደነበር ታውቋል፡፡ የበርሊን ማራቶንን እንደሚሮጥ ቀነኒሳ ከመናገሩ በፊት በሚወጡ ዘገባዎች ስለሪከርድ እየተጠቀሰ አልነበረም፡፡ የበርሊን ማራቶን ዳይሬክተር ማርክ ሚልዴ «በወንዶቹ በኩል የተሻለ ብቃት እንደሚመዘገብ ተስፋ እናደርጋለን። በዚህ ውድድር ላይ የዓለም ክብረወሰን ይሰበራል ብለን ባንጠብቅም ፈጣን ሰዓት እንደሚመዘገብ እንጠብቃለን» በማለትም ተናግረው ነበር።\nሰሞኑን ከውድድሩ ጋር ተያይዘው የሚወጡት ዘገባዎች ግን የዓለም ማራቶን ሪከርድን ከኬንያዊያን ማራቶኒስቶች የመንጠቅ እድል ያላቸው የኢትዮጵያ ማራቶኒስቶች መሆናቸው እየጠቀሱ ናቸው፡፡ ምናልባትም በዘንድሮው ውድድ ከቀነኒሳ ጋር ሌሎች ምርጥ የኢትዮጵያ ማራቶኒስቶች መኖራቸው ከኬንያ አትሌቶች ውጭ የሚሻሸልበት እድልን አምልክቶ ይሆናል፡፡ ከ1500 ሜትር ጀምሮ እስከ ማራቶን ድረስ 17 የሩጫ ዓመታትን ያሳለፈው ቀነኒሳ ባስመዘገባቸው ሪከርዶች፤ የሜዳልያዎች ስብስብ እና ተያያዥ የውጤት ታሪኮች የዓለማችን የምንግዜም ምርጥ አትሌት ሆኖ እንደሚጠቀስ ይታወቃል፡፡ ከማራቶን በፊት በሩጫ ዘመኑ ከ21 በላይ የዓለም ሻምፒዮናነት ክብሮችንና የወርቅ ሜዳልዎችን ሰብስቧል፡፡ በኦሎምፒክ፤ በዓለም አትሌቲክስ ሻምፒዮና፤ በዓለም የቤት ውስጥ አትሌቲክስና በዓለም አገር አቋራጭ ሻምፒዮና ላይ ለዓለም ሻምፒዮናነት በመብቃት ብቸኛውና የመጀመርያው አትሌት ነው፡፡ በሩጫ ዘመኑም 6 የዓለም ሪከርዶችን በማስመዝገብ በተለይ ደግሞ በረጅም ርቀት 5ሺ ሜትርና 10ሺ ሜትር ውድድሮች የዓለም ሪከርዶችን ላለፉት 15 ዓመታት ተቆጣጥሮ በመቆየቱም የዓለማችን የምንግዜም ምርጥ አትሌት መሆኑን አረጋግጦለታል፡፡ ከ3 ዓመታት በፊት በ43ኛው የበርሊን ማራቶን ላይ አትሌት ቀነኒሳ በቀለ (2፡03፡03) በሆነ ጊዜ እንዳሸነፈ የሚታወስ ሲሆን ይህ ሰዓት በማራቶን የምንግዜም ፈጣን ሰዓቶች ደረጃ 4ኛ ላይ የሚገኝ ነው። በርሊን ማራቶን ላይ ከ1998 እኤአ ጀምሮ በወንዶች 8 ጊዜ የዓለም ሪከርዶች የተመዘገቡ ሲሆን 5 ጊዜ በኬንያውያን ፖል ቴርጋት(2፡04፡55) በ2003፤ ፓትሪክ ማኩ (2፡03፡38) በ2011፤ ዊልሰን ኪፕሳንግ (2፡03፡23) በ2013፤ ዴኒስ ኪሜቶ (2፡02፡57) በ2014 እና ኤልዊድ ኪፕቾጌ (2፡01፡39) በ2018 እኤአ ላይ ናቸው፡፡ ሁለት ክብረወሰኖች ደግሞ በኃይሌ ገብረስላሴ በ2007 እኤአ ላይ(2፡04፡26) እንዲሁም በ2008 እኤአ ላይ (2፡03፡59) የተመዘገቡ ሲሆን ብራዚላዊው ሮነልድ ደ ኮስታ በ1998 እኤአ (2፡06፡05)ያስመዘገቧቸው ናቸው፡፡\nበ46ኛው የበርሊን ማራቶን ላይ ከአትሌት ቀነኒሳ ጋር የሚሳተፉት የኢትዮጵያ ማራቶኒስቶች ጉዬ አዶላ፣ ልዑል ገብረስላሴ፣ ሲሳይ ለማ እና ብርሃኑ ለገሰ ሲሆኑ፤ ባለፉት 10 ወራት በተለያዩ የዓለም ክፍሎች በተካሄዱ ማራቶኖች ያሸነፉና 2 ሰዓት ከ04 ደቂቃዎችን በአማካይ ያስመዘገቡ ናቸው፡፡ ከ2 ዓመት በፊት የመጀመርያ ማራቶኑን በርሊን ላይ የሮጠው ጉዬ አዱላ ሁለተኛ ደረጃ ነበር ያገኘው፡፡ የ24 ዓመቱ ብርሐኑ ለገሰ ደግሞ የቶኪዮ ማራቶንን በ2፡04፣48 የሆነ ጊዜ በማስመዝገብ አሸንፎ ለኢትዮጵያ ኦሎምፒክ ቡድን የተመረጠ ነው፡፡ ልዑል ገብረስላሴና ሲሳይ ለማ ደግሞ በዱባይ ማራቶን ምርጥ ሰዓታቸውን በውድድር ዘመኑ ያስመዘገቡ ወጣት ማራቶኒስቶች ናቸው፡፡\nበሴቶች ምድብ ደግሞ የበርሊን ማራቶንን እንደሚያደምቁ ከፍተኛ ግምት የተሰጣቸው ከ2 ሰዓት ከ19 ደቂቃዎች በታች የገቡ የኬንያና የኢትዮጵያ ማራቶኒስቶች ናቸው፡፡ በተለይ የኬንያ ማራቶኒስቶች የላቀ ግምት የወሰዱ ሲሆን፤ አምና በበበርሊን ማራቶን ያሸነፈችውና የቦታውን ሪከርድ የያዘችው ኬንያዊቷ ግላዲስ ቼሮኖ ዋንኛዋ ናት፡፡ ግላዲስ ዘንድሮ በበርሊን ማራቶን በሩጫ ዘመኗ ለአራተኛ ጊዜ በማሸነፍ፤ 3 ጊዜ በማሸነፍ ልዩ ውጤት ካስመዘገበችው ኢትዮጵያዊቷ አበሩ ከበደ የተጋራችውን ክብረወሰን ለማሻሻል ታነጣጥራለች፡፡ በማራቶን የኦሎምፒክና የዓለም ሻምፒዮን የሆነችው ሌላዋ ኬንያዊት ቪቪያን ቼሮይትም የዓለም ሪከርድን ለመስበር ተስፋ ማድረጓን ዘገባዎች ጠቅሰዋል፡፡ በሴቶች ምድብ የኬንያዎቹ ማራቶኒስቶች ከፍተኛውን ግምት ቢወስዱም ኢትዮጵያዊቷ ማራቶኒስት ማሬ ዲባባና ሌሎች የቡድኗ አባላቶች ተፎካካሪነታቸው ይጠበቃል፡፡ ማሬ በ2015 እኤአ ላይ በቤጂንግ 15ኛው የዓለም አትሌቲክስ ሻምፒዮና በማራቶን የወርቅ ሜዳልያ እንደወሰደችና በሪዮ 31ኛው ኦሎምፒያድ የነሐስ ሜዳልያ እንደተጎናፀፈች ይታወቃል፡፡\nበበርሊን ማራቶን ታሪክ ማሸነፍ የቻሉት ኢትዮጵያውያን ለ4 ጊዜያት ኃይሌ ገብረስላሴ (በ2006፤ 2007፤ 2008፤ 2009 እኤአ) እንዲሁም ቀነኒሳ በቀለ አንድ ጊዜ (በ2017 እኤአ) ናቸው:: የበርሊንን ማራቶንን በሴቶች ምድብ ጌጤ ዋሚ (በ2006 እና በ2007 እኤአ)፤ ትርፊ ፀጋዬ (በ2014 እኤአ አፀደ ሃብታሙ (በ2009 እኤአ ) አበሩ ከበደ (በ2010 ፤ በ2012 እና በ2016 እኤአ) አሸንፈዋል፡፡\nቀነኒሳ የተሳተፈባቸው ማራቶኖች…\nአትሌት ቀነኒሳ በቀለ የመጀመርያ ማራቶኑን የሮጠው ከ5 ዓመታት በፊት በፓሪስ ማራቶን ሲሆን በ2፡05፡04 በሆነ ጊዜ የግሉን ፈጣን ሰዓትና የቦታውን ክብረወሰን አስመዝግቦ ከማሸነፉም በላይ በመጀመርያ ማራቶናቸው ፈጣን ሰዓት ካስመዘገቡ አትሌቶች በ6ኛ ደረጃ ያስቀመጠው ነበር፡፡ ከፓሪስ ማራቶን ተሳትፎው በኋላ በ6 ወራት ውስጥ በቺካጎ ማራቶን ሲያደርግ በ2፡05፡51 በሆነ ጊዜ 4ኛ ደረጃን አግኝቷል፡፡ በ2015 እኤአ መግቢያ ላይ ደግሞ በዱባይ ማራቶን አድርጎ በ30ኛው ኪሜ ላይ ውድድሩን በጉዳት ምክንያት አቋርጦ ወጣ፡፡ ከዚያም በለንደን ይሮጣል ተብሎ ቢጠበቅም የነበረበት ጉዳት በማገርሸቱ ተሳትፎውን ሰረዘው፡፡ በማራቶን ዘመኑ አስደናቂውን ውጤት ሊያስመዝግብ የበቃው በ2016 የበርሊን ማራቶን ሲሆን (2፡03፡03) በሆነ ጊዜ በማሸነፍ ዓለምን አስደነቀ፡፡ ይህ ውጤቱ በኢትዮጵያ ማራቶን ታሪክ አዲስ ምዕራፍ የከፈተ ሲሆን የኢትዮጵያ የማራቶን ሪከርድ ሆኖ ለ8 ዓመታት የቆየውን የኃይሌን ሰዓት በ56 ሰከንዶችን አሻሽሎ አዲስ የኢትዮጵያ ማራቶን ሪከርዱ ሆኖ የተመዘገበ፤ በተጨማሪም በወቅቱ በማራቶን የምንግዜም ፈጣን ሰዓቶች ደረጃ ሁለተኛ የሆነ ነበር፡፡ ከ3 ዓመታት በኋላ በ2019 የለንደን ማራቶን ሁለተኛ ደረጃ ያገኘው ሌላው የኢትዮጵያ ማራቶኒስት ሞሰነት ገረመው (2፡02፡55) በሆነ ጊዜ የኢትዮጵያን ማራቶን ሪከርድን የተረከበው ሲሆን እና በማራቶን ምንግዜም ፈጣን ሰዓቶች ያለውንም ደረጃ ወስዶበታል፡፡ በአሁኑ ወቅት በማራቶን የምንግዜም ፈጣን ሰዓቶች ደረጃ ላይ ከሞሰነት ገረመው የኢትዮጵያ ማራቶን ሪከርድ ቀጥሎ ዴኒስ ኪመቶ ያስመዘገበው (2፡02፡57) ሲሆን የቀነኒሳ (2፡03፡03) 4ኛ ላይ የሚገኝ ነው። ከዚያም በ2017 እኤአ ላይ አምስተኛውን ማራቶን ለመሮጥ የዱባይ ማራቶንን ቢመርጥም በተሟላ አቋም ለውድድሩ መድረስ ሳይችል ቀርቷል:: በለንደን ማራቶን ባገኘው 3ኛ ደረጃ በሪዮ ዲጄነሮ በተካሄደው 31ኛው ኦሎምፒያድ በማራቶን ቡድን ሳይካተት መቅረቱ አነጋጋሪ ነበር፡፡ በ2017 የለንደን ማራቶንን ተሳትፎውም በሁለተኛ ደረጃ ሲጨርስ (2፡05፡57) የሆነ ጊዜ አስመዝግቦ ሲሆን አስቀድሞ ከነበረው ፈጣን ሰዓት የወረደ በመሆኑ በቋሙ ላይ ጥርጣሬዎች መፈጠራቸው አልቀረም፡፡ በ2018 እኤአ ላይ ቀነኒሳ 6ኛ ማራቶኑን ከኬንያዊው ኤልውድ ኪፕቾጌ እኩል ለክብረወሰን ከፍተኛ ግምት ተሰጥቶት በለንደን ማራቶን ላይ ቢሰለፍም፤ (2፡08፡53) በሆነ ጊዜ በ6ኛ ደረጃ ጨርሶ ያልተጠበቀውን ውጤት አስመዘገበ:: ከ46ኛው የበርሊን ማራቶን በፊት የተወዳደረበት ማራቶኑ የ2018 አምስተርዳም ማራቶን ሲሆን ባገረሸበት ጉዳት ውድድሩን ለማቋረጥ የተገደደው የማራቶን ርቀቱ 1 ኪሜትር ሲቀረው ነበር፡፡\nቀነኒሳ ከ46ኛው የበርሊን ማራቶን በፊት…\nአትሌት ቀነኒሳ በቀለ ወደ ማራቶን ፊቱን ካዞረ 10 ዓመታት የተቆጠሩ ሲሆን በ9 ማራቶኖች ተሳትፎ ያሸነፈው ሁለት ጊዜ ብቻ ነው፡፡ በነገራችን ላይ በአሁኑ ወቅት የዓለም ማራቶን ሪከርድ የያዘው ኪፕቾጌ ከተሳተፈባቸው 10 የማራቶን ውድድሮች ሁሉንም ማሸነፍ ችሏል፡፡\nበማራቶን ራሱ የሚፈልገውንና መላው የአትሌቲክስ ዓለም የሚጠብቅበትን ውጤት ለማስመዝገብ ያልቻለባቸው ዋንኛ ምክንያቶች በተደጋጋሚ ያጋጠሙት የተለያዩ ጉዳቶች እንዲሁም ከአኗኗሩ ጋር በተያያዘ የተፈጠሩበት ጫናዎች ናቸው፡፡ በ2018 የአምስተርዳም ማራቶን ላይ ቀነኒሳ ሲሳተፍ ወደ መደበኛ አቋሙ ተመልሶ ፈጣን ሰዓት ሊያስመዘግብ ይችላል በሚል ግምት ቢሆንም ውድድሩን እየመራ ቆይቶ አጠቃላይ ርቀቱ ሊጠናቀቅ 1 ኪሎ ሜትር ሲቀረው አቋርጦ መውጣቱ ስርነቀል ለውጥ እንዲያደርግ አስገድዶታል፡፡ ከአምስተርዳም ማራቶን በኋላ የግሉ አሰልጣኝ መርሻ አስራት፤ የማነጀሩ ጆስ ሄርማንስ ግሎባል ስፖርት ኮምኒኬሽንና የኤንኤን የሯጮች ቡድን NN Running Team በማራቶን ዝግጅቱ እና ውጤታማነቱ ላይ በጋራ በመስራት ለውጥ ለማምጣት ተባብረዋል፡፡ ለማራቶን በሚያደርገው ልምምድ፤ ልዩ ዝግጅት እና በአኗኗር ሁኔታው ላይ ለውጥ እንደሚያስፈልግ በማመናቸው ነበር፡፡\nአትሌት ቀነኒሳ የማራቶን ዘመኑን አስመልክቶ በቅርቡ በሰጠው አስተያያት‹‹ ዛሬ 20 ዓመቴ አይደለም፤ ለማራቶን የሚያስፈልግ ቁመና እና የአካል ብቃት እንዲኖረኝ በምስራው ልምምድ እና ዝግጅት ለውጥ እንደሚያስፈልገኝ አምኜበታለሁ፡፡ እውነቱን ለመናገር የሩጫ ዘመኔን ከማቆሜ በፊት የላቀና ከፍተኛ ውጤት በማራቶን ማስመዝገብ አለብኝ፡፡ ስለዚህም ከማራቶን ቡድንና የተለያዩ ባለሙያ አጋሮቼ ጋር በመስራት ቀጥዬአለሁ፡፡ በማራቶን ያለኝን አቅም ለማስመስከር እፈልጋለሁ፡፡›› በማለት ተናግሯል፡፡ በዚህ መሰረት ያለፈውን አንድ ዓመት አትሌት ቀነኒሳ በልዩ ትኩረት በሆላንድ ኒጅመገንና በአገር ውስጥ እየተዘጋጀ ነበር:: ዋናው እቅዱ በ2020 እኤአ የቶኪዮ ኦሎምፒክ የማራቶን ቡድን ለመካተት መሆኑን ቢገልፅም፤ ይህን የዝግጅት ትኩረቱን በመታዘብ የዓለም አትሌቲክስ ባለሙያዎች የማራቶን ርቀትን ከ2 ሰዓት በታች ለመግባት አቅም እንዳለውና የዓለም ሪከርድን ለመስበር እንደሚችል በተደጋጋሚ ሲመሰክሩበት የቆዩበትን አጀንዳ መልሰው አራግበዋል፡፡\nአትሌት ቀነኒሳ በማራቶን ወጥነት ያለው አቋም እንዳያሳይ መነሻ የነበረው በተለይ በ2010 እኤአ ላይ የገጠመው የጡንቻ መሰንጠቅ ነበር፡፡ ይህ ጉዳት መላ ተክለሰውነቱን ከማቃወሱም በላይ ከጉዳቱ ለማገገም በወሰደው ህክምና ውስጥ ያለፈባቸው ሂደቶች ተጨማሪ መዘዞች ሳይፈጥሩበት አልቀረም፡፡ ባለፉት 8 ዓመታት ውስጥ በማራቶን ማስመዝገብ የሚችለውን ውጤት እንዳያሳካ ከጡንቻ መሰንጠቁ በኋላ በጉልበቱ፤ በቋንጃው፤ በጀርባው በጎድኑ እና በእጁ ላይ የሚያገረሹት ጉዳቶቹ እንቅፋት ሆነውበታል፡፡ ከትራክ እና የጎዳና ላይ ሩጫ ውድድሮች ዝግጅትና ተሳትፎው በተያያዘ የሚሰራባቸው የልምምድ ስርዓቶች፤ የሚከታተላቸው መርሃ ግብሮች፤ አመጋገቡ እና አኗኗሩ ከፈታኙ የማራቶን ውድድር ጋር ሊጣጣሙ አልቻሉም:: በማራቶን አስደናቂ ውጤት እንዳያስመዘግብ እና ወጥ አቋም እንዳያሳይ ያደረገውም ይሄው ነው፡፡‹‹ በማራቶን የምፈልገውንና የምችለውን ውጤት ማስመዝገብ ያልቻልኩበት ዋናው ምክንያት የተለያዩ ጉዳቶች በመላው የሰውነት ክፍሌ ሲፈራረቁ መቆየታቸው ነው፡፡ ይህም ሁኔታ ትንሽ ሞራል አሳጥቶኛል›› በሚል አስተያየት የሰጠውም ከዚህ በመነሳት ነው፡፡\nከአምስተርዳም ማራቶን በኋላ ማኔጅ የሚያደርገው ግሎባል ስፖርት ኮምኒውኬሽንና ዋና አሰልጣኙ በማራቶን የሚፈልገውን ውጤት ለማሳካት አስቀድሞ በሚሰራቸው ልምምዶች እና በአኗኗሩ ላይ ስርነቀል ለውጥ እንዲያደርግ መክረውታል፡፡ ስለዚህም በሰውነቱ ላይ በተደጋጋሚ ከገጠሙት ጉዳቶች ሙሉ ለሙሉ ለማገገም ብሎ የግሎባል ስፖርት ኮምኒኬሽን ዋና መስርያ ቤትና የኤንኤን ሯጮች ቡድን መቀመጫ ወደአደረጓት የሆላንዷ ኒጅመገን ከተማ አቅንቷል፡፡ የመጀመርያ ርምጃው ፒተር ኤመርስ ከተባለ ሆላንዳዊ ፊዝዮቴራፒስት ጋር መስራት ነው:: ይህ ዶክተር የቀነኒሳ ሙሉ ሰውነት በመመርመር በተለይ በጉልበቱ ላይ ያሉትን ችግሮች ከታዘበ በኋላ እንዲያገግም በተከተለው ሂደት የምንግዜም ምርጥ አትሌት የማሟሟቂያ ስርዓትን “warm up for the GOAT (Greatest of all Time)” የሚል ህክምናውን እስከመፍጠር አድርሶታል፡፡. በተጨማሪ በክብደት በመጨመር በአጠቃላይ ሰውነቱ ላይ የተፈጠረውን ጫና በሚቀንስ ተከታታይ ህክምና ውስጥም ማለፍ ነበረበት፡፡ ስለሆነም በክብደት መጨመር የሚፈጠርበትን የአቋም መናጋት ለማስተካከል ከሌላው ሆላንዳዊ የስፖርት ኑውትሪሽኒስት አርማንድ ቤትኖቬል ጋር እየሰራ ቆይቷል፡፡ ይህ የስነ ምግብ ባለሙያ ከኬንያዊው ኤሊውድ ኪፕቾጌ እና ከሌሎች የኤንኤን የሯጮች ቡድን አባላት ጋር የሚሰራ ሲሆን ለቀነኒሳ ልዩ የአመጋገብ ፕሮግራም በማውጣት እና በኒጅሜገን በነበረው ቆይታ በየቀኑ የሚመገባቸውን ምግቦች ፖውሊን ካላይሰን የተባለ ባለሙያ እንዲያዘጋጅለት አድርጓል፡፡ ወደ ኢትዮጵያ ሲመለስም በአመጋገቡ ላይ ምክር ስለተሰጠው በዚያው መመርያ እየተጓዘ ከመቆየቱም በላይ የእለት እለት አመጋገቡን ለስነምግብ ባለሙያው በየቀኑ በማስታወሻዎች በማድረስ ንቁ ክትትል ማድረጉንም ቀጥሏል፡፡ NN Running Team በድህረገፁ ላይ ‹‹ የቀነኒሳ መልሶ መታደስን›› አስመልክቶ በቀረበ ዘገባ እንደተጠቀሰው በሆላንድ ቆይታው ከጉዳቶቹ ካገገመ እና ክብደት ከቀነሰ በኋላ በየልምምድ ፕሮግራሙ ጣልቃ በቀን ለሁለት ግዚያት የ90 ደቂቃ እንቅልፍ በመተኛት እረፍት ያደረገ ሲሆን፤ በየቀኑ ሲያደርግ የነበረውን ልምምድ በቀን ከ45 ኪሜትር ወደ 150 ኪሜት ማሳደግ ችሏል፤ በተጨማሪ ከቤተሰብ፤ ከተለያዩ ሃላፊነቶች ርቆ በመቆየት በማራቶን ዝግጅቱ ላይ በቂ ትኩረት እንዲሰጥ አስችሎታል፡፡ ከሆላንድ ኒጅመገን ቆይታው በኋላ ወደ አዲስ አበባ ሲመለስ በልምምዱ ፤ በተክለሰውነቱ አጠቃላይ ማገገም፤ በአመጋገቡ ላይ የፈጠራቸውን ለውጦች በልዩ ትኩረት ሲያደርግ ቆይቶ ለበርሊን ማራቶን ዝግፍጁ መሆኑን ሊያረጋግጥ ችሏል፡፡\n‹‹ማራቶንን ከ2 ሰዓት በታች መግባት ጨረቃን እንደመርገጥ ነው…››ኪፕቾጌ\nይህ በእንዲህ እንዳለ ኬንያዊው የዓለም ማራቶን ሪከርድ ባለቤት እና የኦሎምፒክ ሻምፒዮን ኤሊውድ ኪፕቾጌ ከሁለት ወራት ባነሰ ጊዜ ውስጥ በቪዬና የማራቶን ርቀትን ከሁለት ሰዓት በታች ለመግባት ጥረት እንደሚያደርግ ታውቋል፡፡ ከ2 ዓመታት በፊት በጣሊያን የሞንዛ የሞተርስፖርት ትራክ ላይ ከ2 ሰዓት በታች ለመግባት ባደረገው ሙከራ 2፡00፡25 የሆነ ፈጣን ሰዓት ያስመዘገበ ሲሆን ውድድሩ ለዓለም ክብረወሰን እውቅና የማያገኝ በመሆኑም ክብረወሰን ሆኖ አልሰፈረለትም፡፡ በወቅቱ ኪፕቾጌ ከ2 ሰዓት በታች የማራቶንን ርቀት ለመሸፈን ጥረት ያደረገው በ30 ደጋፊ አሯሯጮች በመታገዝ ነበር፡፡ በጥቅምት ወር ላይ በቪዬና ሙከራውን ሲቀጥል መደበኛ ልምምዱን በመስራት መሆኑን ለጥንካሬ እና ለፍጥነት የሚሰራቸው ሁሉ ለማንኛውም ማራቶን ከሚያደርገው ዝግጅት ጋር እንደሚመሳሰሉ የተናገረ ሲሆን ከሌሎች ማራቶኒስቶች የላቀ ብቃት የተባለው በሳምንት ከ200 እስከ 220 ኪሜ እየሮጠ መሆኑ መገለፁ ነው፡፡ የዓለም ማራቶን ሪከርድ ባለቤት ኤልውድ ኪፕቾጌ ከ2 ወራት በኋላ ማራቶንን ከ2 ሰዓት በታች ለመግባት በቪዬና ሲሮጥ ከሚመደቡት ከ15 በላይ አሯሯጮች ባሻገር በብስክሌት እና በመኪና የማሯሯጥ ድጋፍ ይደረግለታል ተብሏል፡፡\nበሮም አድርጎት የነበረው ሙከራ ኦፊሴላዊ እውቅና እንዳልተሰጠው ሁሉ በቪዬናም የሚያስመዝገብው ሰዓት እንደ ህጋዊ ሪከርድ አይያዝለትም፡፡ ኤሊውድ ኪፕቾጌ በበርሊን ማራቶን ካሸነፈ ለአምስተኛ ተከታተሳይ ዓመት ሆኖ አዲስ ክብረወሰን ይመዘገብለታል፡፡ ከኃይሌ ገብረስላሴ ጋር እኩል 4 ጊዜ በማሸሐነፍ የውጤት ክብረወሰኑን አምና ተጋርቶት ነበር፡፡ ኪፕቾጌ ግን ‹‹ማራቶን ከ2 ሰዓት በታች መግባት ጨረቃን እንደመርገጥ ነው›› በሚል አስተያየቱ መበረታታቱን ቀጥሏል፡፡ በ2018 እኤአ ላይ ኪፕቾጌ በበርሊን ማራቶን የዓለም ማራቶን ሪከርድን 2፡01፡39 በሆነ ጊዜ ያስመዘገበው ኪፕቾጌ የሃምበርግ፤ የለንደንና የበርሊን ማራቶኖች የቦታ ሪከርድ እንደያዘም ይታወቃል፡፡\nThe INEOS 1:59 Challenge በተባለው የኪፕቾጌ ማራቶንን ከ2 ሰዓት በታች የመግባት እቅድ የዓለም ክብረወሰን ሊመዘገብ የማይችል ሲሆን፤ ታላቅ የማራቶን ሯጮች በአሯሯጭነት ከመመደባቸውም በላይ ብስክሌት እና መኪናም እንደሚያሯሩጡት ተገልጿል፡፡ ኪፕቾጌ በሪዮ ኦሎምፒክ ያገኘውን የማራቶን የወርቅ ሜዳልያ በቶኪዮ 31ኛው ኦሎምፒያድ ማስመዝገብ ቢፈልግም ዋናው ትኩረቱ በቪዬና ማራቶን ከ2 ሰዓት በታች በመግባት እቅዱ ነው፡፡\nMore in this category: « አዲስ ሐሳብ ለኢትዮጵያ እግር ኳስ ስፖርት ስርነቀል ማሻሻያ!!\tበ17ኛው የዓለም አትሌቲክስ ሻምፒዮና »\nበፌደራል መንግስትና በህወሓት መካከል አስቸኳይ ውይይት እንዲደረግ ተጠየቀ\nበፌደራል መንግስትና በትግራይ ክልል ገዥ ፓርቲ (ህወኃት) መካከል የተፈጠረው የፖለቲካ መካረር በአስቸኳይ ውይይት እንዲፈታ በትግራይ የሚንቀሳቀሱ የፖለቲካ ፓርቲዎች ጠየቁ፡፡ በፌደራል መንግስትና በትግራይ ክልል ገዥ ፓርቲ መካከል እየተፈጠሩ ያሉ የፖለቲካ ልዩነቶችና መካረሮች ሀገሪቱን ወደ ግጭት ውስጥ ሊያስገባ ይችላ\nየመንግሥት ባለሥልጣናት እስከ ሰኔ 30 ሀብታቸውን እንዲያስመዘግቡ ተጠየቁ\nየመንግሥት አመራሮችና ተሿሚዎች እስከ ሰኔ 30 ቀን 2012 ዓ.ም ያላቸውን የሀብት መጠን እንዲያስመዘግቡ የፌደራል የሥነ ምግባርና ፀረ ሙስና ኮሚሽን ጥሪ አቀረበ፡፡ ከወረዳ ሃላፊዎች ጀምሮ ጠ/ሚኒስትሩ ድረስ ያሉ ሁሉም የመንግሥት ሹመኞች ከእነ ባለቤታቸው ንብረታቸውን ማስመዝገብ እንዳለባቸው በሕግ መደንገጉን ያስታ\nአምነስቲ ባለፈው ዓመት በአማራና ኦሮሚያ አካባቢዎች ከፍተኛ የሰብአዊ መብት ጥሰት ተፈጽሟል አለ\nበግጭቶችና ጥቃቶችም ከ270 በላይ ሰዎች ተገድለዋል ብሏል ባለፈው አንድ አመት ጊዜ ውስጥ በኦሮሚያና አማራ ክልል የመንግስት የፀጥታ ሃይሎች፣ የየአካባቢው ባለስልጣናትና ኢ-መደበኛ የሆኑ አደረጃጀቶች በዜጐች ላይ ከፍተኛ ኢ-ሠብአዊ ድርጊት ሲፈጽሙ መቆየታቸውን የመብት ተሟጋቹ አምነስቲ ኢንተርናሽናል\nበሕዳሴ ግድቡ ዙሪያ የሚደረግ ድርድር በአፍሪካ ማዕቀፍ ብቻ እንዲከወን “አብሮነት” ጠየቀ\nበሕዳሴ ግድብ ላይ የሚደረግ ድርድር በአሜሪካ መንግሥት ተቋማት አደራዳሪነት ሳይሆን አፍሪካዊ በሆነ ማዕቀፍ ብቻ እንዲከወን አብሮነት ለኢትዮጵያ ፌደራላዊ አንድነት (አብሮነት) ጠየቀ፡፡አብሮነት ለአዲስ አድማስ በላከው መግለጫው፤ የሕዳሴ ግድብን አስመልክቶ በግብፅ፣ ሱዳንና ኢትዮጵያ መካከል እንዲቀጥል ስምምነት የ\nየህዳሴ ግራንድሞል አክሲዮን ባለድርሻዎች፣ ተጭበርብረናል አሉ\n“በ6 ወር ሥራ ይጀምራል የተባለው ኩባንያ በ3 ዓመት ሙሉ የውሃ ሽታ ሆኗል” ከ3 አመት በፊት የተመሠረተው ህዳሴ ግራንድ ሞል አክሲዮን ማህበርን ለማቋቋም ከእያንዳንዳቸው የተሰበሰበው ገንዘብ የት እንደደረሰ እንደማያውቁና ህጋዊ የአክሲዮኑ ባለቤት መሆን የሚችሉበትን ውልም እስከ ዛሬ መዋዋል\nየሌሊሳ ግርማ “ነፀብራቅ” እየመጣ ነው...\nለበርካታ ዓመታት በአዲስ አድማስ ጋዜጣ ላይ መጣጥፎችና አጭር ልብወለዶች በማቅረብ የሚታወቀው ደራሲ ሌሊሳ ግርማ\nሉናር ኢንተርናሽናል ኮሌጅ...\nሉናር ኢንተርናሽናል ኮሌጅ የኮሮና ቫይረስ ወረርሽኝን ምክንያት በማድረግ የድህረ ምረቃ ፕሮግራሞችን በኤሌክትሮኒክስ የትምህርት አሰጣጥ መተግበሪያ\nየዜግነት አርአያአገሩ አሜሪካ ነው፤ ከተማው ሚኒአፖሊስ ነው፤ የተገደለው ጥቁር አሜሪካዊ ነው፤ ገዳዩ ነጭ የአሜሪካ ፖሊስ ነው፤ አሜሪካ በሙሉ ተረበሸ፤ ግድያውን አደባባይ ወጥተው የተቃወሙት ነጮችም፣ ጥቁሮችም አሜሪካኖች ናቸው፡፡በአንድ አገር ስሕተት ይፈጸማል፤